ቤት ምኽሪ ጸጥታ ሕ/ሃ 'ንሰብኣዊ ቅልውላው ክልል ትግራይ' ከምዝተዘራረበሉ ተፈሊጡ

ቤት ምኽሪ ጸጥታ ሕቡራት ሃገራት፣ ቅድሚ ትማሊ ኣብ ዝነበሮ ዕጹው ኣኼባ፣ ‘ንሰብኣዊ ቅልውላው ክልል ትግራይ’ ከምዝተዘራረበሉ ተፈሊጡ። አምባሳደር ዘይቀዋሚ ኣባል እቲ ቤት ምኽሪ ናይ ዝኾነት ጀርመን "ናብ ክልል ትግራይ፣ ገደብን ደረትን ዘይብሉ ምንቅስቃስ ንትካላት ረድኤት ንክህሉ ብምሕታት፣ ቅትለት ሰራሕተኛታት ትካላት ረድኤት ኣብ ክልልትግራይ ዘሕዝን እዩ" ኢሉ። ምሉእ ትሕዝቶ ኣብዚ ምስማዕ ይክኣል ። No media source currently available


ፕረ. ኢሳያስ ኣፈወርቂ መልእኽቲ ንጉስ ስዑዲ ዓረብን ወራስ ዓራትን ተቐቢሉ

ፕረዚደንት ኢሳይያስ ኣፈወርቂ ትማሊ ሶሉስ ምሽት መልእኽቲ ንጉስ ስዑዲ ዓረብ ሳልማን ቢን ዓብደልዓዚዚን ወራስ ዓራት መሓመድ ቢን ሳልማንን ሒዙ ንዝመጽአ ሚኒስትር ጉዳያት ወጻኢ ንግስነት ስዑዲ ዓረብ ኣሚር ፈይሰል ቢን ፈርሓን ኣብ ቤተ-መንግስቲ ኣዳራሽ ሃገር ተቀቢሉ ኣዘራሪቡ። ኣብ’ቲ ርክብ ኣብ ክልተኣውን ዞባውን ጉዳያት ከምዝተመያያጡን ናይ ሓባር ሽማግለ ከምዘቖሙን ኣገልግሎት ዜና ኤርትራ ጸብጺቡ'ሎ። ምሉእ ትሕዝቶ ኣብዚ ምስማዕ ይክኣል ። No media source currently available


ህልዊ ኩነታት ትግራይ ብተፀዋዒ ፓርቲ ብልፅግና ኣቶ ነብዩ ስሑል ሚካኤል (1ይ ክፋል)

ካብ ዝጅመር ሓምሳ ማዕልታት ዘቑፀረ ኣብ ትግራይ ይካየድ ዘሎ ውግእ ሕዚ እውን ኣብ ዝተፈላለዩ ከባቢታት ትግራይ ከምዝቐፀለ ይግለፅ ኣሎ።ናይ ትግራይ ክልል ሓላፊ ብልፅግና ፓርቲ ኣቶ ነብዩ ስሑል ብወገኑ 98 ምእታዊ ክልል ትግራይ ኣብ ትሕቲ ቁፅፅር ሓይልታት ምክልኻል ኢትዮጵያ ከምዝርከብ ይገልፅ።ካብ ከተማ መቐለን ዝተወሰና ከተማታትን ወፃኢ ኣብ ትግራይ ኣገልግሎት ስልኪ ብዘይምህላው ግን ነቲ ዝብሃል ዘሎ ብነፃ ኣካል ንምርግጋፅ ኣይተኽኣለን። ኣብ ትግራይ ዝተቛረፁ ኣገልግሎታት ናብ ንቡር ንምምላስ ይስራሕ ከምዘሎ ዝገለፀ ኣቶ ነብዩ ኣብ ውሽጢ ሓደ ሰሙን ኣገልግሎት ባንኪን በረራ መንገዲ ኣየርን ከምዝጅምር ሓቢሩ።ኣብ ዝተፈላለዩ ከባቢ ሕፅረት መሰረታዊ ቀረባትን ኣገልግሎታትን ከምዘሎ ነበርቲ ይገልፁ። ኣብ መቐለ ናይ ኤርትራ ወታደራት ሪኢና ዝብሉ ሰባት እንተሃለውን መንግስቲ ዩናይትድ ስቴትስ ድማ ወታደራት ኤርትራ ኣብ ትግራይ ምህላዎም ካብ እሙናት ፀብፃባት ፈሊጥና ኣለና፤ከምዚ ዝበለ ዝኾነ ይኹን ዓይነት ወታደራት ክወፁ ንፅውዕ እንተበለ እውን ወታደራት ኤርትራ ይኹኑ ናይ ካሊእ ናይ ወፃኢ ሓይሊ የለን ክብል ኣቶ ነብዩ ስሑል ሚካኤል ነፂጉዎ። ምምስራት ሓዱሽ ካብኔ ብግዚያዊ ምምሕዳር ትግራይ፣ኩነታት ፀጥታ ትግራይ፣ብወገን ምዕራብ ትግራይን ደቡብ ትግራይን ይስምዑ ዘለው ጉዳያት ወሰንን ኣብ ኣዲስ ኣበባ ሓዊሱ ኣብ ካልኦት ከተማታት ኢትዮጵያ ኣብ ልዕሊ ተወለድቲ ትግራይ ይፍፀሙ ኣለው ዝብሃሉ መግሃስትታትን መልሲ ሂቡ ኣሎ። ንምሉእ ቀዳማይ ክፋል ድምፂ ኣብዚ ምስማዕ ይክኣል። No media source currently available


ርክብ ቀ/ሚ ሱዳንን ኢትዮጵያን ኣብ ክልትኣዊ ዝምድና ዘተኾረ ምንባሩ ተገሊጹ

ቀዳማይ ሚኒስትር ሱዳን ዓብደላ ሓምዶክ ኣብ ኣዲስ ኣበባ ምስ ቀዳማይ ሚኒስትር ኣቢይ ኣሕመድ ዝገበርዎ ርክብ ኣብ ምሕያል ምሕዝነት ክልቲአን ሃገራት ዘተኮረ ከም ዝነበረ ፥ወሃቢ ቃል ሚኒስትሪ ጉዳያት ወጻኢ ኢትዮጵያ ዲና ሙፍቲ ሎሚ ንናይ ውሽጥን ወጻእ ሃገራትን ጋዜጠኛታት ኣብ ዝሃብዎ መግለጺ ሓቢሮም። እቲ ምይይጥ ምርድዳእ ዝዓሰሎም ዕዉትን ምንባሩ`ውን ኣምባሳደር ዲና ገሊጾም ኣለዉ። “ምስ ሱዳን ኣዝዩ ጽቡቕ ተባሂሉ ክግለጽ ዝኽእል ምሕዝነት`ዩ ዘለና” ዝበለ ወሃቢ ቃል-ሚንስትሪ ወጻኢ ኢትዮጵያ ዲና ሙፍቲ፥ ኣብ ዙርያ ርክባት ክልቲአን ሃገራት ዝርኣዩ ፍልልያት ብዘተን ሰላማዊ ብዝኾነ መንገድን ንምፍታሕ ከም ዝተሰማምዑ ኣረዲኡ። “ብሓፈሻ ምስ ሱዳን ኣዝዩ ጽቡቕ ክብሃል ዝኽእል ርክብ`ዩ ዘለና። ብፍላይ ኣብዚ ሕጂ ተፈጢሩ ዘሎ ቅልውላው ጽቡቕ ምርድዳእ`ዩ ዘለና። ኣብ ዙርያ ግድብ ህዳሰ ፍልልያት ኣሎ፥ እቲ ፍልልያት ግን ሰላማውን ሃናጺን ብዝኾነ ኣገባብ ናይ ምትእንጋድ ድልየት`ዩ ዘሎ” ዝበለ ኣምባሳደር ዲና ሙፍቲ፥ ምስ ሱዳን ንነዊሕ ግዜ ዘይተወድአ ናይ ዶብ ጉዳይ ኣሎ- ኣብ ዶባት ከባቢ ንሱ ዝፈጥሮ ናይ ጸጥታ ጉዳይ ኣሎ- ብዋናነት ግን፥ ምስ ሱዳን ዘለና ፍልልይ ሃናጺ ብዝኾነ ኣገባብ ናይ ምፍታሕ ኣንፈት`ዩ ዘሎ- ምይይጥና ዝነበረ`ውን ኣብዚ ጉዳይ`ዩ- ጽቡቕን ሃናጽን ብዝኾነ ጽምዶ ኢዩ ድማ ተኻይዱ ኢሉ። ይኹን`ምበር ካብ ጋዜጠኛታት ዝቐረበሉ ሕቶ፥ቀዳማይ ሚኒስትርዓብደላ ሓምዶክ ናብ ኢትዮጵያ መጺኡ ዝነበረ ንናይ ክልተ መዓልታት ምንባሩ ብምጥቃስ ዑደቱ ናይ ፍርቂ መዓልቲ ጥራሕ ጌሩ ናብ ሃገሩ ምምላሱ፥ ዘይምስምማዕ ከምዝነበረ ዘመልክት ከም ዝኾነን ኣብ ኣጀንዳ ዝርርቦም ዘይምስምማዕ`ውን ከምዝነበረ ንገለ ናይ ዜና ምንጭታት ብምጥቃስ መብርሂ ዝሓትት`ዩ። ኣምባሳደር ዲና ሙፍቲ ኣብ ዝሃቦ ምላሽ፥ ቀዳማይ ሚኒስትር ሓምዶክ ካብ ዝተታሕዘሎም መዓልቲ ኣቐዲሞም ናብ ሃገሮም ምምላሶም ምስ ዘይምስምማዕ ፈጺሙ ከምዘይተኣሳሰር ብምርግጋጽ፥ ዝዝርግሑ ናይ ምናልባት መረዳእታታት ምንጭታቶም ምስ ገለ ኣካላት ናይ ውልቂ ጠቕሚ ዝተተሓዘ ከምዝኾነ ኣረዲኡ።   “ብፍላይ ሕጂ ምስቲ ኣብ ሰሜን ዝነበረ ግጭት ብዝተሓሓዝ ፥ ብርክት ዝበሉ ሰብ ረብሓ ኣለዉ። እቲ ዞባ ሰለማዊ ክኸውንን፡ ጸገማት `ቲ ዞባ ድማ ክፍታሕ ፥ዝሕግዙን ዝደልዩን ከም ዘለዉ መጠን፥ ብስቓይ`ቲ ዞባ ዝንግዱ ነጋዶ`ውን ኣለዉ ኢሉ። ብዝተፈላለየ ጉልባብ`ዮም ዝንቀሳቐሱ። ብሲቪል ማሕበረ ሰብ፥ ብሰብኣዊ መሰል ዝብል ኣስማት ዝሓዙ`ዮም። ካብ ግጭት ዘትርፉ ኣለዉ።”   ብኻልእ ወገን ምኽትል ቀዳማይ ሚኒስተር ኢትዮጵያ ደመቀ መኮነን፡ ፈጻሚ ስራሕ ኤኮኖሚክ ኮሚሽን ኣፍሪቃን፥ ኣብ ሕብረት ኣፍሪቃ ተወካሊ ሕቡራት ሃገራትን ካልኦትን ፡ ረኺቡ ብዛዕባ ህልው ኩነታት`ታ ሃገር መብርሂ ከም ዝሃቦም እቲ ወሃቢ ቃል ወሲኹ ሓቢሩ`ሎ።   “ንሳቶም`ውን ብፍላይ ንህድኣት ኢትዮጵያ ንምሕጋዝ ድልየት ከም ዝለዎም ብፍላይ ዋና-ጸሓፊ ኣንቶንዮ ጉተረዝ፥ንኩነታት ኢትዮጵያ ሚዛናዊ ብዝኾነ መንገዲ ዝተረድእሉ ኩነታት`ዩ ዘሎ” ድሕሪ ምባል “እዞም ሎሚ ዘዘራረብናዮም ኣህጉራውያን ሓለፍቲ`ውን ዘቕረብዎ ሪፖርት ሃናጺ`ዩ ኔሩ ኢሉ። ንዋና ጸሓፊ`ውን ምስጋና ይግብኦም`ዩ ቅቡልን ሚዛናውን ሻቕሎት`ዩ እዚ ነገር ንኸይቅጽል ቀልጢፍኩም ናብ ምርግጋእ ህዝቢ እተዉ ዝብል`ዩ” ኢሉ ።  ኣብ ክልል ትግራይ ኣብዚ እዋን`ዚ መሊስካ ናይ ምጥያስ ስራሕ`ዩ ዝስራሕ ዘሎ ዝበለ ኣምባሳደር ዲና፥ ይኹን`ምበር እቲ ዳግመ ምጥያስ ዝምራሕ መንግስቲ ኢትዮጵያ ብዝዘርግሖ ስርዓትን መንገድን ከምዝኾነ ኣስሚርሉ።  "መንግስቲ ዝሰመሮ መስመር ኣሎ፥ኩሉ መስመራት ምሉእ ንምሉእ ርጉእ ከባቢታት ክሳብ ዘይኮነ፥ መንግስቲ ብዝህቦ ምደባን ምክልኻል ብዝህቦ ሓለዋን`ዩ ዝኸውን" ዝበለ ወሃቢ ቃል ዲና፥" እቲ ጸገም ብናይ ረድኤት ሽጣራ ንኻልእ ጉዳይ ዝኣትዉ ስለዘለዉ`ዩ" ኢሉ።  ብኻልእ ወገን መንግስቲ ሱዳን ነቶም ናብ ሱዳን ዝተሰደዱ ኢትዮጵያውያን ንምምላስ ፍቓደኛ`ዩ-ኣብ ጭፍጨፋ ማይካድራ ዝተሳተፉ`ውን ኣብኡ ዝኣተዉ ኣለዉ፥ ምስ መንግስቲ ሱዳን ንዘራረብ ኣለና ዝበለ ወሃቢ ቃል ሚንስትሪ ወጻኢ ኢትዮጵያ ኣምባሳደር ዲና ሙፍቲ፥ ነገር ግን ገና ተወሰኽቲ ሰባት ንክስደዱ ዝሰርሑ ወገናት ከም ዘለዉ`ውን ምስትውዓል የድሊ ኢሉ።


ሕ/ሃ ምምላስ ኤርትራዊያን ስደተኛታት ናብ ክልል ትግራይ ከምዘሻቅሎ ገሊጹ

ሕቡራት ሃገራት ኤርትራዊያን ስደተኛታት፣ ብሰንኪ ውግእ ገዲፎምዎ ዝኸዱ መዓስከር ስደተኛታት ክልል ትግራይ ተገዲዶም ንክምለሱ ዝግበር ዘሎ ጻዕሪ ከምዘሻቀሎ ገሊጹ። መንግስቲ ኢትዮጵያ፣ ኣብ ዝፈነዎ መግለጺ "ካብ መዓስከር ስደተኛታት ክልል ትግራይ ናብ አዲስ አበባ ዝሃደሙ ኤርትራዊያን ስደተኛታት ይምለሶም ኣለዂ" ዝብል እዩ። ትካል ስደተኛታት ሕቡራት ሃገራት ብወገኑ፣ ኣማኢት ኣሻሓት ስደተኛታት ብኣውቶብስ ተሳፊሮም ንትግራይ ከምዝተወሰዱ ዝሕብር ሪፖርት ከምዝረኸበ ጠቂሱ ኣሎ። መንግስቲ ኢትዮጵያ "ንተዋጋእቲ ህወሓት ስለዝሳዓርክዎም፣ ስደተኛታት ናብ’ቲ መዓስከር ንምምላስ ጸገም የብሉን" ይብል። ኮምሽነር ኮምሽን ትካል ስደተኛታት ፍሊፖ ግራንዲ ብወገኖም "ትካላት ረድኤትን ሕቡራት ሃገራትን፣ ናብ’ቲ አስታት 96 ሽሕ ኤርትራዊያን ናብ ዝነብሩሎም መዓስከር ስደተኛታት ክአትው ከምዘይካኣሉ ብምጥቃስ፣ እቶም ዝተበታተኑ ስደተኛታት ናብ’ቶም መዓስከራት ንምምላስ ዝግበር ፈተነ ዘሻቅል ኮይኑ ኣሎ" ኢሎም ኣለው። ትካላት ረድኤት ብወገነን "መጠን ቀረብ ኣብ’ቶም መዓስከራት ሕጽረት ኣሎ፣ ኣብ ገለ ከባቢታት ድማ ውግእ ቀጺሉ ስለዘሎ ኩነታት ኣሰካፊ ኮይኑ ኣሎ" ይብሉ። ሕ/ሃ "መንግስቲ ኢትዮጵያ፣ ንሕቡራት ሃገራትን መሻርክቱን፣ ዘይተገደበ ምንቅስቃስ ክህብ እየ ኢሉ ቃል ኣትዩ ነይሩ። ምኽታም ውዕል ሓደ ስዳሮ ንቅድሚት እዩ፣ እንተኾነ፣ ሰብኣዊ ሓገዛት፣ ካብ መትከልን ዘይሻራዊነትን ብዝጸፈፈ መልክዕ ክፍጸም ኣለዎ" ይብል ። ፍሊፖ ግራንዲ ወሲኾም "ከምዞም ዝተጠቀሱ ኣገባባት ኣዝዮም ኣገደስቲ እዮም። ምኽንያቱ፣ ሓገዝ ናብ ተቃላዕቲን ኣዝዩ ዘድልዮምን ሰባት ንምቅራብ ስለዘኽእል" ኢሎም። መራሕቲ ህወሓት ኣንጻር ሰራዊት ኢትዮጵያ መሊሶም ይዋግኡ ከምዘለው ገሊጾም ኣለው። እንተኾነ ኣገልግሎት ርክባት ስለዝተቋረጸን መንግስቲ ኢትዮጵያ ናብ ክልል ትግራይ ንምእታው ክግበር ንዝኽእል ፈተነታት ብጽኑዕ ስለዝቆጻጸሮን፣ ብክልቲኦም ሓይልታት ንዝዋሃብ ሓበሬታ፣ ንምርግጋጽ ኣይካኣልን። ኣብ ውግእ ክልል ትግራይ፣ ኣሻሓት ሞይቶም፣ ልዕሊ ሚልዮን ሰባት ተፈናቂሎም፣ 45 ሽሕ ሰባት ድማ ናብ ሱዳን ተሰዲዶም። ምሉእ ትሕዝቶ ኣብዚ ምስማዕ ይክኣል ። No media source currently available


ቁጽሪ ብቫይረስ ኮሮና ዝተሓዙን ዝሞቱን ብምውሳኹ ሃገራት ዝተፈላለየ እገዳ የንብራ ኣለዋ

መትሓዝን ሞትን ኮቪድ19 ኣብ ዙርያ ዓለም መዓልታዊ ክብረ ወሰን ምስባሩ ቀጺሉ`ሎ: ሃገራት ድማ ነቲ ቫይረስ ንምዕጋቱ ብዝብል ብእኡ መጠን እገዳታት ምግባር ይግደዳ`ለዋ። ጀርመን ቁጽሪ መትሓዝታ ልዕሊ ሓደ ሚልየንን 350 ሽሕን ድሕሪ ምኻዱ ካብ ረቡዕ ጀሚራ እገዳ ክትገብር መዲባ`ላ-።ጣልያን ንእንግሊዝ ብምቕዳም ኣብ ኤውሮጳ ዝበዝሑ ዝሞትዋ ሃገር ኮይና`ላ። ብኻልእ ወገን ምምሕዳር መግብን መድሃኒትን ኣሜሪካ ንክታበት ፋይዘርን ባዮንተክን ድሕሪ ምጽዳቑ፡ ቀዳማይ ጽዕነት ክታበት ኣብ ዞባዊ ማእከላት ክበጽሕ ጀሚሩ`ሎ። ሜክሲኮ`ውን ነቲ ክታበት ንህጹጽ ጠቕሚ ኣጽዲቓቶ`ላ። ብሪጣንያ: ባህሬንን ካናዳን ከምኡ`ውን ስዑዲ ዓረብ ነቲ ክታበት ኣጽዲቐንኦ ኣለዋ። ኣብ ኣዝዩ ዝሑል መትሓዚ ዝጉዓዝ ክታበት ኮቪድ ትማሊ ናብ ማእከላት መከፋፈሊ ክጉዓዝ ጀሚሩ`ሎ።ኮሚሽነር ምምሕዳር መንግብን መድሃኒትን ኣሜሪካ ስተፈን ሓን ንሲ ኤን ኤን ክዛረብ ከሎ እቲ ክታበት ካብ ሎሚ ሰኑይ ጀሚሩ ክውሃብ ክጅምር ተስፋ ንገብር ኢሉ ።   ሰራሕተኛታት ጥዕናን ዓበይትን ኣብ ቀዳማይ ዙርያ ክታበት ከምዘለዉ`ውን ተሓቢሩ`ሎ። ብኻልእ ወገን ፕረሲደንት ትራምፕ፡ ላዕለዎት ሰበ-ስልጣን መንግስትን ሰራሕተኛታት ዋይት ሃውስን ካብ ቀዳሞት ክታበት ክረኽቡ ኣመሓላሊፍዎ ዝነበረ መምርሒ ስሒብዎ`ሎ።    ኣብ ምምዕባል ክታበት ላዕላዋይ ኣማኸሪ መንግስቲ ሞንቸፍ ስላዊ ትማሊ ሰንበት ንፎክስ ንውስ ክገልጽ ከሎ፥ ክሳብ መወዳእታ ወርሒ መጋቢት፡ 100 ሚልየን ኣመሪካውያን ነቲ ክታበት ክወስዱ`ዮም ኢሉ።  እንተኾነ፥ ካብ ርብዒ ክሳብ ፍርቂ ዝኾኑ ኣመሪካውያን ብዛዕባ ምውሳድ`ቲ ክታበት ምትእምማን ከምዝሓጽሮም ይግለጽ ኣሎ። መንግስቲ ብዛዕባ ድሕነት`ቲ ክታበት ዝያዳ ግልጺ ክኸውን ኣለዎ ይብል ሚስተር ሓህን። ፈተናታት`ታ ክታበት ከምዘርኣዮ 95% ውሑስ ኮይኑ`ሎ።  ቫይረስ ኮሮና ምትሕልላፉ ደው ኣቢሉ ንምባል ካብ 75 ክሳብ 80% ህዝቢ ኣመሪካ ክሳብ ወርሒ ግንቦትን ሰነን ክኽተብ ኣለዎ ይብል ኣማኻሪ መንግስቲ ሞንቸፍ ስላዊ።  እቲ ክታበት ቅድሚ ኣብ ጠቕሚ ምውዓሉ፥ ትሕቲ ዜሮ 70 ድግሪ ሰልስየስ ኣብ ዘለዎ ዛሕሊ ክኽዘን ኣለዎ።


ኣህጉራዊ ረድኤት ናብ ክልል ትግራይ ክኣቱ ጀሚሩ

ኣህጉራዊ ረድኤት ናብ ክልል ትግራይ ክኣቱ ጀሚሩ። መድሃኒትን ቀረባት ረድኤትን ዝጸዓና መካይን ኣህጉራዊ ቀይሕ መስቀል- ድሕሪ`ቲ ኩናት ንመጀመርያ ግዜ ናብ ክልል ትግራይ ክኣትዋ ክኢለን ኣለዋ። ኣብ ኣህጉራዊ ቀይሕ መስቀል ዳይሬክተር ኣፍሪቃ ፓትሪክ ዮሱፍ፥ እቲ ረድኤት ንሆስፒታላትን ንዝያዳ ሓገዝ ዘድልዮም ሰባትን ቀልጢፉ ክበጽሕ ኣገዳሲ ምዃኑ ይጠቅስ። ንሱ ኣስዒቡ ዶክተራትን ኣለይቲ ሕሙማትን ንሰሙናት ብዘይ ቀረባት`ዮም ጸኒሖም ኢሉ ።


ግዝያዊ ካቢነ ክልል ትግራይ ተጣይሱ ስራሕ ምጅማሩ ብልጽግና ፓርቲ ክልል ትግራይ ኣፍሊጡ

ብልጽግና ፓርቲ ክልል ትግራይ ሓዊሱ ኣብ ሃገርን ብክልልን ደረጃ ዝንቀሳቐሱ ፖለቲካዊ ፓርትታት ዝሓቖፈ ግዚያዊ ካቢነ ተጣይሹ ሎሚ ሶኑይ ስራሕ ምጅማሩ ሓላፊ ቤት ፅሕፈት ብልጽግና ፓርቲ ክልል ትግራይ ኣቶ ነብዩ ስሑል ሚካኤል ንሬድዮ ድምፂ ኣሜሪካ ገሊፆም።ብኻልእ ወገን ዓለምለኸ ኮሚቴ ቀይሕ መስቀል ድሕሪ ግጭት ንፈለማ ግዜ ናይ ሕክምና ናውቲ ናብ መቐለ ምእታው ኣፍሊጡ። ቤት ምኽሪ ፌደረሽን ግዚያዊ ምምሕዳር ክልል ትግራይ ክጣየሽ ብዝፈቐዶ መሰረት ቤት ምኽሪ ሚኒስትራት መምርሒ ኣውፂኡ ግዚያዊ ምምሕዳር ድማ ቻርተር ምጥያሹ ዝገለፁ ኣብ ትግራይ ሓላፊ ቤት ፅሕፈት ብልፅግና ፓርቲ ኣቶ ነብዩ ስሑል ሚካኤል ኣብዚ ሕዚ እዋን ኣብ ዝተፈላለዩ ናይ ትግራይ ከባቢታት ነቲ ህዝቢ ናይ ምርግጋእ ስራሕ ይስራሕ ኣሎ ኢሎም። ኣቶ ነበዩ እቲ ህዝቢ እውን ይጠቐምኒ እዩ ዝብሎ ናይ ባዕሉ ዝኾነ መሪሕነት ክመርፅ እናተገበረ ዝፈረሰ መሓውር ምምሕዳር ዳግም ብግዚያዊ ምምሕዳር ብምትካእ ህዝቢ ከይተኣጓጎል ካብ መንግስቲ ትፅቢት ዝገብሮ ኣገልግሎት ከይስእን እናገበረ እዩ ዝርከብ ኢሎም ። ናይቲ ክልል ግዚያዊ ምምሕዳር ግዚያዊ ከም ምዃኑ መጠን ንኩሉ ከሳተፍ ኣለዎ ዝበሉ ንሶም ‘'ኣብቲ ክልል ይኹን ብደረጃ ሃገር ዝንቀሳቐሱ ፖለቲካዊ ፓርትታት እውን ተሳተፍቲ ኮይኖም ኣለው።ወልቀሰባትን ዝተፈላለዩ ስቪክ ማሕበራትን ንህዝቢ ትግራይ ነበርክቶ ኣለና ዝብሉ ኩሎም ሕጋዊያን ኣካላት ክሳተፍ ይግበር እዩ ዘሎ’’ ኢሎም። ኣገልግሎት መብራህቲ ኣብ ከተማ መቐለን ገለ ከተማታትን ምጅማሩ እውን ወሲኾም ሓቢሮም። እዚ ከምዚ ኢሉ እናሃለወ ዓለምለኸ ኮሚቴ ቀይሕ መስቀል ድሕሪ ግጭት ንፈለማ ግዜ ናይ ሕክምና ናውቲ ዝፅዓና ሸውዓተ መካይን ናብ መቐለ ምእታው ገሊፁ። ምሉእ ትሕዝቶ ኣብዚ ምስማዕ ይክኣል ። No media source currently available


ቀ/ሚ ኣብይ ኣሕመድ ኣብ ከተማ መቐለ ብምብጻሕ ምስ ኣዘዝቲ ሰራዊት ተራኺቡ:ተዘራሪቡ

ቀዳማይ ሚኒስትር ኢትዮጵያ ኣብይ ኣሕመድ ትማሊ ኣብ ከተማ መቐለ ተረኺቡ፡ ኣንጻር ህወሓት ዝተኻየደ ኩናት ኣብ ሓጺር ግዜ ዛዚምናዮ ኣለና ኢሉ። ቀዳማይ ሚኒስትር  ኣብይ ኣብቲ ኣብ ከተማ መቐለ ዝገበሮ ምብጻሕ፡ ንሰራዊት ምክልኻል ሃገር ኣድናቖቱን ምስጋንኡን ድሕሪ ምግላጽ ምስ ላዕለዎት ኣዘዝቲ ሰራዊት ተማኺሩ ተመሊሱ`ሎ። ምሉእ ትሕዝቶ ኣብዚ ምስማዕ ይክኣል። No media source currently available


'ሰራዊት ኤርትራ ካብ ትግራይ ንክወጽእ' ኣሜሪካ ጸዊዓ

ወሃቢ ቃል ሚኒስትር ጉዳያት ወጻኢ ኣሜሪካ "ሰራዊት ኤርትራ ኣብ ክልል ትግራይ ይዋግኡ ከምዘለው ተኣማኒ ጭብጢታት ኣሎ፣ እዚ ነገር’ዚ ከቢድ ምዕባለ እዩ። ስለዚ እቲ ሰራዊት ብህጹጽ ካብ ኢትዮጵያ ንክወጽእ ንሓትት"ኢሉ ። መግለጺ ወሃቢ ቃል ሚኒስትር ጉዳያት ወጻኢ ኣሜሪካ ወሲኹ "ኣብ ክልል ትግራይ፣ መግሃስቲን መጥቃዕቲን ኣብ ልዕሊ ሰብኣዊ መሰላት ከምዝተፈጸመ ፈሊጥና ኣለና፣ ኩሎም ወገናት፣ ንሰብኣዊ መሰላትን ዓለም ለኻዊ ሕጊታትን ከቅየዱ" ይግባእ ይብል ። መግለጺ ሚኒስትር ጉዳያት ወጻኢ ኣሜሪካ "ንሕናን ዓለምለኻዊ መሻርኽትናን፣ እቶም ዝተፈጸሙ ሪፖርታት መግሃስቲ ብናጻ ወገን ክጻረዩን፣ ፈጸምቲ’ቲ ገበን ናብ ፍርዲ ንክቀርቡን ንሓትት ኣለና"ድሕሪ ምባል ተዋጋእቲ ወገናት፣ ንሰላም ክሰርሑ፣ ንስደተኛታት ወሲኹ፣ ንሰላማዊያን ሰባት ካብ ጥቅዓት ከድሕኑ፣ ናብ ትግራይ ሰብኣዊ ቀረባት ብዘይደረት ንክሓልፍ ከኽእሉ’ውን ጸዊዑ።  መንግስቲ ኤርትራ ብዛዕባ’ዚ ሓድሽ ምዕባለ’ዚ ዛጊድ ዝሃቦ ወግዓዊ መልሲ የለን። ኣብ ምጅማር እቲ ውግእ ግና ‘የለናሉን’ ከምዝበለ ዝዝከር እዩ። ህወሓት ብተደጋጋሚ ‘ሰራዊት ኤርትራ ኣብ’ቲ ውግእ ይሳተፍ ኣሎ’ ክብል ድሕሪ ዝሃቦ ተደጋጋሚ ክሲ፣ መልሲ መንግስቲ ኤርትራ ንምርካብ ኣብ ዝገበርናዮ ጻዕሪ፣ ሓደ መንነቶም ዘይተገልጹ ኤርትራዊ ባዓል ስልጣን ‘ንበለኻ ለኽዐካ መልሲ ኣይንህብን’ ኢሎምና ኣለው።  መንግስቲ ኢትዮጵያ’ውን እንተኾነ፣ነዚ ዳሕረዋይ መግለጺ ሚኒስትር ወጻኢ አሜሪካ ዝሃቦ ወግዓዊ መልሲ የለን። ኣብ ናይ ትማሊ ዜና ከምዝጠቀስናዮ ግና፣ ቀ/ሚ ኣብዪ ኣሕመድ፣ ንዋና ጸሓፊ ሕቡራት ሃገራት ኣንቶንዩ ጉተረዝ ‘ሰራዊት ኤርትራ፣ ኣብ ዘሳሓሕቡ ዝነበሩን ንኤርትራ ብዳይነት ኣብዝተዋሃቡን ከባቢታ ጥራሕ’ዮም ዘለው ኢሎምዎም’ ዝብል ሪፖርት ከምዝጸብጸብና ዝዝከር እዩ።


'ኣብ ልዕሊ ህወሓት ቕልጡፍ ዓወት ዘመዝገብና ፍትሓዊ ኵናት ስለ ዘካየድና እዩ' ጀነራል ብርሃኑ ጁላ

ሰራዊት ምክልኻል ኢትዮጵያ ኣብ ልዕሊ ህወሓት ቕልጡፍ ዓወት ዘመዝገብናዘመዝገበ ፍትሓዊ ኵናት ብምክያዱ እዩ ኢሎም ጠቕላሊ ኢታማዦር ሹም ሓይልታት ምክልኻል ጀነራል ብርሃኑ ጁላ።ፕሬዝዳንት ሳህለወርቅ ዘውዴ ብወገነን ምክልኻል ሰራዊት ኢትዮጵያ ዘመዝገቦ ተጋድሎን ዓወትን ኣብ ታሪኻ እናተዘከረ ዝነብር እዩ ኢለን ትማሊ ኣብ ዝተኻየደ ስነስርዓት ምምስጋን። ትማሊ ሓሙስ ኣብ ኣዲስ ኣበባ ስካይ ላይት ሆቴል ንሰራዊት ምክልኻል ኢትዮጵያ ንምምስጋን ኣብ ዝተዳለወ ስነስርዓት ጠቕላሊ ኤታማዦር ሹም ሰራዊት ኢትዮጵያ ጀነራል ብርሃኑ ጁላ ኣብ ልዕሊ ህወሓት ዝተኻየደ ወታደራዊ ወፍሪ ኣብ ሓፂር ግዜ ብዓወት ምዝዛሙ ገሊፆም። ብመሰረት ሕገ መንግስቲ ሚሊሺያን ፖሊስን ክውድብ መሰል ዝተወሃቦ እቲ ንናይ ባዕሉ ክልል ንምክልኻል እምበር ንኢትዮጵያ ንምውራር ክጥቀመሉ እዩ ተባሂሉ ኣይሕሰብን ኢሎም። ናብ ምክልኻል ዝኣተው ወታደራት ተወለድቲ ትግራይ ዝኣተወ ንኢትዮጵያ ንምሕላው ከይኮነስ ንናይ ህወሓት ኣጀንዳ ንምሕላው ምዃኑ ኣለዓዒሉ ንኢትዮጵያ ክወርር እዩ ኢሉ ዝሓሰበ የለን ኢሎም ብምውሳኽ። ህወሓት ብዝወልዖ ሓዊ ናይ መወዳእትኡ ኣቀላጢፉ ኣሎ ኢሎም። ሎሚ ኩሉ ነገር ተወዲኡ እዩ፤ኢትዮጵያ ሓንቲ ኮይና እያ፣መራሕቲ ህወሓት ካብ መኪና ወሪዶም እግረኛ ኮይኖም ኣለው፣ነቲ እግረኛ ንሃድኖ ኢና ዘለና፣ኣራሪና ናብ ሕጊ ክነቕርብ ኢና ኢሎም ጀነራል ብርሃኑ። ዝተወረሩ ኣፅዋራት እውን ተመሊሶም ኣለው ክብሉ ወሲኾም ገሊፆም። ህዝቢ ብዘይ ሰራዊት ሰራዊት ብዘይህ ህዝቢ ምንባር ኣይክኣልን ብደገፍን ሓገዝን ህዝቢ ስዒርና ኣለና ንህዝቡ ትግራይ ካብቲ ጉጅለ ነፃ ምውፃእ ተኻኢሉ ኣሎ ኢሎም። ኣብቲ ስነስርዓት ተረኺበን መደረ ዘስምዓ ናይ ኢፌዴሪ ፕረዝዳንት ሳህለወርቅ ዘውዴ ብሰራዊት ምክልኻል ዝተመዝገበረ ዓወት ኣብ ታሪኽ ተፃሒፉ ክቕመጥ እዩ ኢለን። ብኻሊእ ዜና ብህወሓት ተማሪኾም ዝነበሩ ናብ 5,000 ዝፅግዑ ኣባላት ሰራዊት ሰሜን እዚ ኣብዚ ሰሙን ብወገን ተከዘ ኣቢሎም ናብ ዞባ ማእኸላይ ጎንደር ወረዳ በየዳ ይኣትው ከምዘለው ቤት ፅሕፈት ኮሚኒኬሽን መንግስቲ ናይቲ ወረዳ ኣፍሊጡ። ምሉእ ት ሕዝቶ ኣብዚ ምስማዕ ይክኣል ። No media source currently available


ቁጽሪ ካብ ክልል ትግራይ ናብ ሱዳን ዝስደዱ ስደተኛታት 50 ሽሕ ምብጽሑ ተገሊጹ

ቁጽሪ ካብ ኢትዮጵያ ናብ ሱዳን ዝሃደሙ ስደተኛታት 50 ሽሕ ከምዝበጽሐ፣ ትካል ስደተኛታት ሕቡራት ሃገራት ሎሚ ዓርቢ ገሊጹ። ብመሰረት ወሃቢ ቃል ትካል ስደተኛታት ሕቡራት ሃገራት(UNHCR) ባባር ባሎች "ካብ ውግእ ክልል ትግራይ መዓልታዊ 500 ሰባት ናብ ሱዳን ይኣትው ኣለው።" እቲ ትካል ወሲኹ ካብ ውሽጢ ክልል ትግራይ ናብ ሱዳን ይሰግሩ ዘለው ሰባት፣ ደኺሞምን ጽምልዮምን እዮም ዝራኣዩ፣ ናብ ሱዳን ቅድሚ ምስጋሮም እንተዋሓደ ንክልተ ሰሙን ብእግሮም ዝተጓዓዙን’ውን እዮም ይብል ። ባባር ባሎች ወሲኹ "ናብ ምብራቅ ሱዳን ዝኣተው ስደተኛታት፣ ኣብ መገዲ ንብረቶምን ገንዘቦምን ከምዝተዘርፉ፣ ካብ’ቶም ዘረፍቲ ንምህዳም ኢሎም ፈቆዶ ጣሻን በረኻን እናተሓብኡ ከምዝቀነዩን’ውን ጠቂሶምልና፣ ብዙሓት’ውን ተሓቢኦም ይህልው እዮም፣ እንታይ ይኾን ከምዘሎ ንጹር ስእሊ የብልናን "ኢሉ። ትካል ስደተኛታት ሕቡራት ሃገራት ብኩነታት ኣብ ክልል ትግራይ ተዓቑቦም ዘለው ኤርትራዊያን ስደተኛታት ምሒር ከምዝተሻቀለ ብምሕባር፣ መንግስቲ ኢትዮጵያ፣ ናብ ሲቪላትን ኤርትራዊያን ስደተኛታትን ምሕላፍ ክሳብ ሎሚ ከምዘይፈቀደ’ውን ባባር ባሎች ጠቂሱ። ንሱ "ጸጥታዊ ስምምዕነት ምስ ዝዛዘም፣ ቀረባት ንምብጻሕ ተወዲኖም ይጽበዩ ኣለው። ንሓደ ወርሒ ርክባት ዝተቋረጾም ሰባት፣ ኣብ ኣዝዩ ሕማቅ ኩነታት ከምዝህልው ዘጠራጥር ኣይኮነን። ስለዝኾነ፣ ቀልጢፍና ክነርክበሎም ኣዝዩ ኣገዳሲ እዩ"ይብል ። ትካል ስደተኛታት ሕቡራት ሃገራት ኣብ መግለጺኡ፣ ኩሎም ተዋጋእቲ ሓይልታት፣ ንናጽነት ምንቅስቃስ ናብ ሲቪላት ከኽእሉን ተማሕጺኑ ኣሎ።


'ቀ/ሚ ኣብይ ኣሕመድ ሰራዊት ኤርትራ ኣብ ኢትዮጵያ ይዋግኡ ከምዘየለው ገሊጾምለይ' ዋና ጸሓፊ ሕ/ሃገራት

“ሰላም ኢትዮጵያ፣ ንምዕባለ ህዝባን እቲ ዞባን ኣዝዩ ኣገዳሲ ከምዝኾነ” ዝጠቀሱ ዋና ጸሓፊ ሕቡራት ሃገራት ኣንቶንዮ ጉተረዝ “ቀዳምነት ዝሰራዕናዮ ድሕነት ህዝቢ ትግራይ እዩ፣ሰብኣዊ ሓገዝ ናብ’ቶም ዘድልዮም ብቅልጡፍ ክባጻሕ ምግባርን ንሙሉእ ዓቅምታት ሕቡራት ሃገራት ነወሃህዶ ኣለና” ኢሎም። ዋና ጸሓፊ ሕቡራት ሃገራት ኣንቶንዮ ጉተረዝ " ናብ ክልል ትግራይ ብዘይገለ ጸገም ንክንኣቱ ክንክእል ኣለና ኢለ ሎሚ’ውን ጸቂጠ ክዛረብ ይደልይ፣ ኣብ ትግራይ ልዕልና ሕጊ ክረጋገጽ፣ ጸጥትኡ ዝተረጋገጸን ሰብኣዊ መሰላት ብምሉእነት ክሕሎን ናብ ሓቀኛን ነባሪን ዕርቂ ንክምለስን" ጸዊዖም። ሕቡራት ሃገራትን ሕብረት ኣፍሪቃን፣ ንኢትዮጵያ ትመርሖ ተበግሶ ንምድጋፍ ቅሩባት ኢና ዝበሉ ዋና ጸሓፊ ሕቡራት ሃገራት "ኩሉ ሓቆፍ ልዝብን ዕርቂን" ክካየድ ደጊሞም ኣዘኻኪሮም። "ልክዕ ዓሚ ከምዚ ሎሚ፣ ቀ/ሚ ኣብዪ ኣሕመድ ሽልማት ኖቤል ሰላም ተቀቢሎም። ኣብ መዓልቲ ሰብኣዊ መሰላት’ውን እዮም ተረኪቦምዎ። ድሕሪ ሓደ ዓመት ሎሚ፣ መንግስቶም ብመሰረት ኮምሽን ሰብኣዊ መሰላት ሕቡራት ሃገራት ‘ከቢድ ግህሰት መሰላት ብምፍጻም ይኽሰስ ኣሎ። ስለዚ ኣብ ልዕሊ ኢትዮጵያ ትርር ምባል’ዶ የድሊ? ቤት ምኽሪ ጸጥታ ሕቡራት ሃገራት’ዶ ስጉምቲ ክወስድ ኣይግባእን’ዩ? "ዝብል ሕቶ ቀሪቡሎም ዋና ጸሓፊ ክምልሱ ከለው "ከምዝመስለኒ ምስ ሰበ ስልጣን መንግስቲ ኢትዮጵያ፣ ኣገዳሲ ዝርርብ ምክያድ ጊዚኡ እዩ። ከምዝጠቀስክዎ፣ ልዕልና ሕጊ ክረጋገጽ፣ ሰብኣዊ መሰላት ክሕሎ፣ ሓቀኛ ዕርቂን ሰብኣዊ ቀረባት ብዘይደረት ክባጻሕን ኣለዎ። እዚ’ውን ኢና ንገብር ዘለና’ ኢሎም። ኣብዚ ቀረባ ምስ ቀ/ሚ ኣብ ዝነበረኒ ዝርርብ፣ ናብዞም ዝጠቀስክዎም ኣንፈት ነምርሕ ነይርና ዝበሉ ኣንቶንዮ ጉተረዝ፣ ኣብ ቤት ምኽሪ ጸጥታ’ውን ተመሳሳሊ ዝርርብ ከምዝተካየደ ኣይከወሉን። ካልእ ዝቀረበ ሕቶ "ብዛዕባ ኣብ ክልል ትግራይ ይቅጽል ዘሎ ውግእ ሓበሬታ’ዶ ኣለዎም? ከምኡ'ውን ወትሃደራት ኤርትራ ኣብ ኢትዮጵያ ኣትዮም ይዋግኡ እንተልዮም ሕ/ሃ ዝረኸቦ ጭብጢ’ዶ ኣሎ?" ዝብል ነይሩ:ዋና ጸሓፊ ሕ/ሃ ንቀ/ሚ ኣብዪ ኣሕመድ ጠቂሶም ክምለሱ ከለው "ሰራዊት ኤርትራ ኣብ ኢትዮጵያ ከምዝኣተው ዝሕብር ጭብጢ የብልናን፣ ንቀ/ሚ ኣብዪ ብቀጥታ ሓቲተዮም፣ ሰራዊት ኤርትራ፣ ኣብ ዘሳሓሕቡ ዝነበሩን ንኤርትራ ብዳይነት ኣብዝተዋሃቡን ከባቢታ ጥራሕ’ዮም ዘለው" ኢሎምኒ። "እዚ ፊት ንፊት ኣብ ዝሓተትኩዎም እዋን ቀ/ሚ ኣብዪ ኣሕመድ ዝበሉኒ እዩ" ኢሎም። ብዛዕባ ውግእ ክዛረቡ ከለው "ውግእ ሓሓሊፉ ከምዘሎ ሓበሬታ ኣለና" ከምዝበሉ እቲ ዜና ይሕብር። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ምግታእ ኤችኣይቪ/ኤይድስ ዘተባብብዕ ውጽኢት ከምዝተመዝገበ ሚ.ጥዕና ኤርትራ ገሊጹ

ኣብ ምግታእ ኤችኣይቪ/ኤይድስ ዝተመዝገበ ውጽኢት ነቲ ለበዳ ናብ ዜሮ ንምውራድ ትስፍው ኣንፈት ዝህብ ከምዝኾነ ኣብ ሚኒስትሪ ጥዕና ኤርትራ ሓላፊት ኣሃዱ ምቁጽጻር ሕማም ኤይድስን ብጾታዊ ርክብ ዝመሓላለፉ ሕማማትን ሲስተር ንግስቲ ተስፋሚካኤል ንድምጺ ኣሜሪካ ሓቢራ። ኣብ ሓፈሻዊ ህዝቢ እቲ ቁጽሪ ትሕቲ 1% ከምዝወረደን ካብ ምትሕልላፍ ኣደ ናብ ዕሸል ዳርጋ ናብ ዜሮ ከምዝወረደን ሲስተር ንግስት ወሲኻ ኣረዲኣ።ኣብ እዋን ኮቪድ 19 ናይ መናውሒ መድሃኒት ጸገማት ከምዘይነበረ ዝተዛረበ ኣቦ መንበር ማሕበር ብድሆ ኤርትራ ኣቶ ዳንኤል ኣስፍሃ ኣብ ንጥፈታት ናይ’ቲ ማሕበርን መነባብሮ ኣባላቱን ግን ጽልዋ ከምዝነበሮ ገሊጹ። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮ ቴሌኮም ኣብ ክልል ትግራይ መጥቓዕቲ ሳይበር ከምዝተፈተነ ገሊጹ

ኣብ ኢትዮጵያ ናይ ሰሜን ክልል ኣገልግሎት ቴሌኮም ዝተቋረፀ ካብቲ ትካል ወፃኢ ብዝኾኑ ኣካላት ኣብ ዝተፈላለዩ ጣቢያታት ብዝተፈፀሙ ናይ ዕንቅፋታት ምዃኑ ዋና ፈፃሚት ስራሕ ኢትዮቴሌኮም ኣፍሊጠን። እዚ ተግባር እዚ ምስተፈፀመ ኣብ 14 መዓልታት ጥራሕ ናብ 40 ቢሊዮን ዝኾኑ ናይ ሳይበር መጥቓዕትታት ኣብታ ሃገር ዝተፈላለዩ ትካላት ምፍታኑ እውን ተዛሪበን። መንግስታዊ ኣገልግሎት ዜና ኢትዮጵያ ከኣ ህወሓት እዩ ኣብቲ ክልል ኣብ ዘሎ መደብራት ጉድኣት ብምውራድ ክቋረፅ ዝገበረ ኢሉ ኣሎ። ኣብ ኒው ዮርክ ዝርከቡ ኣምባሳደር ፍስሃ ኣስገዶም ነዚ ክሲ ብምንፃግ ባዕሉ እቲ ፌደራል መንግስቲ እዩ ክቋረፀ ገይሩ ኢሎም ኣለው። ምሉእ ትሕዝቶ ኣብዚ ምስማዕ ይክኣል ። No media source currently available


ክልተ ሰነተራት ኣሜሪካ ኣብ ክልል ትግራይ ንዘሎ ግጭት ሰላማዊ መፍትሒ ዝበልዎ ውሳነ ኣቕሪቦም

ኣብ ሰኔት ኣሜሪካ ኣቦ መንበር ኮሚቴ ርክባት ወፃኢ ዝኾኑ ሪፓብሊካዊ ሰኔተር ጂም ሪስችን ናይ ስቪል ድሕንነት፣ዴሞክራስን ሰብላዊ መሰላትን ዝቆፃፀር ናይ ሰኔት ንኡስ ኮሚቴ ኣባል ዝኾኑ ኣባል ዴሞክራቲክ ፓርቲ ቤን ካርዲን መንግስቲ ኢትዮጵያን ህዝባዊ ወያነ ሓርነት ትግራይን ኩሉ ተፃብኦታት ደው ከብሉ ዝፅውዕ፣ ሰብኣዊ መሰላት ክሕልውን ኣብ ክልል ትግራይ ዝተፈጥረ ግጭት ብሰላማዊ ኣገባብ ክፍታሕ ዝሓትትን ውሳነ ትማሊ ረቡዕ ኣቕሪቦም። ሰኔተር ሪስች “ኣብ ክልል ትግራይ ዝተፈጥረ ግጭት ኣብ ሰብኣዊነት ከቢድ ኩነታት ከምኡ እውን ኢትዮጵያ ናብ ዴሞክራሲ ንእተካይዶ ታሪኻዊ ስግ ግር ስግኣት እዩ’' ኢሎም ። ’’እዚ ናይ ሓባር ውሳነ ብቀዳማይ ሚኒስትር ኣብይ ኣሕመድ ዝመራሕ ፌደራላዊ መንግስትን ህወሓትን ቅሬታታት ዘስተኻኽልን እቲ ግጭት ብሰላማዊን ነባሪን ጠጠው ንምባል ክላዘቡ ዘተባብዕ እዩ።ብምውሳኽ ዝተረጋግአትን ዴሞክራሲያዊትን ኢትዮጵያ ንናይቲ ከባቢ ድሕንነት ወሳኒ እዩ፤ኣሜሪካ ድማ ዴሞክራሲ ንምምዕባል ብቅኑዕ ልቦና ፃዕርታታ ክትቕፀለሉ እያ’’ ኢሎም ።  ሰኔተር ካርዲን ብወገኖም ‘'ኣብ ውሽጢ ክልል ትግራይ ይካየድ ዘሎ ውግእ ድሮ ብኣሽሓትን ዝቑፀሩ ሰባት ዝቐተለን ኣዚዩ ዝኸፍአ ሰብኣዊ ቅልውላው ዝፈጠረን ብምዃኑ ንኢትዮጵያ ጥራሕ ዘይኮነስ ንምርግጋእ ብምሉኡ እቲ ዞባ ዘስግእ እዩ’’ ኢሎም።  ሰኔተር ካርዲን ብምውሳኽ “ስለ ህዝቢ ኢትዮጵያን ኣብ ዳያስፖራ ዝርከቡን ብዙሓት ኣብ ሜሪላንድ ንዓቶም ብምውካለይ ኩርዓት ዝስምዐኒን እቲ ህወከት ጠጠው ክብል ኣለዎ።ኣብዚ ግጭት ዝሳተፉ ኩሎም ናብ ዕርቂ፣ፍትሒን ነባሪ ሰላምን ክሰርሑ ኣለዎም’' ኢሎም ።


ቀዳማይ ሚኒስትር ኣብይን ፕረዚደንት ኡሁሩን ንመተሓላለፊ ዶብ ሞያሌ መሪቖም ከፊቶም

ናይ ኢትዮጵያ ቀዳማይ ሚኒስትር ኣብይ ኣሕመድን ናይ ኬንያ ፕረዚደንት ኡሁሩ ኬኒያታን ሎሚ ረቡዕ ንመተሓላለፊ ዶብ ሞያሌ መሪቖም ከፊቶም።ንናይ ክልተ መዓልታት ወግዓዊ ዑደት ኬንያ ዝኣተወ ቀዳማይ ሚኒስትር ኣብ ኢትዮጵያ፣ኬንያን ደቡብ ሱዳንን ብመሰረተ ልምዓት ንምርኻብ ዝተሓሰበ ናይ ፕሮጀክት ከይዲ ክዕዘቡ እዮም ተባሂሉ ኣሎ።ቀዳማይ ሚኒስትር ኣብይ ነበርቲ እቲ ከባቢ ናይ ዶብ ሰላም ክሕልው ሓቲቶም ኣለው። ሎሚ ቀዳማይ ሚኒስትር ኣብይ ኣሕመድን ረዚደንት ኡሁሩ ኬኒያታን ኣብ ዶብ ኢትዮጵያን ኬንያን ኣብ እትርከብ ከተማ ሞያሌ ተረኺቦም ኣካል ዝዓበየ ፕሮጀክት ዝኾነ 1,000 ኪሎ ሜትር መንገዲ መተሓላለፊ ዶብ ሞያሌ መሪቖም ኣለው። ክልቲኦም መራሕቲ ናይቲ ፕሮጀክት ምዝዛም ኢትዮጵያን ኬንያን ብቁጠባ፣ማሕበራዊ መዳይ ብዝበለፀ ዘሐይል እዩ ኢሎም ኣለው። ዝተገበረሎም ኣቀባብላ ዘድነቑ ቀዳማይ ሚኒስትር ኣብይ ንነበርቲ ዶብ ክልቲአን ሃገራት እንኳዕ ሓጎሰኩም ኢሎም። ‘’እዚ ኣብ መንጎና ዘሎ ሰብ ሰራሕ ዶብ በዚ ዝተሃነፀ መሰረተ ልምዓት ፈሪሱ ኣሎ ዝብል ግምት ኣለኒ’’ ዝበሉ ንሶም እዚ ሎሚ ዝተመረቐ ፕሮጀክት ኣብ ክልቲአን ሃገራት ዝርከቡ ስድራታት ናብ ሓደ ክመፁ ዘለዎ ተኽእሎ፣ብተወሳኺ እውን ኣብ ንግዲ፣ቁጠባን ቱሪዝምን ኣብ ዝኣመሰሉ ክጣመሩ ዝገብር እዩ ኢሎም። ቀዳማይ ምንስቴር ኣብይ ጉዳይ ሰላምን ፀጥታን ብዝምልከትንነበርቲ እቲ ከባቢ ኣብ ዘመሓላለፉዎ መልእኽቲ ‘’ማዕረ ንምዝዛም መሰረተ ልምዓት ዝሰራሕኹምዎ ንናይቲ ከባቢ ሰላም ፀንኪርኩም እጃምኩም ክትዋፅኡ ኣለኩም’’ ኢሎም።ብፍላይ ኣል ሸባብን ኦነግን ካብቲ ከባቢ እንተፅሪና ናይቲ ከባቢ ነበርቲ ሓደ ስድራ ሓደ ዜጋ ኮይኑ ብደስታ ክነብሩ እዮም ኢሎም። ንቀዳማይ ሚኒስትር ኣብይ ዝተቐበሉ ፕረዚዳን እሁሩ ኬኒያታ ሰላማዊ ርከብ ዘለወን ክልቲአን ሃገራት ሎሚ እውን ኣብ መዳይ ንግድን ኢንቨስትመንትን ሓቢረን ክሰርሓ ኣለወን ምኽኒያቱ ነቲ ሕብረተሰብ ብዙሕ ዝጠቅም እዩ ኢሎም። ኬኒያታ ብምውሳኽ ኣብቲ ከባቢ ዝነብሩ ህዝብታት ንሰላሞም ዋርዲያ ክኾኑ ኣተሓሳሲቦም። ቀዳማይ ሚኒስትር ኣብይ ኦነግ ምስ ኣል ሸባብ ደሪቦም ብዛዕባ ዝተዛረቡዎ ግዚያዊ ሓላፊ ርክብ ህዝቢ ኦነግ ኣቶ በቴ ኡርጌሳ ቀዳማይ ሚኒስትር ኣብ ምንታይ ኩነታት ኮይኖም ከምዝተዛረቡ ክንሓትት ኢና ኢሎም። No media source currently available  ሓላፊት ክፍሊ ፕረስ ቤት ፅሕፈት ቀዳማይ ሚኒስትር ኢትዮጵያ ቢልለኔ ስዩም ኣማሲየን ንቪኦኤ ኣብ ዝሃብኦ ቃል ቀዳማይ ሚኒስትር ሎሚ ኦነግ ብዝብል ዝጠቐሱዎ እቲ ፓርቲ ከይኮነስ ናይ ኦነግ ሸኔ ዕጡቓት ማለቶም እዩ ኢለን ኣለዋ። ቀዳማይ ሚኒስትር ኣብይ ኣብ ናይ ክልተ መዓ ፃኒሕቶም ፅባሕ ናብ ወደባዊት ከተማ ለሙ ብምኻድ ዑደት ክፍፀሙ እዮም። ብኢንግሊዝኛ ሓፂር ኣፀዋውዓ ላፕሴት ኮሪደር ብዝብል ሽም ዝፍለጥ ኣብ 1975 ኣ\ፈ ዝተነደፈ ፕሮጀክት መሰረተ ልምዓት ንኢትዮጵያ ሓዊሱ ንሃገራት ምብራቕ ኣፍሪካ ብመሰረተ ልምዓት ንምርኻብ እዩ ዝዓለመ እዩ። ምሉእ ትሕዝቶ ኣብዚ ምስማዕ ይክኣል ። No media source currently available


ኮምሽነር ሰብኣዊ መሰላት ሕ/ሃ ኣብ ክልል ትግራይ ዘሎ ውግእ ካብ ቁጽጽር ወጻኢ ይኸውን ኣሎ ኢለን

ኣብ ሰሜን ኢትዮጵያ ዝተወለዐ ውግእ ካብ ቁጽጽር ወጻኢ ይኸውን ከምዘሎን ኣብ ልዕሊ'ቶም ብዘይ ረድኤትን መጽለሊን ዝተረፉ ሰላማዊያን ሰባት ድማ ከቢድ ሳዕቤን የውርድ ከምዘሎ ኮምሽነር ኮምሽን ሰብኣዊ መሰላት ሕቡራት ሃገራት ሚሸል ባችለት ገሊጸን። ሚሸል ባችለት‘ከምቲ መንግስቲ ኢትዮጵያ ዝሃቦ መግለጺ ዘይኮነ፣ ኣብ መንጎ ሰራዊት ፌደራል መንግስቲን ህወሓትን ከምኡውን ኣብ ጎኖም ዝተሰለፉ ምልሻታትን ውግእ ቀጺሉ ኣሎ’ ይብላ። ንሰን ወሲኸን፣ ትካላት ሰብኣዊ መሰላትን ትካላት ረድኤትን ናብ’ቲ ውግእ ዝካየደሉ ትግራይ ክኣትው ከምዘይካኣሉ ጠቂሰን። እዚ ማለት፣ ኣብ ውሽጢ እቲ ሕንፍሽፍሽ ዝመልኦ ሃዋሁ ንዝተቀርቀሩ ሰላማዊያን ሰባት ይወርዶም ዘሎ ኣሻቀልቲ መግሃስቲን መጥቓዕቲታትን ንምርግጋጽ ኣይተካኣለን ይብላ። እንተኾነ፣ ቤት ጽሕፈተን ዛጊት ዝረኸቦ ሓበሬታ ተኣማኒ ኮይኑ ከምዝረኸበኦ ገሊጸን። ኣብ ክልል ትግራይ ‘ከቢድ ግህሰት ሰብኣዊ መሰላት፣ ብኣልማማ ንሰላማዊያን ሰባት ምጥቃዕ፣ ንብረት ዘረፋ፣ ስርቂ፣ መጭወይቲን ንደቂ ኣንስትዮን ቆልዑን ምድፋርን ዝሕብሩ፣ ንመናእሰይ ተጋሩ ኣገዲዶም እናመልመሉ ኣንጻር ናይ ገዛእ ባዕሎም ህዝቢ ንክዋግኡ ይግደዱ ከምዘለው እውን ዝሕብሩ ሪፖርታት ረኺብና ኣለና’ ኢለን። ምሉእ ትሕዝቶ ኣብዚ ምስማዕ ይክኣል ። No media source currently available   ሚሸል ባችለት፣ ኣብ ካልኦት ከባቢታት ኢትዮጵያ፣ ኣብ ውሽጢ ማሕበረሰባት ግጭት ይላዓል ስለዘሎ ኣሻቃሊ ኩነታት ብምባል ይገልጻ። ንሰን ‘ኣብ ክልል ኣምሓራ፣ ቤንሻንጉል ጉሙዝ፣ ሶማሌ፣ ዓፋርን ኦሮምያን ዝተወልዑ ውግኣት፣ ሓደጋን ሞትን የስዕቡ ከምዘለው’ውን ጠቂሰን ይብል ሊዛ ሽላይን ካብ ጄኔቫ ዝላኣኸቶ ሪፖርት። ምሉእ ትሕዝቶ ኣብዚ ምስማዕ ይክኣል።


ሰብኣዊ ሓገዝ ናብ ክልል ትግራይ ዘይምእታው ከምዘሻቀሎ ትካል ረድኤት ኖርዌይ ገሊጹ

ትካል ረድኤት ኖርዌይ‘ምስ መንግስቲ ኢትዮጵያ ውዕል ድሕሪ ምፍራሙ ሓደ ሰሙን ሓሊፉ ከሎ፣ ሰብኣዊ ሓገዛት ሎሚ’ውን ናብ ክልል ትግራይ ክኣቱ ዘይምኽኣሉ ከምዘጨነቆ’ ገሊጹ። ሓላፊ ትካል ረድኤት ኖርዌይ ያን ኢግላንድ ኣብ ዝፈነውዎ መልእኽቲ ‘ቆልዑ፣ ደቂ ኣንስትዮን ዓበይቲን ብሰንኪ እቲ ንሓደ ወርሒ ዝቀጸለ ግጭት ግዳያት ኮይኖም ከምዘለውን ካብ ደገ ረድኤት ክበጽሓሎም ከምዘይካኣለን’ ጠቂሶም። ያን ኢግላንድ‘እዞም ህዝቢታት ካብ’ዚ ንላዕሊ ክጽበዩ ኣይኽእሉን፣ ረድኤት ንከይበጽሕ ዕንቅፋት ምፍጣር ይኣክል፣ ረድኤት መግቢ ንክንዕድል ተቀሪብና ኣለና፣ ህጹጽ መልሲ ክንረክብ ይግባእ’ ኢሎም። ‘ኩሎም ሰበ ስልጣን ኢትዮጵያን ናይ ሕቡራት ሃገራት መሻርኽቲን፣ ሰብኣዊ ረድኤት ዝባጻሓሉ ኣገባብ ክፈጥሩን፣ ረድኤት ናብ ዘድልዮም ህዝቢታት ክዕደልን ኣዘኻኪሮም’። እዚ ከምዚሉ ከሎ፣ ሕቡራት ሃገራት ኣብ ዘቃለሖ ጻውዒት፣ ሰብኣዊ ረድኤት ናብ ትግራይ ንክሓልፍ ዳግማይ መጸዋዕታ ኣሕሊፉ። ልዕሊ ወርሒ ድሕሪ ዝተካየደ ውግእ፣ ኣማኢት ኣሻሓት ሰባት ኣብ ዝኸፍአ ኩነታት ከምዝርከቡ’ውን ሕቡራት ሃገራት ገሊጹ ኣሎ።


11 መካይን ተወለድቲ ትግራይ ካብ ዳንሻ ተፃዒኖም ኣብ ሩባ ተከዘ ከምዘብፅሑዎ ነበርቲ ገሊፆም

ኣብ ትግራይ ይካየድ ብዘሎ ግጭት ኣስታት 50,000 ሰባት ካብ ትግራይ ናብ ሱዳን ተሰዲዶም ኣብ ውሽጢ እውን ብዙሕ ስቓይን መከራን የሕልፉ ከምዘለው ሰባት ይዛረቡ። ኣብ ምዕራብ ትግራይ ብፍልይ ድማ ኣብ ከባቢታት ዳንሻን ሑመራን ኣብ ልዕሊ ተወለድቲ ትግራይ ‘’ዘርኢ ናይ ምፅናት ወፍሪ’’ኢሎም ዝፀውዕዎ ምግሃስ ሰብኣዊ መሰላት ይወርዶም ከምዘሎ ይግለፁ። ምቕትል፣ወራር ንብረት፣ምብራዕ፣ብጅምላ ምእሳር፣ምንክልባት፣ካብቲ ከባቢ ምብራር፣ሃለዋቶም ምፍጥፋእ ከምዝሓውስ ነበርቲ ከተማ ዳንሻ ይነብሩ። ሽማ ክግለፀላ ዘይደለየት ነባሪት ከተማ ዳንሻ ካብ ስግኣት ዝተልዓለ ኣብ ቤት ትምህርቲ ኣዕቒቦም ዝነበሩ ቆልዑ፣ኣዴታትን ደቂ ተባዕቲዮን እቶም ናይቲ ከተማ ኣመሓደርቲ 11 ናይ ፅዕነት መካይን ኣምፂኦም ንቶም መንግስቲ ሰራሕተኛታት ኣትሪፎም ናብ ተከዘ ሩባ ከምዝወሰዱዎም ትገልፅ።ነፍሰፁራትን ሓራሳትንሓዊሱ ህፃውንቲ ዝርከቡዎም ምስ ምዃኖም ሃለዋቶም ከምዘተሓሳስባ ሓቢራ።ነዚ ቃለ ምልልስ ምስ ሃበት ድሕሪ ክልተ ማዕልታት ናብ ሱዳን ሰጊራ ኣላ። ንሳ ኣብ ከተማ ዳንሻ ሰለስተ ነጋዶ ከምዝተቐትሉ፣ ንብረት ከምዝዝረፍ፣ብዙሓት ሰባት ተኣሲሮም ናብ ጎንደር ከምዝተወሰዱን ሃለዋቶም ከምዘይፍለጥን ትግለፅ። ተጋደልቲ ህወሓት ንዝነበሩ ንምጥያሽ ኣብ 1987 ዓ\ም ብመንግስቲ ኣብ ዝተዳለወ ናይ እግሪ ምትካል ፕሮግራም ዝተጣየሰን ኣብ ናይ 17 ዓመት ብረታዊ ቓልሲ ህወሓትን ብምስታፍ ሓደ ኢዱ ዝሰኣነን ተጋዳላይ ነበር ን26 ዓመታት ኣብቲ ቦታ ዝነበረ እዩ። ኩሎም ኣካለ ስንኩላን ዝኾነ ተጋደልቲ ዝተጣየሹለን ሰለስተ መንደራት ከምዘልዋ፣ንሱ ኣውሮራ ኣብ ዝተብሃለ መንደር ከምዝነብር ብምሕባር እቲ ውግእ ምስ ተጀመረ ኣብቲ ናይ ሕራሻ ማእኸላት ዝተፈፀመ ዕንወት ማእለያ የብሉን ይብል። ‘'ኣብቲ ቦታ ዘሎ ተጋዳላይ ሓደ ኢዱ ዝተቖረፀ፣ሓደ እግሩ ዝተቖረፀ፣ሓደ ኢዱወይ ሓደ እግሩ ዝለመሰ’’ እዩ በለ። ምስ ኣርባዕተ ኣባላት ስድርኡ ፈቖዶ በረኻ ከምዝርከብ ዝገለፀ ንሱ ናይ ኣምሓራ ፍሉይ ሓይልታትን ናይ ወልቃይት ኣምለስቲ ሚሊሺያታትን ናብቶም ጣቢያታት ኣትዮም ንዝቕተል ቀቲሎም፣ንብረት ወሪሮም ክወስዱዎ ዘይክኣሉ ድማ ብሓዊ ኣባሪዖም ብምሉኡ ኣዒኒዮምዎ ይብል። ንሱ ዝፈልጦም ሽዱሽተ ሰባት ከምዝተቐተሉን ካልኦት ሰልስተ ድማ ከምዝቖሰሉን ብሰለስተ ዙር ብመካይን ተኣሲሮም ናብ ጎንደር ከምዝተወሰዱን ናብ ጎንደር ዝኸደ ግን ዝተመለሰ ከምዘይፈልጥን ሓቢሩ። እዚ ኹሉ በደል ዝተፈፀመና ብፍሉይ ሓይሊን ሚሊሽያን ክልል ኣምሓራ እዩ ዝበሉ እዞም ነበርቲ ሓይልታት ምክልኻል ኢትዮጵያ እናርኣዩ ከድሑኑና ኣይክኣሉን ይብሉ።ምኽትል ከንቲባ ከተማ ዳንሻ ን ኣቶ ሱልጣን ኣድማሱ ነቲ ክሲ ነፂጉዎ ኣሎ። ካብ ክልል ኣምሕራን ካብ ኢታማዦር ሹም ሓይልታት ምክልኻልን ሪኢቶ ንምርካብ ዝተገብረ ፈተነ ኣይሰለጠን።ናይ ኢትዮጵያ ሰብኣዊ መሰል ኮሚሽነር ብዛዕባ ዝተብሃለ በደል ከምዘይፈልጡ ብምግላፅ ክንምርምሮ ኢና ኢሎም ኣለው። ምሉእ ትሕዝቱኡ ኣብዚ ምስማዕ ይክኣል። No media source currently available


ልኡኽ ኤርትራ ምስ ፕረዚደንት ሉኣላዊነት ሱዳን ተራኺቦም: ተዘራሪቦም

ብሚኒስትር ጉዳያት ወጻኢ ኤርትራ ዑስማን ሳልሕን አማኻሪ ፕረዚደንት የማነ ገብረኣብ ዝምራሕ ልኡኽ ሎሚ ሶሉስ ምስ ፕረዚደንት ቤት ምኽሪ ሉኣላዊነት ሱዳን ጀነራል ዓብዱልፈታሕ ቡህራን ተራኺቦም:ተዘራሪቦም። እቲ ልኡኽ መልእኽቲ ፕረዚደንት ኢሳያስ ናብ ፕረዚደንት ቤት ምኽሪ ሉኣላዊነት ሱዳን ብምብጻሕ ኣብ ህልው ኩነታት ኢትዮጵያን ኣብ ዞባዊ ምርግጋእን ሰላምን ዘለዎ ሳዕቤን ምዝርራቦም ሚኒስትር ዜና ኤርትራ ኣቶ የማነ ገብረመስቀል ኣብ ዘውጽእዎ ናይ ትዊተር መልእኽቲ ገሊጾም።  ብተወሳኺ ክልቲኦም ወገናት ክልቲኣዊን ዞባዊን ምትሕብባር ንምድንፋእ ምስምማዖም ተገሊጹ።


ወታደራት ሱዳን ናብ ኢትዮጵያ ኣሰሓሓቢ ናይ ሕርሻ ቦታ ምእታዎም ተገሊፆም

ሰራዊት ሱዳን ናብ ኣሰሓሓቢር ናይ ሕርሻ ቦታ ናብ ኢትዮጵያ ወታደራት ምእታው ተፈሊጡ።መንግስቲ ሱዳን ብዛዕባ እቲ ወታደራዊ ምንቅስቓስ ሪኢቶ ኣይሃበሉን። ሓይልታት ሱዳን ምስ ኢትዮጵያ ናብ ዘዋስን ናይ ሕርሻ ከባቢ ብምእታው ንዝሓለፉ 25 ዓመታት ኣብ ትሕቲ ቁፅፅር ሚሊሺያታት ኢትዮጵያ ንዝነብሩ ቦታታት ተቖፃፂሮም ኣለው።እዚ ኣብ መንጎ ካርቱምን ኣዲስ ኣበባን ነዊሕ ዝፀንሐ ናይ ግጭት ምንጪ እዩ። ሽፍታ ተባሂሎም ዝፅውዑ ናይ ኢትዮጵያ ዕጡቓት ጉጅለታት ኣብ እዋን ምሕፋስ ምህርቲ ብዕቱብ ብምንቅስቓስ በብዓመቱ ሱዳን ይግብኣኑ ኣብትብሎም ፋሻቃን ካሎት ከባቢታትን ዘራእቲ ኣብ ምስራቕ ዝለዓለ ምንቅስቓስ የካይዱ ነይሮም ይብል እቲ ዜና።


'ወፍሪ ሕጊ ምኽባር ጠጠው ዝብል መራሕቲ ህወሓት ንፍርዲ ክቐርቡ ከለው እዩ' ብልጽግና ፓርቲ

ኣብ ትግራይ ዝካየድ ወታደራዊ ወፍሪ ዝተወድአ እንተኾነ እውን ሕጊ ናይ ምኽባር ወፍሪ ዝዛዘም ግን መራሕቲ ህወሓት ንፍርዲ ክቐርቡ ከለው ስለዝኾነ ሓላፊ ቤት ፅሕፈት ገዛኢ ውድብ ብልፅግና ገሊፆም። እዚ ኣብ ዝተወሰኑ ማዕልታት ክዛዘም ይኽእል እዩ ክብሉ ኣባል ፈፃሚ ስራሕ ፓርቲ ብልፅግናን ሓላፊ እቲ ቤት ሕፈትን ኣቶ ብናልፍ ኣንዱኣለም ንሬድዮ ድምፂ ኣሜሪካ ገሊፆም። ህወሓት ስልታዊ ምንስሓብ ገይረ ኣለኹ እናበለ ይገልፅ። ኣቶ ብናልፍ ግን ነዚ ኣበሃህላን ነዊሕ ናይ ደባይ ውግእ ክህሊ እዩ ንዝብልን ግምት ነፂጎምዎ ኣለው።


መግለጺ ወሃቢ ቃል ሚኒስትሪ ጉዳያት ወጻኢ ኢትዮጵያ ኣምባሳደር ዲና ሙፍቲ

ወሃቢ ቃል ሚኒስትሪ ጉዳያት ወፃኢ ኢትዮጵያ ኣምባሳደር ዲና ሙፍቲ ኣብ ክልል ትግራይ ሕጊ ናይ ምኽባር ስራሕ ድሕሪ ምዝዛሙ ኣብ ዓውዲ ዲፕሎማሲ ዝተሰርሐ ስራሕ ዘዕግብ ውፅኢት ተረኺቡ ኢሎም ። ኣምባሳደር ዲና ሙፍቲ ሎሚ ዓርቢ ንጋዜጠኛታት ኣብ ዝሃብዎ መግለፂ ካብ ዝሓለፉ ሒደት ሰሙናት ጀሚሩ ካብ ቀዳማይ ሚኒስትር እታ ሃገር ክሳብ ሚኒስትር ጉዳያት ወፃኢ ዝተፈላለዩ ላዕለዎት ሰበስልጣን መንግስቲ ኣብ ስራሕ ዲፕሎማሲ ተፀሚዶም ቀኒዮም ኣለው። እቶም ወሃቢ ቃል ቀዳማይ ሚኒስትር ኣብይ ኣሕመድ ንፍሉይ ጉጅለ ልኡኽ ኣቦ መንበር ሕብረት ኣፍሪቃን ናይ ወፃኢ ኣካላትን ህወሓት ኣብቶም ዝሓለፉ ክልተ ዓመትን ፈረቓን ዝፈፀሞም ገበናትን መንግስቲ ኣብ ልዕሊ ክልል ትግራይ ዝወሰዶ ስጉምቲን ሕጊ ንምኽባር ምዃኑ ኣብሪሆምሎም ኢሎም ። ምኽትል ቀዳማይ ሚኒስትርን ሚኒስትር ጉዳያት ወፃኢ ደመቀ መኮነን ድማ ኣብ ኣፍሪቃ ጎረቤት ሃገራትን ኣብ ዝተፈላለያ ሃገራት ኣውሮጳን ዘካየድዎ ስራሕ ዘርዚሮም። "ብፍላይ እቲ ስርሒት ብዓወት ድሕሪ ምዝዛሙ ናይ ስልኪ ምይይጥ ኣካይዶም እዮም።ቀንዲ ዝተልዓሉ ነገራት እቲ ወታሃደራዊ ስርሒት ብዝተሓተ ኪሳራ ከምዝተሰርሐ፣ዳግም እግሪ ምትካልን ኣብ ውሽጢ ይኹን ናብ ወፃኢ ዝተመዘበሉ ናይ ምምላስ ስራሕ ምጅማሩ እዩ።" ናብ ልዝብ ምእታው ዝምልከት ብገለ ወገናት ብዛዕባ ዝለዓል ዝተጣየሸ ናይ ትግራይ ናይ መሰጋገሪምምሕዳር ስለዘሎ ኣድላይ እንትኾይኑ ምስኡ ልዝብ ምክያድ ከምዝከአል ምስ ስቪል ማሕበረሰብን ሽማግለ ዓድን ምዝርራብ ከምዝክኣል ሕጊ ብምጥሓስ ምስ ዝድለዩ ወገናት ግን ምዝርራብ ከምዘይሕሰብ ገሊፆምሎም ።


ቃለ መጠይቕ ምስ ኣቶ ሬድዋን ሁሴን

ኣቶ ሬድዋን ሑሴን ኣብቲ ምስ ሮይተርስ ዘካየዱዎ 45 ደቒቓ ዝወሰደ ቃለ ምልልስ ነቲ እቶም ቀዳማይ ሚኒስትር ኣብ ባይቶ ወከልቲ ዝሃቡዎ መብርሂ ዘራጉድ እዩ። "ኣብ ማይ ካድራ ቁፅሪ ዝሞቱ ልዕሊ 700 እዩ ካብኡ ንላዕሊ እውን ክኸውን ይኽእል እዩ" ድሕሪ ምባል ኣብ ካልኦት ከተማታት ክልል ትግራይ ግን መከላኸሊ ሰራዊትና ኮነ ሓይሊ ኣየርና ዝቐተሎ ንፁሃን ሰብ የለን ንዝብል ቀዳማይ ሚኒስትር ኣብይ ዝሃቡዎ መብርሂ ኣረጋጊፆም ኣለው። ኵናት ብከመይ ተላዒሉ ንዝብል ሕቶ ሮይተርስ ናይ መንግስቶም ኣረኣእያ ብዝርዝር ተዛሪቦም።ኣብዚ እዋን እዚ ኣመራርሓ ህወሓት ፍልይ ዝበለ ሜላ ቓልሲ ክንስዕብ ኢና ምባሎም ስዒቡ ከምቲ ኣብ 1960ታት ዝገበሩዎ ውግእ ድቢያ ወይ ብረታዊ ቓልሲ ክጅምሩ ይኽእሉ እዮም ንዝብል ካብታ ጋዜጠኛ ንዝቐረበ ኣናሽዮምዎ ኣለው። እዚ ከምዚ ኢሉ ከሎ ወሃቢ ቃል ህወሓት ኣቶ ጌታቸው ረዳ ሎሚ ኣብ ዝለኣኹዎ ናይ ቲዊተር መልእኽቲ "ኵናት ኣብ ሰለስተ ግንባራት ሓምሳ ኪሎ ሜትር ኣብ ዝርሕቐቱ ኣብ ዝካየደሉ ዘሎ ኣብዚ ሕዚ እዋን እዚ ኢሳያስን ኣብይን ብዘይ ብኣልማማ ይድብድቡ ኣለው።እቶም ግዳያት ኸኣ ፍሉጥ እዩ ሰላማዊያን ሰባት እዮም"ኢሎም ኣለው። አብ ክልል ትግራይ ኣገልግሎት ስልክን ኢንተርኔትን ስለዘየሎ እቲ ኸባቢ ክኣ ንነፃ ጋዜጠኛታት ክፉት ብዘይምዃኑ እዚ ብነፃ ወገን ክረጋገፅ ኣይክኣለን። ምሉእ ትሕዝቶ ኣብዚ ምስማዕ ይክኣል። No media source currently available


ትካል ስደተኛታት ሕ/ሃ ሓገዝ ናብ ክልል ትግራይ ንምብጻሕ ድልው ምዃኑ ገሊጹ

ወሃብቲ ሰብኣዊ ሓገዛት ናብ ሰሜናዊ ክፋል ኢትዮጵያ ክልል ትግራይ ከይዶም ሓገዛት ንምሃብ ምድልዋቶም ከምዝዛዘሙን ነቲ ብወገን መንግስቲ ኢትዮጵያ ዝወሃበና ፍቃድ ንፅበ ኣለና ክብል ኣብ ውድብ ሕቡራት ሃገራት ትካል ስደተኛታት (UNHCR) ሓቢሩ ። ምሉእ ትሕዝቶ ኣብዚ ምስማዕ ይክኣል።  No media source currently available


መራሒ ህውሓት ኣብ ከተማ መቐለ ህዝባዊ ተቓውሞ ምልዓሉ ይገልጹ: መንግስቲ ድማ ሰላም ናብቲ ቦታ ምምላሱ ይሕብር

መራሒ ህዝባዊ ወያነ ሓርነት ትግራይ (ህወሓት) ዶ/ር ደብረፂዮን ገብረሚካኤል ድሕሪ ንወርሒ መመላእታ ክካየድ ዝፀንሐ ኲናት ኣብ ቁፅፅር ሓይልታት ፌደራል ዝአተወት ርእሰ ከተማ ክልል ትግራይ መቐለ ህዝቢ ናይተቓውሞ ሰልፊ የካይድ ምህላዉ ክገልፁ ከለዉ ናይታ ሃገር ቴለቪዥን ድማ ሰባት ስሩዕ ዕለታዊ ምንቅስቓሳቶም ከካይዱን ኮፍ ኢሎምን ብዘርእዩን ምስልታት ተዓጂቡ ሓዱሽ ኣመሓዳሪ ክልል ትግራይ ኮይኖም ብፌደራል መንግስቲ ዝተሾሙ ህዝቢ ሰላሙ ተመሊሱ'ዩ ኢሎም ። ምሉእ ትሕዝቶ ኣብዚ ምስማዕ ይክኣል ። No media source currently available


ባይቶ ተወከልቲ ህዝቢ ኣሜሪካ ንጉዳይ ኢትዮጵያ ብዝምልከት ቃል ምስክራት ሰሚዑ

ትማሊ ሓሙስ ንጉዳይ ኢትዮጵያ ብዝምልከት ንምስክራት ንምስማዕ ዝተሰየመ ንኡስ ኮሚቴ ባይቶ ተወከልቲ ህዝቢ ኣሜሪካ ናይ ኣርባዕተ ምስክራት ቃል ሰሚዑ'ሎ። እቶም ምስክራት ኣብ ዝሓለፈ ክልተ ዓመታት ብፍላይ ድማ ኣብ ዝሓለፈ ሓደ ወርሒ ኣብ ሰሜን ኢትዮጵያ ብዛዕባ ዘሎ ግጭት ብዝምልከት ንፈልጦ ኢና ዝበልዎ ንኣባላት'ቲ ቤት ምኽሪ ኣረዲኦም ኣለዉ። ካብ ካሊፎርንያ ዝተወከለት ኣባል ባይቶ ካረን ባስን ፥ ካብ ኒው ጀርሲ ዝተወከለ ክሪስ ስሚዝን ብዛዕባ ኢትዮጵያ ብዓሚቕ ከምዝፈልጡን ቅድሚ ሎሚ ናብ ኢትዮጵያ ተጓዒዞም ምስ ቀዳማይ ሚንስተር ኣቢይ ኣሕመድ ከምዝተራኸቡን ገሊጾም ኣለዉ። እቶም ምስክራት ዝሃብዎ ናይ ምስክርነት ቃልን ዝሃብዊ ምኽሪ ሓሳብን'ውን ሰሚዖም ኣለዉ። ኣብ ባይቶ ኣሜሪካ ኣደ መንበር ንኡስ ኮሚቴ ወጻእን ኣፍሪቃ ካረን ባስን ፣ ካብ ኒው ጀርሲ ዝተወከለ ክሪስ ስሚዝን ኣብ ክልል ትግራይ ብዛዕባ ዝካየድ ግጭት ቃለ-ምስክርነት ኣብ ዝሰምዕሉ እዋን፥ ናይ ባዕላቶም መረዳእታ ዝበልዎ`ውን ኣቕሪቦም ኔሮም`ዮም። ካረን ባስ ከምዚ ክትብል ዘረባኣ ከፊታ ኔራ፥ "ንምስክራት ንምስማዕ ክንውስን ከለና ብዙሕ ሓሲብናሉ ኢና።ብዋናነት ግን ምስክራት ናይ ምስማዕ ተግባር ኣብ ወጻኢ ብዝነብሩ ኢትዮጵያውያን ድፍኢት ዝተገብረ'ዩ። ሓደ ሓደ ግዜ ምስክራት ንምስማዕ ምውሳን ይኸብደና'ዩ።ምኽንያቱ ንዕኡ ክንገብር ከለና ሰባት ንሓደ ወገን ክንውክል ይደልዩና ።ኣብዚ ኣብ ባይቶ ኣሜሪካ ግን ከምኡ ኣይሰርሕን'ዩ። ስለዚ ናይ ሎሚ መስርሕ ምስማዕ ምስክራት፥ውጽኢታዊ ኮይኑ ክትረኽብዎን ኢትዮጵያ ሰላማን ሓድነታትን ክትረክብ ኣብ ምሕጋዝ፡ኣሜሪካ ጠቓሚ ተራ ንክህልዋ ከም እንደሊ ክትርድኡ ተስፋ እገብር።ብተወሳኺ እዚ ቃለ ምስክርነት ኮነ ዝመሓላለፍ ውሳነ ሓደ ስጉምቲ ንቕድሚት'ምበር ናይ መወዳእታ ኣይኮነን።" ኮንግረስማን ክሪስ ስሚዝ ብወገኑ፥ ኢትዮጵያ ግጭት : ምፍንቓል ከምኡ`ውን ወራር ኣንበጣን ወሲኽካ ተደጋጋሚ ጸገማት ዝርእየት ሃገር ምዃና ድሕሪ ምጥቃስ፥ ግን ከኣ ኢትዮጵያ ዓባይን ኣገዳሲትን ሃገር ምዃና`ውን መስኪሩ፥ "ኢትዮጵያ ንህዝቢ ኢትዮጵያ ጥራይ ዘይኮነትስ ንምሉእ ቀርኒ ኣፍሪቃን ብሓፈሽኡ ንኣፍሪቃን ኣዝዩ ጠቓሚትን ኣገዳሲትን ሃገር'ያ።ነዚ ናይ ጎንጽን ህውከትን ዓመት ብዓወት ተሳጊራ፡: ናብቲ ዝስዕብ ኣብነታ ክትምለስ ኣለዋ።" ኮንግረስማን ክሪስ ስሚዝ ነዛ ዓባይ ሃገር፥ ሰላም ኣዝዩ ኣገዳሲ ምዃኑ`ውን ጠቒሱ`ዩ። ቃለ ምስክርነቶም ካብ ዝሃቡ ሓንቲ ዋና ኣሰናዳኢት መጽሄት ኣዲስ ስታንዳርድ ጸዳለ ለማ፥ ኣብ ኢትዮጵያ ኣብ ዝሓለፈ ክልተ ዓመታት አጋጢሙ ዝበለቶ ጥሕሰት መሰላት ብምዝርዛር ፍጹም ገለልተኛ ብዝኾነ ኣካል ክጻረ ይግብኦ ኢላ። "ክልተ ጫፍ ሒዙ ኣብ ዝተኻረረ ሕብረተሰብ፥ ናጻን ገለልተኛን ምጽራይ ክካየድ ዝኽእል፥ ብሕቡራት ሃገራት ሓላፍነት ተዋሂብዎ ዝቐውም ጉጅለ ጥራሕ'ዩ ኢለ'የ ዝኣምን።ብሕቡራት ሃገራት ስልጣን ካብ ዝውሃቦ መርማሪ ጉጅለ ወጻኢ ኣዝዩ ዝተኸፋፈለ ማሕበረሰብ ኢትዮጵያ ኮሚሽን ሰብኣዊ መሰላትን ዓለምለኸ ተሓላቒ ሰብኣዊ መሰላት ዝኾነ ኣምነስቲ ኢንተርናሽናል ዝርከብዎም፥ ነዚ ኣዝዩ ኣገዳሲ ዝኾነ ተግባር ንፍጻም ብኻልእ ብዝኾነ ትካል እምነት የብሉን።" ካልእ ቃለ-ምስክርነት ዝሃበ ድማ ኣብ ባይቶ ኣሜሪካ ቤት ምኽሪ ጉዳያት ኣፍሪቃ በዓል ሞያ ዝኾነት ሚስ ሎረን ፕሎክ ብላቸርድ ፥ ኣብ ዝሓለፈ 30 መዓልታት ኣብ ሰሜን ኢትዮጵያ ዝተፈጸመ ኩነታት ብዝግባእ ንምርዳእ ክፍተት ኣሎ ኢላ። "ሓበሬታ ዘይምህላው ብዝምልከት ተለፎንን ኢንተርነትን ኣብ ዝተቛረጸሉን ጋዜጠኛታት ኣብ ዝበዝሐ ክፋል'ቲ ክልል ክኣትዉ ኣብ ዘይከኣልሉ ኩነታት፥ ኣብኡ እንታይ ይካየድ ከምዘሎ ንምፍላጥ ብዙሕ ኣጸጊሙ'ሎ።ክንደይ ዝኸውን ሰብ ኣብ ውሽጢ ሃገር ከምዝተፈናቐለን ክንደይ ዝኸውን ሰብኣዊ ረድኤት ከምዘድሊ ዛጊት ብግልጺ ኣይፍለጥን'ዩ።ዝተፈላለዩ ሚድያታት ብኣሸሓት ከምዝተቐተሉ ይሕብሩ'ለዉ እንተኾነ ነቲ መጠን ጉድኣት ዘርኢ ዝእመን መረዳእታ የለን። ቀዳማይ ሚንስተር ኣብይ ኣሕመድ በቲ መንግስቲ ዝወሰዶ ስጉምቲ ዝተቐተለ ሰለማዊ ሰብ የለን ኢሉ'ሎ። ሓደ ሓደ ስደተኛታት ዝዛረብዎ ድማ ካብኡ ዝተፈለየ'ዩ።" ኣብ ናይ ኣሜሪካ ኢንስቲቱት ሰላም ዳይሬክተር ፕሮግራም ኣፍሪቃ ሱዛን ስቲገንት ካልእ ምስክርነታ ዝሃበት በዓልቲ ሞያ`ያ። ንኩነታት ኢትዮጵያ ድሕሪ ምብራህ ንሰብኣዊ ቅልውላው ብዝምልከት ከምዚ ዝስዕብ ኢላ፥ "እቲ ግጭት ክጽወር ዘይኽእል ናይ ሰብኣዊ ኤኮኖሚን ውሕስነት መግብን ኢትዮጵያ ኣብቲ ዞባ ዘለዋ መሪሕ ተራ ጸገም የስዕብ ኣሎ።እዚ ድማ እቲ ለውጢ ዝኸደሉ ዘሎ መንገዲ ብዙሕ ሕቶታት ዘልዕልን ኣሜሪካ ንእተሰጉሞ ፖሊሲ ንክትፍትሽ ዝገብር'ዩ።" ኣብ ፍሪደም ሃውስ ላዕላዋይ በዓል ሞያ ኣቶ ዮሴፍ ባድዋዛ ምስክርነቶም ካብ ዝሃቡ ሓደ ክኸውን ከሎ፡ ንሱ`ውን ብዛዕባ ኣብ ኢትዮጵያ ዝኽሰት ዘሎ ግጭታትን ጥሕሰት መሰላትን ኣረዲኡ። ኣብ ዘቕረቦ ምኽሪ-ሓሳብ ድማ ክልላት ብሽም ፍሉይ ሓይሊ ዘቖምዎም ዕጡቓት ጉዳዮም ክሕሰበሉ ዝግባእ ምዃኑ መኺሩ። ብኣጠቓላሊ ኣብቲ መስርሕ ምስማዕ ቃለምስክርነት ዝተላዕለ ጉዳይ፡ ግልጺ ዝኾነ መረዳእታ ይሃሉ፥ ከምኡ ድማ ኣብ ልዕሊ ሰባት ዝተፈጸሙ በደላት ብገለልተኛ ኣካል ይጻረ ዝብል`ዩ። ደሞክራትን ሪፓብሊካን ተወከልቲ ኣባላት ባይቶ ነቶም ኣርባዕተ ምስክራት ሕቶታት ሓቲቶም እቶም ምስክራት ድማ ናይ መብርሂ ሓሳቦም ሂቦም`ዮም። ምሉእ ትሕዝቶ ኣብዚ ምስማዕ ይክኣል ። No media source currently available


ገለ መራሕቲ ውድባት ፖለቲካ ኢትዮጵያ ምርጫ ንምክያድ ምቹእ ኩነታት እንተሎ'ኳ ዝተረፉ ተግባራት ግን ኣለዉ ይብሉ

ኣብ ኢትዮጵያ ምርጫ ንምክያድ ምቹእ ኩነታት እንተሎ'ኳ ዝተረፉ ተግባራት ግን ኣለዉ ይብሉ ድምጺ ኣሜሪካ ዘዘራረቦም መራሕቲ ውድባት ፖለቲካ። ፍትሓዊን ደሞክራሲያውን ምርጫ ንምክያድ ምቹእ ኩነታት እንተሃለወ'ውን ክማልኡ ዝግብኦም ቅድመ ኩነታት ኣለዉ ካብ መንጎ ዝብሉ ሓደ ኣቦ መንበር ደሞክራሲያዊ ፓርቲ ትግራይ ዶር ኣረጋዊ በርሀ፥"ንኹሉ ብሓደ ግዜ ምዕዋት እንተዘይተኻእለ'ውን መሰረታዊ ደሞክራሲያውን ሰብኣውን መሰላት ክረጋገጹ ይግባእ" ይብል። ኣቦ መንበር ሶሻል ደሞክራቲክ ፓርቲ ዶ/ር በየነ ጴጥሮስ ብወገኖም ኣፈጸምቲ ምርጫ ካብ ፖለቲካዊ ወገንተኝነት ናጻ ክኾኑ ይግባእ ኢሎም። ናይ ኢዜማ ኣቦ መንበር የሺዋስ ኣሰፋ ድማ ነቲ ምርጫ ናብ ዘይተወሰነ ግዜ ምድፋእ ግቡእ ኣይኮነን ኢሉ። ኣብቲ ትማሊ ዝተኻየደ ንምርጫ ዝምልከት ኣኼባ ተወዳደርቲ ናይ ፖለቲካ ውድባትን ሲቪክ ማሕበራትን ተረኺቦም።


'ኣብ ክልል ትግራይ ዝተኻየደ ሕጊ ናይ ምኽባር ስርሒት ሕገ-መንግስታዊ ስርዓት ተኸቲሉ ብብቕዓትን ብውጽኢታማነትን ዝተፈጸመ'ዩ' ኣቶ ኣደም ፋራሕ

ኣፈጉባኤ ቤት ምኽሪ ፈደረሽን ኢትዮጵያ ኣቶ ኣደም ፋራሕ ኣብ ክልል ትግራይ ዝተኻየደ ሕጊ ናይ ምኽባር ዝበልዎ ስርሒት ሕገ-መንግስታዊ ስርዓት ተኸቲሉ ብብቕዓትን ብውጽኢታማነትን ዝተፈጸመ'ዩ ኢሎም። ኣቶ ኣደም ቀዳማይ ሚንስተር ኣቢይ ኣሕመድ ኣብ ትግራይ ብዛዕባ ዘሎ ሓፈሻዊ ኩነታት ኣብ ቀጻሊ ነቲ ቤትምኽሪ ሪፖርት ከም ዘቕርብ'ውን ኣፍሊጡ'ሎ። ኣፈጉባኤ ቤት ምኽሪ ፈደረሽን ኣቶ ኣደም ፋራሕ ብኻልእ ወገን ኣብ ኢትዮጵያ በብዓመቱ ዝኽበር መዓልቲ ብሄር ብሄረሰባት፥ካብቲ ንዓመታት ክእንገደሉ ዝጸንሓ ድሕሪ ስዕረት ህውሓት ምኽባሩ ፍሉይ ይገብሮ ውን ኢሎም። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ትግራይ ኣዋሰንቲ ከባቢታት ክልላት ኣምሓራን ዓፋርን ሰብኣዊ ሓገዝ ንምቕራብ ስምምዕ ተፈሪሙ

ኣብ መንጎ ኣብ ኢትዮጵያ ወኪል ሕቡራት መንግስታትን ናይ ኢትዮጵያ መንግስትን ኣብ ትሕቲ ቁፅፅር ፌደራል መንግስቲ ኣብ ዝርከቡ ከባቢታት ሰራሕተኛታት ሰብኣዊ ሓገዝ ብዘይዕንቅፋት፣ ብውሑስን ዘላቒን ኣገባብ ኣብ ትግራይን ኣዋሰንቲ ከባቢታት ክልላት ኣምሓራን ዓፋርንሓገዝ ከቕርቡ ንምእታው ዘኽእል ስምምዕ ምፍርራሞም ከምዝተነገሮም ወሃቢ ቃል ሕቡራት መንግስታት ስቴፋን ዱዋሪች ገሊፆም።ገብረ ገብረመድህን ሒዙዎ ኣሎ።ናይ ኖርወይ ቤት ምኽሪ ስደተኛ እውን ነቲ ስምምዕ ከምዘሕጎሶ ብምግላፅ እቲ ምእታው ኤርትራዊያን ስደተኛታት ናብ ዘዕቖቡሉ ከባቢ ምእታው ክፍቀድ ኣለዎ ኢሉ። ኣብ ኢትዮጵያ ምስ ዝርከቡ ሰብኣዊ ሓገዝ ዘቕርቡ መሻርኽትና ብሓባር ምስ መንግስቲ ኢትዮጵያን ምስ ኩሎም ናይቲ ግጭት ኣካላትን ኣብ ፅምዶ ኢና ንርከብ ኢሎም እቶም ወሃቢ ቃል።ንሶም ብምውሳኽ ኣብ ትግራይን ኣዋሰንቲ ከባቢታት ክልላት ኣምሓራን ዓፋርን ኣብ ጥቡቕ ድልየት ዝተመስረተን ብዓለምለኸ ደረጃ ዝተበፅሐሎም ስምምዓት ከምኡ እውን ብመትከላት ገለልተኝነት፣ነፃነትን ብዘይ ኣድልዎን ክስራሕ እዩ ኢሎም። ምስ ትግራይ ኣብ ዘዋስኑ ከባቢታት ዓፋር በቲ ዝቐፀለ ግጭት ተመዛበልቲ ውሽጢ ሃገር ብዝምክለት ዳህሳስ ከምዝካየድ ሓቢሮም። ዝርዝር ስራሕቲ ምስ ተዛዘሙ እቲ ሓገዝ ክቕፅል እዩ ኢሎም። ኣብ ትግራይ ዝርከቡ ዓሰርተታት ኣሽሓት ኤርትራዊያን ስደተኛታት ብሓይልታት ኤርትራ ተዓፊኖም ተወሲዶም ብዛዕባ ዝብሉ ፀብፃባት እውን ተሓቲቶም ነይሮም እቶም ወሃቢ ቃል ሕቡራት መንግስታት። ንሶም ክምልሱ ከለው ‘'ናይዚ ፀብፃብ መረጋገፂ የብለይን።ኣነ ዝፈልጦ ኩነታት ኣብ ትግራይ ዝርከቡ 96,000 ኤርትራዊያን ስደተኛታት ብሓቂ ከቢድ ከምዝኾነ እዩ’’ኢሎም። ብምስዓብ ‘’እቲ ኪሳራ፣ሕፀረት ነዳዲ፣ሕፅረት ምግቢ ነቲ ስራሕ ኣፀጋሚ ገይሩዎ እዩ።ኣዚዩ ዘጨንቕ ኩነታት እዩ ዘሎ’’ ኢሎም።ነዚ እውን እዩ ብቕልጡፍ ናብቲ ቦታ ንምእታው ምስ ሰበስልጣን ኢትዮጵያ ንዘራረብ ዘለና ኢሎም። እዚ ከምዚ ኢሉ እናሃለወ ግጭት ኣብ ዝካየደሎም ዞባታት ትግራይ ንምእታው ምፍቃዱ ኣብቲ ከባቢ ንዝሰርሑ ሰራሕተኛታት ሰብኣዊ ሓገዝ ዘሕጉስ እዩ ኢሎም ኣብ ጥቓ ዶብ ኢትዮጵያ ኣብ ርከብ ናይ ሱዳን መዕቖቢ ስደተኛታት ኡም ራኩባ ዑደት ይፍፀሙ ዘለው ዋና ፀሓፊ ናይ ኖርወይ ስደተኛ ካውንስል ጄን ኤግላንድ። ‘’እቲ ናይ ምእታው ፍቓድ ናይ ውሽጢ ተመዛበልቲ ኣዒቖቦምሉ ዝርከቡ ቦታታትን ኤርትራዊያን ስደተኛታት ኣዕቒቦምሉ ዝነበሩ ናይ ትግራይ ቦታታትን ዝሓወሰ ክኸውን ኣለዎ’’ ኢሎም ኤግላንድ ብምውሳኽ። ‘’ረድኤት ዝፀዓና ኮንቨይ መካይን ናብ ትግራይ ክኣትዋን ሓገዝ ንዘድልዮም ስድራታት ንቕራብን ብተጠንቀቕ ይፀብያ ኣለዋ።ሕፅረ ምግቢ፣መድሓኒትን ካልኦት ረድኤትን ስለዘሎ ቀረባት ብቕልጡፍ ክኣቲኣለዎ’’ ኢሎም ። ኣብ ትግራይ ብሰንኪ ይካየድ ዘሎ ግጭት ኣብቶም ዝቕፀሉ ሓሙሽተ ኣዋርሕ ክሳብ ሓደ ምእቲ ሽሕ ዝበፅሕ ስደተኛ ናብ ሱዳን ክኣቲ ትፅቢት ግበር። ድሮ 10,000ዓ ሰባት ካብ ትግራይ 70 ኪሎ ሜትር ርሒቑ ናብ ዝርከብ ናብ መዕቖቢ ስደተኛታት ኡም ራኩባ ኣትዮም ኣለው።እቲ ካምፕ ምሉእ ዓቕሙ ኣብ ዝሓለፈ ሰሙን እዩ መሊኡ። ኣሽሓት ሓደሽቲ ኢትዮጵያዊያን ስደተኛታት ምህርቶም ክእክቡን ንብረቶም ክጥርንፉን ናብ ትግራይ ንምምላስ ተስፋ ብምግባር ኣብ ጥቓ ዶብ እዮም ዝርከቡ። ብዙሓት ስደተኛታት ድልየቶም ኣብ ጥቓ እቲ ዶብ ክፀንሑ ምዃኑ ንሰራሕተኛታት ካውንስል ስደተኛ ኖርወይ ገሊፆምሎም ኣለው። ‘’ኣነ ተምሃራይ እየ።እቲ ህወከት ምስ ጀመረ ህይወተይ ከድሕን ወላዲት ኣደይን ሓፈተይን ንድሕሪት ገዲፈ ሃዲመ።ናብ ትግራይ ንምምላስ ኣዚየ ይፈርሕ እየ] ኢሉ ኣብ ሱዳን ኣዕቒቡ ዝርከብ ዮናስ ዝተብሃለ ኢትዮጵያዊ ስደተኛ። ሱዳን ንርእሳ ቁጠባዊ ቅልውላ እናሃለዋ ድሮ ንልዕሊ ሰለስተ ሚሊዮን ተመዛበልቲ ተተኣናግድ ኣላ።


መንግስቲ ኢትዮጵያ ኣብ'ታ ሃገር ምስ ዝርከባ ትካላት ረዲኤት ናብ ክልል ትግራይ ረዲኤት ዝኣትወሉ ስምምዕ ተፈራሪሞም

ፈደራል መንግስቲ ኢትዮጵያን ኣብ'ታ ሃገር ዝርከባ ትካላት ረዲኤትን፥ ናብ ክልል ትግራይ ረዲኤት ዝኣትወሉ ስምምዕ ተፈራሪሞም፣ ናብቲ ኣብ ትሕቲ መንግስቲ ዝርከብ ከባብታት ትካላት ረዲኤት ክኣትዋ ዘፍቅድ ስምምዕ''ዮም ተፈራሪሞም ዘለዉ ይብል ዝመጻና ዜና። ከምኡ'ውን ናብቲ ብወገን ክልላት ኣምሓራን ዓፋርን ዝርከብ ክኣትዉ ተሰማሚዖ ኣለዉ። ናይ ሕቡራት ሃገራት ትካል ስደተኛታት'ውን ነቲ ስምምዕ ደጊፍዎ'ሎ።


ወሃቢ ቃል ሓይልታት ትግራይ ኣብ ከባቢታት መቐለ ውግእ ይካየድ ኣሎ ይብሉ ኢትዮቴሌኮም ድማ ሰራዊት ኢትዮጵያ ኣብ ዝተቖፃፀሮም ከባቢታት ትግራይ ኣገልግሎት ስልኪ ንምሃብ ይፅዕር ኣለኹ ኢሉ

ኣብ ከባቢታት ከተማ መቐለ ውግእ ከምዝቐፀለን ሰራዊቶም ከምዝተዓወተን ወሃቢ ቃል ሓይልታት ትግራይ ተዛሪቦም።ኣብ ከባቢታት ከተማ መቐለ ከቢድ ኵናት ይካየድ ከምዘሎን ኣብ ልዕሊ ወራሪ ሓይሊ ኢሎም ዝፀውዕዎ ሰራዊት ኢትዮጵያ ኪሳራ ምውራዱን ወሃቢ ቃል ሓልታት ትግራይ ገብረ ገብረፃዲቕ ሎማዕንቲ ንቴሌቪዥን ትግራይ ኣብ ዝሃብዎ ቃል ገሊፆም። ካብ ከተማ መቐለ ውፅእ ኢሉ ኣብ ሩባ ሰገንን ዶንጎላትን ንዝመፀ ሓይሊ ‘’ሓይልታትና ንድሕሪት ከምዝመለሶን ኣብቶም ዝሓለፉ ሰለስተ ማዕልታት ግጥማት ን11 ታንክታት ኣቃፂሉን’’ ኣሎ ኢሎም። ናይ ኢትዮጵያ ሓይልታት ምክልኻል ተዳኺሙ ኣሎ ዝበሉ ንሶም ዝዋግአና ዘሎ ሰራዊት ኤርትራ እዩ ኢሎም። እቲ ንሶም ዝበሉዎ ዓወትን ኵናትን ብኻሊእ ኣካል ኣይተረጋገፀን።እንተኾነ ግን ናይ ኢትዮጵያ ፌደራል ፖሊስ ኮሚሽን ፍሉይ ኮማንዶን ናይ ገበን ምርመራን ጉጅለ ከተማ መቐለ ምእታው ንኮሚሽን ፖልስ ዝተጠቐሰ ፋና ብሮድካስቲንግ ገሊፁ ኣሎ። ብኻሊእ ዜና ሓይልታት ምክልኻል ኢትዮጵያ ኣብ ዝቆፃፀሮም ከባቢታት ትግራይ ናይ ቴሌኮሚኒኬሽን ኣገልግሎት ምሃብ ዘኽእሉ መሰረተ ልምዓታት ናይ ምፅጋን ፃዕርታት ይግበር ከምዘሎ ናይ ኢትዮቴሌኮም ዋና ፈፃሚት ስራሕ ፍረህይወት ታምህሩ ገሊፀን። ‘’ኣብ ዳንሻ፣ሕመራ፣ኣብ ሸራሮን ማይፀብርን ከምኡ እውን ኣብ ማይ ካድራ ብኽፋል ሰሪሑ ኣሎ’’ኢለን።ኣብ ኣላማጣ ምሉእ ብምሉእ ምስራሕ ብምጅማሩ ባንክታትን ካልኦት ዓማዊልናን ኣገልግሎት ክረኽቡ ኣኽኢልናዮም ኣለና እውን ኢለን። ብቐፃልነት እውን ሰራሕተኛታተን ኣብ ኩሉ ኣንፈት ተዋፊሮም ዝተበተኹ መስመራት ንምፅጋን ይንቀሳቐሱ ኣለው ኣገልግሎት ንምሃብ ድማ ስሩዕ ቀረብ ሓይሊ ኤሌክትሪክ ክህሊ ስለዘለዎን ምስ ሓይሊ ኤሌክትሪክ ኣብ ምስራሕ ንርከብ ኣለና ኢለን። ምሉእ ትሕዝቶ ኣብዚ ምስማዕ ይክኣል ። No media source currently available


ቃለ መጠይቕ ምስ ኣምባ.ፍሰሃ ኣስገዶም

ቀ/ሚ ኣብይ ኣሕመድ ኣብዚ ሰሙን እዚ ኣብ ፓርላማ ቀሪቦም ብዛዕባ'ቲ ኣብ ክልል ትግራይ ዘሎ ውግእ ዝገበርዎ ዘረባ እነካይዶ ኣብ ሓደ ዓዲ ቀ/ሚ ዝበሃል ካብ ሓደ ተራ ሰብ ናይ ሰብ ርህራሄ ዘለዎ ሰብኣውነት ዘለዎ ዘይትጽበዮ ነገር'ዩ ዝዛረብ ዘሎ ክብሉ ኣምባሳደር ፍሰሃ ኣስገዶም ንድምጺ ኣሜሪካ ተዛሪቦም። ኣምባ.ፍሰሃ ኣስገዶም ብዛዕባ'ቲ መደረ ቀ/ሚ ዝምልከት ርእይቶ ወይ ምላሽ ህውሓት ኣብ ዝሃብዎ ቃለ መጠይቅ ብዛዕባ'ቲ "ኣብ መቐለ መከላኸሊ ዋላ ሓደ ሰብ ኣይቀተለን" እቶም "ኣብ ሱዳን ዝሳገፉ ስደተኛታት'ውን ቆልዓ ሰበይቲ ዘይብሎም መንእሰያት" ዝበሉ ቀዳማይ ሚኒስትር ኣብይ ኣሕመድ ንፓርላምኦም ዘስምዕዎ መደረ ዝምልከትን ካልኦት ሕቶታትን መሊሶም ኣለው። ምሉእ ትሕዝቶ ኣብዚ ምስማዕ ይክኣል ። No media source currently available


ናብ መዓስከራት ሱዳን ዝኣተዉ ኢትዮጵያውያን ብኮቪድ19 ከይተሓዙ ስግኣት ኣሎ ተባሂሉ

ኣብ ክልል ትግራይ ካብ ዘሎ ጎንፂ ሃዲሞም ናብ መዓስከራት ሱዳን ዝኣተዉ ኢትዮጵያውያን ብኮቪድ 19 ከይተሓዙ ስግኣት ኣሎ ተባሂሉ። ስጋብ ሕጂ ብቫይረስ ኮረና ዝተታሓዘ ሰብ ዘይተረኽበ'ኳ እንተኾነ ስግኣታት ግን ሓይሉ'ሎ ። ምሉእ ትሕዝቶ ኣብዚ ምስማዕ ይክኣል። No media source currently available


ትካል ስደተኛታት ሕ/ሃ ኣብ ክልል ትግራይ ዝርከብ መዓስከር ስደተኛታት ኤርትራዊያን ክኣትው ክፍቐደሎም ሓቲቶም

ሰበስልጣን ውድብ ሕቡራት ሃገራት ትካል ስደተኛታት፥ ሰበስልጣን ፌደራል መንግስቲ ኢትዮጵያ ናብቶም ብኣሻሓት ዝቑፀሩ ኤርትራዊያን ስደተኛታት ዝርከብሉ መዓስከር ንክአትዉ ከፍቅዱሎም ሓቲቶም ። ኣብ መንጎ ኢትዮጵያን ክልል ትግራይን ዝካየድ ዘሎ ጎንፂ ካብ ዝጅመር እቶም ስደተኛታት ዝኾነ ዓይነት ሰብኣዊ ሓገዝ ከምዘይረኸቡ እቲ ትካል ሓቢሩ'ሎ ። ምሉእ ትሕዝቶ ኣብዚ ምስማዕ ይክኣል ። No media source currently available


ወ/ሮ ኬርያ ኢብራሂም ኢደን ንመንግስቲ ምሃበን ኣጻራይ ሓበረታ ህጹጽ እዋን ኣፍሊጡ

ኣባል መሪሕነት ህወሓትን ኣብ ባይቶ ኢትዮጵያ ኣፈ ጉባኤ ቤትምኽሪ ፈደረሽን ዝነበረትን፥ወ/ሮ ኬርያ ኢብራሂም ኣብ መቐለ ንሓይልታት ብምክልኻልን ኢትዮጵያ ኢዳ ከምዝሃበት ኣጻራይ ሓበረታ ህጹጽ እዋን ኣፍሊጡ። ወ/ሮ ኬርያ ኢብራሂም ካብ መንጎ ትሸዓተ ኣባላት ፈጻሚ ስራሕ ህወሓት ሓንቲ ምዃና ኣብ ትዊተር ገጽ ቀዳማይ ሚንስተር ኣቢይ ዝወጸ ሓበሬታ የመልክት። ወ/ሮ ኬርያ ኣብ ቀረባ ኣብ ቤት ምኽሪ ፈደረሽን ዝነበራ ሓላፍነት ብፍቓዳ ሓዲጋ ናብ መሪሕነት ፓርታ ከምዝተጸንበረት እቲ ሓበሬታ የመልክት።


መንግስቲ ክልል ኣምሓራ ካብ ወልቃይትን ራያን ተዓፊኖም ዝተወስዱ ዜጋታት ሃለዋት ከምዘይፍለጥ ሓቢሩ

መንግስቲ ክልል ኣምሓራ "ኣብቲ ኩናት ዝተሳዕረ ህወሓት ካብ ዘመሓድሮም ዝነበሩ ወልቃይትን ራያን ተዓፊኖም ዝተወስዱ ብ10ታት ኣሸሓት ዝቑጸሩ ንጹሃን ዜጋታት ዝኣተውዎ ኣይፍለጥን" ኢሉ ። ኣስዒቡ ኣብ ማይካድራ ንጹሃን ዜጋታት ጨፍጪፎም ናብ ሱዳን መዕቆቢ ስደተኛታት ዘምርሑ መንእሰያት'ውን ብሕጊ ንክሕተቱ ምድላው ንገብር ኣለና ኢሉ። ኮሚሽን ሰብኣዊ መሰላት ኢትዮጵያ ብወገኑ ብዛዕባ'ቶም ተዓፊኖም ተወሲዶም ዝተባህሉ መረዳእታ ከምዝበጽሖን ኣብ ቀጻሊ ከምዘጻርዮን ኣፍሊጡ'ሎ ።


ኣብ ዝተወሰነ ከባብታት ክልል ትግራይ ናይ ቴሌኮም ኣገልግሎት ዳግማይ ምጅማሩ ኢትዮ-ቴሌኮም ኣፍሊጡ

ኣብ ዝተወሰነ ከባብታት ክልል ትግራይ ናይ ቴሌኮም ኣገልግሎት እንደገና ከምዝጀመረ ኢትዮ-ቴሌኮም ኣፍሊጡ። ዋና ኣካያዲት ስራሕ ኢትዮ-ቴለኮም ፍረሂወት ታምሩ ነቲ ዘጋጠመ ጉድኣት ብምዕራይን ዳግም ብምትካልን ከምኡ'ውን ኣማራጽታትን ቀረባት ሓይሊን ኣብ ምጥቃም ከምዝኾኑ ንድምጺ ኣሜሪካ ሓቢራ። ሑመራን ሽራሮን ዝርከብአን ገለ ከተማታት ብኸፊል፡ ኣብ ኣላማጣ ግን ምሉእ ንምሉእ ኣገልግሎት ምጅማሩ'ውን ጠቒሳ። ዋና ኣካያዲት ስራሕ ኢትዮ-ቴለኮም ናይ መቐለ ቴሌኮም ትሕተ ቕርጺ ምጉድኡን ዘይምጉድኡን ዘጻሪ ጉጅለ ተላኢኹ ከምዘሎ ድማ ወሲኻ ሓቢራ'ላ ።


ኢትዮጵያዊ ስደተኛ በዓል ሞያ ሕክምና ኣብ መዓስከር ስደተኛታት ሱዳን ዝርከቡ ዜጋታት ይሕግዝ

ኣብ ኢትዮጲያ ክልል ትግራይ ብዘሎ ኹናት ብ ኣሽሓት ዝቑጸሩ ሰባት መረበቶም ገዲፎም ተመዛቢሎም ኣብ መዓስከራት ሱዳን ይርከቡ። ሰብኣዊ ሓገዝ ወሃብቲ ትካላት በቲ ዘጓነፎም ሃንደበታዊ ዋሕዚ ሰባት እኹል ሓገዝ ንምሃብ ይፅገሙ ኣብ ዘለዉሉ እዋን ሓደ ኣብ ሑመራ ክሊኒክ ዝነበሮን ንርእሱ ከድሕን ናብ ሱዳን ዝተሰደደን ዶክተር ኣብ መዓስከር ሓባሽ ክሊኒክ ከፊቱ ኣገልግሎት ይህብ ኣሎ ። ናይ ውሽጣዊ ኣካላት ሕክምና ስፔሻሊስት ምዃኑ ዝዛረብ ዳር ያለው ጉዑሽ ቅድሚ ኣብ’ዚ ወርሒ ናብ ሱዳን ስደት ምኻዱ ኣብ ሑመራ ፍሉጥ ዶክተር ዝነበረ ኾይኑ ምስ መሳርሕቱ ኾይኑ ኣብ ምብራቃዊ ሱዳን ዝርከብ ሓሻባ ዝበሃል መዓስከር ስደተኛታት ክሊኒክ ከፊቱ ነቶም ሕክምና ዘድልዮም ስደተኛታት ኣገልግሎት ይህብ ኣሎ። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ትሕቲ ቐይዲ ህውሓት ኔሮም ዝተባህሉ ልዕሊ  1,100 ወታሃደራት ናብ ክልል ኣምሓራ ምእታዎም ተገሊጹ

ኣብ ትሕቲ ቐይዲ ህወሓት ነይሮም ዝተባህሉ ልዕሊ 1,100 ኣባላት ሓይልታት ምክልኻል ኢትዮጵያ ናብ ክልል ኣምሓራ ዞባ ምምሕዳር ብሄረሰብ ዋግ ኽምራ ምእታዎም ናይቲ ዞባ ጉዳያት ኮሚኒኬሽን መንግስቲ ኣፍሊጡ። ሓላፊ ጉዳያት ኮሚኒኬሽን ኣቶ ጳውሎስ በላይ እቶም ወታሃደራት ኣብ ዝተፈላለዩ ክፍለ ሰራዊትን ብርጌዳትን ዝነበሩ ብህወሓት ተታሒዞም ዝፀንሑ እዮም ኢሎም። ኣቶ ጳውሎስ እቶም ወታሃደራት ብጥምየት፣ፅምኢ ማይን ዝተጎድኡ፣ብሕማም ዝደኸሙን ዝቖሰሉን ከምዝርከቡዎም ሓቢሮም ። ንሶም ወሲኾም ኣብቶም ዝቕጽሉ መዓልታት እውን ናብቲ ዞባ ዝኣተው ኣባላት ሰራዊት ከምዝውስኽ ወሲኾም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ቀዳማይ ምንስቴር ኣብዪ ብዛዕባ ትግራይ ንፓርላማ ኢትዮጵያ ዘቕረቡዎ ፀብፃብን ካልኦትን

ቀዳማይ ምንስቴር ኣብይ ኣሕመድ መንግስቶም ኣብ ክልል ትግራይ ሕጊ ንምኽባር ብዝወሰዶ ስጉምቲ ኣብ ልዕሊ ህይወት ሰላማዊያን ሰባት ጉድኣት ኣይወረደን።እቲ ሰራዊት ብሓላፍነትን ተሓታትነትን መንፈስ ከምዝሰርሕ እውን ተዛሪቦም። ቀዳማይ ምንስቴር ኣብይ ኣሕመድ ኣብ ቤት ምኽሪ ወከልቲ ህዝቢ ተረኺቦም ሎማዕኒ ሶኑይ ኣብዝሃዎ መግለፂ ኣብ ልዕሊ ቅድሚኦም ዝነበሩ ቀዳማይ ምንስቴር ሃይለማሪያም ደሳለኝ መፈንቅለ መንግስቲ ንክ ውሰድ ሎሚ ጉጀል ተባሂሉ ይፅዋዕ ዘሎ ህወሓት ተተሊሙ ከምዝነበረ ገሊፆም። እቶም ቀዳማይ ምንስቴር ኣብ መብርሂኦም ኣብታ ሃገር ካብ ክልተ ዓመትን ፈረቓን ጀሚሩ ግጭታት፣ ቅትለታት፣ምምዝባልን ስደትን እዚ ጉጅለ እዚ ዝተለሞ፣ዘዋደዶን ዘካየዶን እዩ ኢሎም።እዚ ናይ ሎሚ ከይሓወሰ ኣብ ዝተፈላለዩ ከባቢታት እታ ሃገር 133 ግጭታት ከምዝተኻየዱ ገሊፆም። ኣብቶም ዝሓለፉ ሰለስተ ሰሙናት ዝተኻየደ ሕጊ ናይ ምኽባር ስራሕ ናይ ሰላማዊያን ሰባት ህወይት ዘድሓነን ብሓላፍነትን ተሓታትነትን ዕላምኡ ዝወቕዐን እዩ ኢሎም።ካብ ሑመራ ክሳብ መቐለ ኣብ ኩለን ከተማታት ዝለዓለ ጥንቃቐ ተገይሩ ሓይሊ ምክልኻል ዋላ ንሓደ ሰብ እውን ኣይቀተለን ኢሎም። ብኻሊእ ወገን ኣብ ክልል ትግራይ ግጭት ኣብ ዝቐፀለሉን ናይ ኢትዮጵያ ቀዳማይ ምንስቴር ኣብይ ኣሕመድ ሎማዕንቲ ሶኑይ ህፁፅ ኣኼባ ፓርላማ ኢትዮጵያ ኣብ ዝፀውዕሉን መራሒ ህወሓት ዶክተር ደብረፅዮን ገብረሚካኤእ ትማሊ ሰንበት ንሮይተርስ ኣብ ዝልኣኹዎ ናይ ፅሑፍ መልእኽቲ ሓይልታት ትግራይ ንነፋሪት ውግእ ኢትዮጵያ ወቒዖም ከምዘውደቑን ንሓንቲ ከተማ ካብ ሓይልታትፌደራል ከም ዝመንጠሉን ገሊፆም። ብዛዕባ እቲ ዝተብሃለ ካብ መንግስቲ ወይ ወታደራዊ ሓይሊ ሪኢቶ ኣይተውሃበን። ምስ እዚ ብዝተኣሳሰረ ኣብ ኤርትራ ኤምባሲ ዩናይትድ ስቴትስ ኣብ ዋና ከተማ ኣስመራ ቀዳም ለይቲ ሽዱሽተ ፍንጀራታት ከምዝተሰምዑ ገሊፁ። ቀዳማይ ምንስቴር ኣብይ ሓይልታት መንግስቲ ኣብ ልዕሊ ሓይልታት ህወሓት ዘካየዶ መጥቓዕቲ ብዓወት ምዝዛሙ ምስ ኣወጁ ድሕሪ ስዓታት እዩ እቲ ፍንጀራ ዝስማዕ ዘሎ።ሰራዊት ኢትዮጵያ ንዋና ከተማ መቐለ ምሉእ ብምሉእ ተቖፃፂሩዎ ኣሎ ኢሎም ኣብ መግለፂኦም። እዚ ከምዚ ኢሉ እናሃለወ ሆስፒታላት መቐለ ንዝቖሰሉ ንምሕካም ቀረባት ሕክምና ይዝፅንቀቖም ከምዘሎ ሰራሕተኛታት ረድኤት ትማሊ ሰንበት ገሊፆም። ብመሰረት ICRC 80 ሚታዊ ይሕከሙ ዘለው ብጉድኣት ኣካል ይሳቐዩ ዘለው እዮም። ኣብ ናይ ኢትዮጵያ ናይ ICRC ሓላፊት ኦፕረሽን ማሪያ ሶለዳድ ‘’ሆስፒታላት ናይ ኣልባሳስት፣ኣንቲባዮቲክ፣ ፀረቓንዛ መድሓኒታት፣ናይ ኢድ ጓንት ከይተረፈ ብሓደገኛ ኩነታት የንቆልቁል ኣሎ’’ኢለን። ብመሰረት ገለ ፀብፃባት እቲ ግጭት ካብ ዝጅመር ኣሽሓት ሰባት ተቐቲሎም ኣለው። እዚ ከምዚ ኢሉ እናሃለወ መራሕቲ ህዝባዊ ወያነ ሓርነት ትግራይ\ህወሓት\ተስፋ ከምዘይቆረፁ ንሮይተርስ ገሊፆም። መራሒ ህወሓት ደብረፅዮን ገብረሚካኤል ብፅሑፍ ኣብ ዝልኣኹዎ መልእኽቲ ‘’ናይዞም ወረርቲ ጭካነ ክሳብ መወዳእታ ንኽንዋግኦም ምውሳንና ድልውነትና ዝውስኽ ጥራሕ እዩ’' ኢሎም።ሓይሎም ምውግኡ ክቕፅለሉ እንተኾይኑ ብሮይተርስ ተሓቲቶም ኣብ ዝሃብዎ መልሲ ‘’ብርግፀኝነት እወ።እዚ ብዛዕባ ምውሳን መሰል ዓረሰ ውሳነና እዩ’’ ኢሎም። ቅድሚ ክብል ዶክተር ደብረፅዮን ንሮይተርስ ኣብ ዝሃቡዎ ቃል ኣስታት ሓሙሽተ ምእቲ ሽሕ ህዝቢ ዝነብረላ ከተማ መቐለ ኣብቲ መወዳእታ ራብዓይ ሰሙኑ ሒዙ ዘሎ ናይ መወዳእታ መጥቓዕቲ ብከቢድ እናተደብደበት ምዃና ገሊፆም። ብደረጃ ምንስቴር ሓላፊ ጉዳያት ዴሞክራታይዜሽን ኢትዮጵያ ኣቶ ዛዲግ ኣብርሃ ንኣሶሼትድ ፕረስ ኣብ ዝሃቡዎ ቃል መንግስቲ ኢትዮጵያ ኣብቲ ግጭት ክንደይ ሰብ ከምዝሞተ ገና ኣይፈለጠን ኢሎም። ናይ ፀጥታ ሓደጋ ከምዘይህሊ ምስ ኣረጋገፅና ኣብ ውሽጢ ማዕልታት ሰብኣዊ ረድኤት ክኣቲ ክፍቀድ እዩ ኢሎም ብምውሳኽ። ኣብቶም ዝሓለፉ ኣርባዕተ ሰሙናት ኣብ ዝተኻየደ ኵናት መግሃስቲ ተፈፂሞም እዮም ንዝብሉ ክስታት ምርመራ ክካየድ ዝፈቕዱ እንተኾይኖም ተሓቲቶም ኣቶ ዛዲግ ክምልሱ ከለው ‘’እንሓብኦ የብልናን።ሓደ ዝተኣታተውናዮ ለውጢ ግልፅነት እዩ።ግን ከክም ኩነታቱ እዩ ዝምስረት''ኢሎም። እዚ ከምዚ ኢሉ እናሃለወ ርእሰ ሊቃነ ጳጳሳት ካቶሊካዊት ቤተክርስቲያን ፖፕ ፍራንሲስ ‘’ዕጥቓዊ ግጭት ብዝለዓለ ደረጃ ኣብ ዝካየደላን ከቢድ ሰብኣዊ ቅልውላው የጋጥማ ንዘሎ ኢትዮጵያ ኩሉ ክፅልየላ ዓዲመኩም ኣለኹ’'ኢሎም ብቅድሚ ትማሊ ቀዳም ኣብ ዝዘርግሑዎ ናይ ቲዊተር መልእኽቲ። ኣብ ኣፍሪካ ላዕለዋይ ዲፕሎማት ቲቦር ናዥ ብወገኖም ’’ኣብ ከተማ መቐለ ዝካየድ ውግእን ደብዳብን ዝለዓለ ስኽፍታ ፈጥሪልና ኣሎ፤እቲ ግጭት ብቕልጡፍ ጠጠው ክብልን ኣብ ትግራይ ሰላም ክዓስልን ነተሓሳስብ’' ኢሎም። ልዕሊ 43,000 ናብ ሱዳን ዝሃደሙ ስደተኛታት ሓዊሱ ናብ ሓደ ሚሊዮን ዝፅጋዕ ህዝቢ ካብ መረበቱ ተመዛቢሉ ኣሎ። ዓለምለኸ ኮሚቴ ኣድሕን ህይወት ፍርቂ ሚሊዮን ህዝቢ ዝነብረላ ከተማ ምቐለ ብምሕባር ብዛዕባ ዝስዕብ ሰብኣዊ ሓደጋ ኣዚዩ ከምዘተሓሳሰቦ ዝሓፈ ዓርቢ ገሊፁ ኣሎ። ዋና ፀሓፊ ሕቡራት መንግስታት ኣንቶኒዮ ጉተረዝ ብወገኖም ስቪላት ሓለዋ ክግበረሎም፣ሰብኣዊ መሰላት ክሕለውን ምእታው ክፍቀድን ኣስሚሮምሉ ኣለው ብመሰረት ወሃቢ ቃል ሕቡራት መንግስታት ፋርሃን ሓቅ።


ፈደራል ኮሚሽን ፖሊስ ኢትዮጵያ ኣብ ገዛውቲ ብገበን ክሕደት ሃገር ዝተጠርጠሩ ወታሃደራዊ መኮንናትን ኣጽዋራት ምርኻቡ ሓቢሩ

ፈደራል ኮሚሽን ፖሊስ ኢትዮጵያ ብገበን ክሕደት ሃገር ዝተጠርጠሩ ጀነራላትን ወታሃደራዊ መኮንናትን ገዝኦም ምስ ተፈተሸ ዝተረኽበ ኣጽዋራት ኣብ ኢዶም ክጸንሕ ዘይነበረሮ `ዩ ኢሉ ። እቶም ጀነራላት ምስ ህወሓት ብምምስጣር ኣብ ልዕሊ ሰሜን እዚ መጥቃዕቲ ከምዝፍጸም ጌርኩም ተባሂሎም`ዮም ኣብ ትሕቲ ቀይዲ ምእታዎም ወኪል ድምጺ ኣሜሪካ ካብ አዲስ አበባ ሓቢራ’ላ ። ብዝተሓሓዘ ዜና ኣብ ክልል ደቡብ ዞባ ኮንሶን ከባቢኡን ተፈጢሩ ብዝነበረ ግጭት በቐጥታን ብተዘዋዋርን ኢድ ኣለዎም ዝተባህሉ 137 ተጠርጠርቲ ኣብ ትሕቲ ቀይዲ ምእታዉ ቤት ጽሕፈት ሰላምን ጸጥታን'ቲ ኽልል ኣፍሊጡ። ምኽትል ኣመሓዳሪ ደቡብ ኣቶ ኣለማየሁ ባውዲ ሎሚ ንድምጺ ኣሜሪካ ከምዝሓበሮ፥ በቲ ግጭት 66 ሰባት ዝተቐተሉ ክኾኑ ኸለዉ፥ ካልኦት 39 ሰባት'ውን ቆሲሎም'ዮም። ከምኡ'ውን ዓቐኑ ዘይተፈልጠ ንብረት ዓንዩ ልዕሊ 133 ሺሕ ሰባት ተፈናቒሎም ምባሉ ወኪል ድምጺ ኣሜሪካ ካብ ሃዋሳ ሓቢሩ።


መግለጺ ቀዳማይ ሚኒስትር ኢትዮጵያ ኣቢይ ኣሕመድ ንአባላት ፓርላማ

ቀዳማይ ሚንስተር ኢትዮጵያ ኣቢይ ኣሕመድ ሎሚ ሶኑይ ንፓርላማ ሃገሩ ኣብ ዝሃቦ መግለጺ፥ ሰራዊት ምክልኻል ኣብ ዝወሰዶ ሕጊ ናይ ምኽባር ዝበሎ ስጉምቲ ኣብ ልዕሊ ሰለማውያን ሰባት ጉድኣት ከምዘይወረደ ኣፍሊጡ። እቲ ሰራዊት ብሓላፍነትን ብተሓታታይነትን መንፈስ ከምዝሰርሕ'ውን ኣፍሊጡ። ዶ/ር ኣቢይ ብድሮን ኣብ ዝተኻየደ ስርሒት 99 ሚእታዊት ዕላማና ሃሪምና ኢና፡ 99 ሚእታዊት ድማ ብዘይ ጉድኣት ኢና ፈጺምናዮ ኢሉ ። መራሕቲ ህወሓት ኣብ ከባቢ ሃገረ ሰላም'ዮም ዝተኣኻኸቡ ዘለዉ ዝበለ ቀዳማይ ሚንስተር ኣቢይ ኣሕመድ፥ ትማሊ ምሸት ኣብ መንጎ ሃገረ ሰላምን ዓቢይ ዓድን ዝነበሮም ትርምስ ርኢናዮም ኢና ግን ኣንስቶምን ቆልዑቶምን ከምኡ'ውን ዝሓዝዎም ናትና መኮንናት ሒዞሞም ስለዝሃደሙ እናረኣናዮም ክነጥቅዖም ኣይደለናን ኢሉ። ትማሊ ሰንበት መራሒ ህወሓት ድበረጽዮን ገብረሚካኤል ናብ ኣገልግሎት ዜና ሮይተርስ ብጽሑፍ ኣብ ዝልኣኾ መልእኽቲ ፣ ነፋሪት ኢትዮጵያ ከም ዘውደቑን ንሓንቲ ከተማ`ውን ካብ ሓይልታት ፈደራል ከምዘሕደጉን ምግላጹ ሮይተርስ ሓቢሩ`ሎ:ይኹን ደአ እምበር ነዚ ሓበሬታ ካብ መንግስቲ ኮነ ካብ ምክልኻል ግን ዝተዋህበ መልሲ የለን:ብነጻ አካል’ውን ክጻረ ኣይተኻእለን። ብኻልእ ወገን፥ ኣብ ኣስመራ ዝርከብ ኤምባሲ ኣመሪካ ኣብታ ከተማ ብቐዳም ምሸት ሽዱሽተ ድምጺ ኣጽዋር ከምዝሰምዐ ኣፍሊጡ`ሎ። እዚ ዝኸውን ዘሎ፥ ቀዳማይ ሚንስተር ኣቢይ፡ ሰራዊቱ ንርእሰ ከተማ ክልል ትግራይ መቐለ ምቁጽጻሩ ድሕሪ ምሕባሩ`ዩ። ንመራሕቲ ህወሓት ኣብ ምድላይ ከምዝርከቡ`ውን ሓቢሩ`ዩ። ብኻልእ ወገን፥ ኣህጉራዊ ቀይሕ መስቀል፡ ኣብ መቐለ ዝርከብ ሆስፒታል ሕጽረት መጠቕለሊ ሬሳ`ኳ ከምዝሓጸሮን፥ ንዝቖሰሉ ንምሕካም ዘድሊ ቀረባት ይውዳእ ከምዘሎን ኣፍሊጡ`ሎ። ናብ ክልል ትግራይ ዝኣቱ መራኸቢታትን ተሌፎናትን ምዕጻዉ ነቲ ኩነታት ኣጸጋሚ ከም ዝገበሮ`ውን ይጥቀስ ኣሎ። በቲ ግጭት ብኣማኢት ዝቑጸሩ ምሟቶምን ብዓሰርተታት ኣሽሓት ዝቑጸሩ ድማ ናብ ሱዳን ምህዳሞምን ክግለጽ ጸኒሑ`ሎ።


ላዕለዋይ ኮሚሽነር ትካል ስደተኛታት ሕ/ሃ ንኢትዮጵያዊያን ስደተኛታት ንምዕዛብ ሱዳን ኣትዮም

ላዕለዋይ ኮምሽነር ትካል ስደተኛታት ሕቡራት ሃገራት ነቲ ኣብ ኢትዮጲያ ክልል ትግራይ ይካየድ ዘሎ ዂናት ብምህዳም ብብዝሒ ናብ ምብራቓዊ ሱዳን ዝውሕዙ ዘለዉ ስደተኛታ ንምዕዛብን ንምግምጋምን ኣብ ዋና ከተማ ካርቱም ኣትዮም ። ኣብዚ ወርሒ ጥራሕ ልዕሊ 43,000 ዝኾኑ ኢትዮጵያውያን አብ ምብራቓዊ ሱዳን ኣትዮም እዮም ። ምሉእ ትሕዝቶ ኣብዚ ምስማዕ ይክኣል። No media source currently available


ነበርቲ ከተማ መቐለ ካብ ስግኣት ወታሃደራዊ መጥቓዕቲ ይሃድሙ ምህላዎም ተገሊጹ

ናይ ኢትዮጵያ ቀዳማይ ሚኒስትር ኣብይ ኣሕመድ ኣብ ልዕሊ ሓይልታትን መራሕቲን ህውሓት “ናይ መወዳእታ ምዕራፍ” ወታሃደራዊ መጥቓዕቲ ድሕሪ ምእዛዞም ሰባት ካብ ከተማ መቐለ ይሃድሙ ምህላዎም ተሓቢሩ። ፍርቂ ሚሊዮን ህዝቢ ከተማ መቐለ ካብ መራሕቲ ትግራይ ንርእሶም እንተድኣ ዘየርሒቖም ‘’ምሕረት የለን’’ ኢሉ መንግስቲ ምጥንቃቑ ይዝከር። ቀዳማይ ሚኒስትር ኣብይ ወታሃደራዊ ኣሃዱታታት ክኣትው ትእዛዝ ስለዝተውሃቦም ነበርቲ ከተማ መቐለ ዕጥቖም ክፈትሑን ኣብ ገዛውቶም ኮፍ ክብሉን ትማሊ ሓሙስ ኣጠንቂቖም። መንግስቶም ንስቪላት ከምዝከላኸል እውን ገሊፆም ኣለው። ቀዳማይ ሚኒስትር ኣብይ መራሕቲ ህወሓት ኣብ ውሽጢ 72 ስዓታት ኢዶም ክህቡ ወይ ኣብ ልዕሊ ዋና ከተማ መቐለ ወታሃደራዊ መጥቓዕቲ ከምዝወስዱ ኣጠንቂቖም ኔሮም። እዚ ከምዚ ኢሉ እናሃለወ ሽዱሽተ ሚሊዮን ህዝቢ ትግራይ መግብን ካልኦት ቀረባትን ይፅንቀቖ ኣሎ። ሕቡራት ሃገራትን ካልኦት ገለልተኛ ዝኾኑ ኣካላት ሰብኣዊ ሓገዝ ከቕርቡ ብቕልጡፍ ክፍቀድ ፀዊዑ ኣሎ። በቲ ኣብቲ ክልል ዘሎ ኹናት ብኣማኢት ዝቑጸሩ ምሟቶም ልዕሊ 43,000 ሰባት ድማ ናብ ሱዳን ምስዳዶም ይግለጽ ኣሎ።


ቀ/ሚ ኣብይ ኣሕመድ ምስ ፍሉይ ልኡኽ ሕብረት ኣፍሪቃ ተራኺቦም: ተዘራሪቦም

ቀዳማይ ሚኒስትር ኣብይ ኣሕመድ ናይ ደቡብ ኣፍሪቃ ፕረዚደንትን ኣቦ መንበር ሕብረት ኣፍሪቃን ስሪል ራማፎዛ ፍሉይ ልኡኽ ገይሮም ንዝሸሙዎም ሰለስተ ኣባላት ዝሓቖፈ ጉጅለ ልኡኽ ሎሚ ዓርቢ ተቐቢሎም ኣዘራሪቦም። ኢትዮጵያ ሕጊ ንምኽባርን ናይ ህወሓት ጉጅለ ገበን ኢሎም ንፀውዕዎምን ናብ ሕጊ ንምቕራብ ንእተገብሮ ፃዕሪ ንኣቦ መንበር ሕብረት ኣፍሪቃ ዝርድኡ ምዃኖምን ዘለዎም ምስጋናን ንቀዳማይ ሚኒስትር ኣብይ ገሊጾም። ቀዳማይ ሚኒስትር ኣብይ ብዛዕባ መስርሕ ምኽባር ሕጊ እውን ነቲ ጉጅለ ልኡኽ መብርሂ ሂቦም ። ምሉእ ትሕዝቶ ኣብዚ ምስማዕ ይክኣል ። No media source currently available


ቀ/ሚ ኣብይ ኣሕመድ ንሽምግልና ምንጻጎም ኣብ ዲፕሎማሲ ዓለም ሻቅሎት ፈጢሩ

ኣብ ምብራቅ ኣፍሪቃ መሻርኽቲ ኣሜሪካ ኣብ ዝኾነት ኢትዮጵያ ዝረአ ዘሎ ብኣማኢት ዝቑጸሩ ዝቀተለን ልዕሊ 40 ሽሕ ንክስደዱ ጠንቂ ዝኾነን ኹናት ንከብቅዕ ንዝቀረበ ጻውዒት፣ ቀዳማይ ሚኒስትር ኣብይ ኣሕመድ ነጺጎምዎ። ብሰንኪ ውሳነ’ቶም ቀ/ሚ፣ ካብ አዲስ አበባ ክሳብ ዋሽንግተን ንዘለው ዲፕሎማታት፣ እቲ ውግእ ክሕይል እዩ ዝብል ሻቅሎት ኣስዒቡሎም ኣሎ። ምስ ኤርትራ ዓመታት ንዝጸንሐ ግጭት ንከብቅዕ ሓጊዞም ተባሂሎም ሽልማት ኖቤል ሰላም ዝተቀበሉ ቀ/ሚ ኣብይ ኣሕመድ፣ ሎሚ ረቡዕ ዝፈነውዎ መግለጺ፣ ‘ከም ሉኣላዊት ሃገር፣ ኢትዮጵያ ኣብ ውሽጢ ግዝኣታ ሕጊ ናይ ምኽባር ሙሉእ መሰል ኣለዋ’ ኢሎም። 'ሰራዊት ህወሓት' ኣብ ልዕሊ ሰራዊት ፌደራል መጥቃዕቲ ድሕሪ ምፍናዎም ዝጀመረ ውግእ 3ይ ሰሙን ኣቁጺሩ ኣሎ። ኣብ ሞንጎ ፌደራላዊ መንግስቲን ዝዓጠቁ መራሕቲ ትግራይን ንሰለስተ ሰሙን ዝቀጸለ ውግእ፣ ኣብ መላእ ዓለም ንዘለው ዲፕሎማታት ሻቅሎት ከምዝፈጠረሎምን፣ እቶም ቀ/ሚ ነቲ ግጭት ብልዝብ ንክፈትሕዎ ብሓደ ድምጺ ይጽውዑ ኣለው። ሰበ ስልጣን ሚኒስትሪ ጉዳያት ወጻኢ ኣሜሪካ፣ ኣብ ስልጣን ዘለውን ንዝመጽእ ምምሕዳር ጆ ባይደን ዝተሓረዩን ብሓባር ንልዝብ ይጽውዑ። ፕረዚደንታዊ ኣማኻሪ ጸጥታ ኣሜሪካ ንክኾኑ ዝተመዘዙ ጃክ ሱሊቫን ‘ኣብ ልዕሊ ሰላማዊያን ሰባት ክፍጸም ዝኽእል ጥቅዓት ዓሚቅ ሻቅሎት ፈጢሩለይ ኣሎ፣ ኣብ መቀለን ከባቢኣን ዝካየድ ውግእ፣ ገበን ኩናት ዝኾነሉ ዕድል ኣሎ’ ኢሉ ኣሎ። ሱሊቫን ወሲኹ ‘ክልቲኦም ሓይልታት ኣብቲ ሕብረት ኣፍሪቃ ክምውሎ ኣቅሪብዎ ዘሎ መኣዲ ልዝብ ብህጹጽ ንክሳተፉ’ ጸዊዑ።


መንግስቲ ኢትዮጵያ ኣብ ክልል ትግራይ 'ናይ መወዳእታ' ወታደራዊ ወፍሪ ምጅማሩ ኣፍሊጡ

መንግስቲ ኢትዮጵያ ነቲ ኣብ ክልል ትግራይ ዘካይዶ ዘሎ ወፍሪ ‘ሕጊ ናይ ምኽባር ስጉምቲ ክብሎ ከሎ’ ፣ ክልላዊ መንግስቲ ትግራይ ድማ ‘ኣብ ልዕሊ ትግራይ ይካየድ ዘሎ ወራር’ ኢሉ ዝፀውዖ ወታደራዊ ወፍሪ፣ ፍጻመ ክረክብ ይቀራረብ ከምዘሎ ኣፍሊጡ። ናይቲ ወፍሪ መዛዘሚት ዝተባሃለት ከተማ መቐለ ኣብ ልዕሊ ነበርታ ጉድኣት ከይወርድ ዝክኣል ጥንቃቐ ከምዝገብር'ውን እቶም ቀዳማይ ሚኒስትር ገሊፆም። ቀዳማይ ሚኒስትር ኣብይ ኣሕመድ ሎሚ ኣብ ናይ ፌስቡክ ገፆም ቅድሚ ሰሙናት ኣብ ክልል ትግራይ ተጀሚሩ ዝበሉዎ ሕጊ ናይ ምኽባር ወፍሪ ናይ መወዳእታ ምዕራፍ ሎሚ ጀሚሩ ኣሎ ኢሎም። እቶም ቀዳማይ ሚኒስትር ወሲኾም እዚ ናይ መወዳእታ ውግእ ቅድሚ ምጅማሩ ኣብቲ ሓደ ወገን ዘለው ኣባላት ኢዶም ክህቡ ዝተውሃበ ናይ 72 ስዓታት ናይ ግዜ ገደብ ተጠቒሞም ብኣሽሓት ዝቁፀሩ ናይ ክልል ትግራይ ፍሉይ ሓይሊን ኣባላት ሚሊሺያን ኢዶም ሂቦም ኣለው ኢሎም ።ብርክት ዝበሉ መናእሰይ ትግራይ ‘’እከይ’’ ተግባር ህወሓት ተረዲኦም ኢዶም ካብ ጥፍኣት ስሒቦም ኣለው ኢሎም። ብኣሽሓት ዝቑጸሩ ፍሉይ ሓይልታትን ኣባላት ሚሊሻንን ኢዶም ሂቦም ዝብል ናይ ቀዳማይ ሚኒስትር ኣብይ መግለፂ ግን ብነፃ ወገን ኣይተረጋገፀን። ቀ/ሚ መሪሕነት ህወሓት ዝተውሃቦ ዕድል ስለዘይተጠቐመ ሰራዊት ምክልኻል ናይ መወዳእታንሳልሳይን ምዕራፍ ናይቲ ወፍሪ ክፍፅም ትእዛዝ ተዋሂቡዎ ኣሎ ኢሎም። ንፁሃን ነበርትን ከተማ መቐለን ዝኸፍአ ጉድኣት ከይወርዶም ዝክኣል ጥንቃቐ ከምዝግበር ብምግላፅ እቲ ህዝቢ ገበነኛ ኢሎም ካብ ዝፀውዕዎ ጉጅለ ንርእሱ ብምርሓቕ ምስ ናይ መንግስቲ ፃዕሪ ክተሓባበር ፀዊዖም ኣለው። ብዛዕባ እዚ ናይ መወዳእታ ወታደራዊ ወፍሪ ካብ መራሕቲ ህወሓት ዝተውሃበ መግለፂ የለን።ኣብ መጀመሪያ እዚ ሰሙን ናይ ክልል ትግራይ መራሒ ዶክተር ደብረፅዮን ገብረሚካኤል ብዛዕባ እዚ 72 ስዓታት መጠንቀቕታ ንመራኸቢ ማዕኸናት ክልል ትግራይ ኣብ ዝሃብዎ መግለፂ ይወሃብ ዘሎ መወዳእታ ዘይብሉ ናይ 72 ስዓታት መጠንቀቕታ ዝተናውሐ ብፅንዓት ስለዝመከትናዮ እዩ ኢሎም። ድልየቶምኣብ ዝተቐመጡ ስዓታትክውዳእ ከምዘይኽእል ዝገበርናዮ ፅኑዕ መኸተና እዩ ኢሎም። ዶክተር ደብረፅዮን ገብረሚካኤል ‘'ናትና ድልየት ናይ ግዜ ምሕፃርን ምንዋሕን ዘይኮነስ ምሉእ ዓወት እዩ፤መሊእና ክሳብ ንዕወት ክንቃለስ ይግባእ፤ ናይ ውግእ ዓቕምና ካብ ዕለት ናብ ዕለት መልክዕ እናሓዘ ይመፅእ ኣሎ’’ኢሎም ነይሮም ። ብኻልእ ዜና ድማ ፌደራል መንግስቲ ኣብዝተቖፃፀሮም ከባቢታት ክልል ትግራይ ሰብኣዊ ሓገዝ የቕርብ ከምዘሎ ቤት ፅሕፈት ቀዳማይ ሚኒስትር ኣብይ ኣመልኪቱ። ሰብኣዊ ሓገዝ ንዘድልዮም ከምዝውሃብ ዝሓበረ እዚ መግለፂ ፌደራል መንግስቲ ነዚ ንምፍፃም ድልዊ እዩ ኢሉ።ሰብኣዊ ሓገዝ ንምግባር ዝተጣየሸ ኮሚቴ ኣብ ዝሓለፈ ሰሙን ናይ ዳህሳስ መፅናዕቲ ከምዘካየደን ብኣተሓባባራይነት ብሚኒስትሪ ሰላም ካብ መረበቶም ንዝተመዛበሉ ኣድላይ ሓገዝ እናተውሃበ ከምዝኾነን ኣፍሊጡ ኣሎ።ናይ ምግቢ፣መድሓኒት፣ፅሩይ ማይን ካልኦት መግቢ ተንከፍ ዘይኮኑ ሓገዛትን ምሃብ ከምዝጀመረ እቲ መግለፂ ኣፍሊጡ። ናይ ሕቡራት ሃገራት ኤጀንሲታት ሓዊሱ ድሕነት ሰባት ንምሕላው ድልየት ምስ ዘለዎም ትካላት ንምስራሕ ዘለዎ ድልየት ገሊፁ ኣሎ ።


ኣብ ኣስመራ ዝርከብ ኤምባሲ ኣመሪካ ሓበረትኡ ኣሓዲሱ

ኤምባሲ ኣመሪካ ኣብ ዘውጽኦ ሓዲሽ ሓበሬታ ሰበ ስልጣን መንግስቲ ኤርትራ ነበርቲ ካብ ገዝኦም ከይወጹ ኣይኣዘዙን ኢሉ። እቲ ኤምባሲ ኣብ ኣስመራ ዝኾነ ናይ ሕላፍ ሰዓት ትእዛዝ ከምዘየለ ኢና ዝፈልጥ ኢሉ። ኣብ ኤርትራ ዝርከቡ ዜጋታት ኣመሪካ ብመንጽር'ቲ ኣብ ናይ ኢትዮጵያ ክልል ትግራይ ዝቕጽል ዘሎ ግጭት ፥ምስትብሃሎም ክቕጽሉ እቲ ኤምባሲ ምምካሩ ክቕጽል'ዩ ኢሉ'ሎ።


ዜጋታት ቀርኒ ኣፍሪቃ ንሰላም ኢትዮጵያ ህጹጽ መጸዋዕቲ ኣቕሪቦም። እቶም ዜጋታት ዝተፈላለዩ ሃገራት ቀርኒ ኣፍሪቃ ኣብቲ ብጽሑፍ ዝዘግሕዎ መጸዋዕታ ንምውላዕን ምግዳድን ኹናት ኢትዮጵያ ኣትሪርና ንኹንን: ብጥፍኣት ህይወትን ንብረትን ትሕቲ ቅርጺን ዕድላትን ኣዚና ንጉሂ: ብማዕረ ድማ ነቲ ኹናት ዘጓሃህር ነገራት ምውሳኽ ኣትሪና ንኹንን ይብሉ። ንሓደ ካብቶም ነዚ መጸዋዕታ ዘቕረቡ ጋዜጠኛ ኣብርሃም ተስፋልኡል ዘርአ ኣዘራሪብናዮ ኣለና ምሉእ ትሕዝቶ ኣብዚ ምስማዕ ይክኣል ። No media source currently available


ዩኒሰፍ ኣብ ግጭት ክልል ትግራይ ዝርከቡ ወገናት ቆልዑት ከይጎድኡ ኣተሓሳሲቡ። ካብ መንጎ 500,000 ዝኾኑ ነበርቲ መቐለ ፍርቆም ቆልዑት`ዮ ዝበለ ዩኒሰፍ፡ በቲ ዝዓርግ ዘሎ ግጭት ኣዝዩ ከምዝተሻቐለን፥ እቲ ኩናት ኣብ ሓደጋ ኣውዲቕዎም ከምዘሎን ኣፍሊጡ። እቶም ወገናት ኩናት ደው ኣቢሎም ናብ ሰለማዊ መዕለቢ ክበጽሑን ሰብኣዊ ሓገዝ ክበጽሕ መስመራት ክከፍቱን፥እቲ ትካል ህጻናት ሕቡራት ሃገራት ጸዊዑ`ሎ። ብኻልእ ወገን ብተመራጺ ፕረዚደንት ኣመሪካ ጆ ባይደን፥ ኣማኻሪ ሃገራዊ ጸጥታ ክኸውን ዝተመርጸ ጀይክ ሱልቫን፥ኣብ ልዕሊ ስቪላት ክወርድ ዝኽእል ጎንጽን ኣብ ከባቢ መቐለ ኣብ ዝካየድ ኩናት ገበናት ኩናት ክፍጸም ዘለዎ ተኽእሎን ብዓሚቕ ኣተሓሳሲቡኒ ኣሎ ክብል ብትዊተር ኣብ ዝለኣኾ መልእኽቲ ገሊጹ። ሲቪላት ክሕለዉን ሰብኣዊ ረድኤት ክኽፈትን ኣለዎ ዝበለ ሱልቫን ክልቲኦም ወገናት ነቲ ብሕብረት ኣፍሪቃ ዝሳለጥ ዘሎ ልዝብ ብቕልጡፍ ክጅምሩ ይግባእ ኢሉ።


ኢትዮጵያ: ኣብ ክልል ትግራይ ይካየድ ኣብዘሎ ግጭት ዓለምለኸ ጣልቃ ምእታው ኣይፍቀድን ኢላ

ኢትዮጵያ ኣብ ክልል ትግራይ ይካየድ ብዛዕባ ዘሎ ግጭት ዓለምለኸ ጣልቃ ምእታው ኣይፍቀድን ኢላ።ህዝባዊ ወያነ ሓርነት ትግራይ /ህወሓት/ ብወገኑ ክሳብ ሎሚ ረቡዕ ኢዱ ክህብ ብመንግስቲ ኢትዮጵያ ዝተቐመጠሉ ናይ ግዜ ገደም ነፂጉዎ። ቀዳማይ ሚኒስትር ኣብይ ኣሕመድ ናይ ሃገሮም ልኡላውነትን ‘’ኣብ ግዝኣቶም ሕጊ ናይ ምኽባር ስራሕ’’ ኣፅንኦት ብምሃብ ኣብ ክልል ትግራይ ንሰሙናት ኣብ ዝቐጸለ ግጭት ዓለምለኸ ማሕበረሰብ ጣልቃ ከይኣትው ሓቲቶም። ‘’ካብ ሰናይ ድልየት ንዝብገስ ስኽፍትኦም ዝድንቐ እንተኾነ እውን’’ መንግስቶም ባዕሉ ናይ ምፍታሕ ዓቕሚ ኣለዎ ኢሎም። ቀዳማይ ሚኒስትር ኣብይ ኣሕመድ ኣብ ዘውፅእዎ መግለፂ ‘’ናይ መሓዙትና ስኽፍታታትን ምኽርን ኣብ ግምት እነእትዎ'ኳ እንተኾነ ኣብ ውሽጣዊ ጉዳያትና ንዝኾነ ይኹን ጣልቃ ምእታው ንነፅጎ’’ኢሎም ። ንሶም ኣስዒቦም ‘’ስለዝኾነ ድማ ዓለምለኸ ማሕበረሰብ ካብ ተቐባልነት ዘይብሉን ዘይሕጋውን ተግባራት ጣልቃ ምእታው ክዕቀቡን ምእትእትታው ንዝኽልክል ዓለምለኸ ሕጊ ከኽብሩን ብኽብሪ ንፅውዕ’’ ኢሎም። ናይ ቀዳማይ ሚኒስትር ኣብይ መግለፂ ወፂኡ ዘሎ ህዝባዊ ወያነ ሓርነት ትግራይ \ህወሓት\ ኣብ ውሽጢ 72 ስዓታት ኢዱ ክህብ ዝተቐመጠ ናይ ግዜ ገደብ ሎሚ ረቡዕ ኣብ ዝዛዘመሉ እዩ።መራሕቲ ህወሓት ግን ነቲ ናይ ግዜ ደረት ውዱቕ ገይሮምዎ ኣለው። ናይ ሕቡራት መንግስታት ብዛዕባእቲ ኣብ መንጎኢትዮጵያን ትግራይን ንሰለስተ ሰሙናት ዝፀንሐ ግጭት ትማሊ ሰሉስ ክዘራረበሉ መደብ ተታሒዙ እነተነበረ እውን እቲ ምይይጥ ተናዊሑ እዩ። ናይ ሕብረት ኣውሮጳ ሓላፊ ፖሊሲ ወፃኢ ጆሰፕ ቦረል ትማሊ ሰሉስ ኣብ ብራስለስ ምስ ምክትል ቀዳማይ ሚኒስትርን ሚኒስትር ጉዳያት ወጻኢን ኢትዮጵያ ደመቀ መኮነን ድሕሪ ምዝርራቦም ኣብ ዝሃቡዎ መግለፂ እቲ ግጭት ‘’ድሮ ኣብቲ ዞባ ብዝለዓለ ኩነታት ዘይምርግጋእ ፈጢሩ ኣሎ’’ ኢሎም። ‘’ዓሌት መሰረት ዝገበረ ህወክት፣ብዙሕ ሞትን መግሃስቲ ሰብኣዊ መሰላትን ዓለምለኸ ሕግን ይውስኽ’’ ከምዘሎ ስኽፍታቶም ገሊፆም ኣለው።ሕብረታ አውሮጳ ሓገዝ ንዘድልዮም ወገናት ረድኤት ንምእታው ውግእ ጠጠው ክብልን ምእታው ክፍቀድን ፀዊዑ ኣሎ ኢሎም። እቲ ግጭት ብኣማኢት ዝቑጸሩ ክሞቱን 40,000 ስደተኛታት ድማ ናብ ሱዳን ክሃድሙን ገይሩ ኣሎ። ናይ ስልክን ኢንተርኔትን ሓዊሱ ዝኾነ ይኹን ርክብ ስለዘየለ ኣብቶም ዝሓለፉ ሰለስተ ሰሙናት ዝተገበረ ውግእ ሓበሬታ ንምፅራይ ከቢድ ኮይኑ ኣሎ። ኮሚሽን ሰብኣዊ መሰላት ኢትዮጵያ 'ሳምሪ' ዝተባህለ ጉጅለ መናእሰይ እንተወሓደ ን600 ስቪላት ኣምሓራን ወለቃይትን ቀቲሎም ክብል ትማሊ ከሲሱ ኣሎ። እቲ ክሲ 9 ሕዳር 2020 ኣብ ምዕራብ ክልል ትግራይ ከተማ ማይ ካድራ ተፈፂሙ ዝተባህለን ዓለምለኸ ተሓላቒ ሰብኣዊ መሰላት ኣምነስቲ ኢንተርናሽናል ንዘውፅኦ ሪፖርትን ኣፃሪየ ኢሉ ዘውፅኦ ይመስል። ህወሓት ኣብዚ ናይ ኢትዮጵያ ሰብኣዊ መሰላት ኮሚሽን ሪፖርት ርእይቶ ኣይሃበን።ቅድም ክብል ግን ኢዱ ከምዘይብሉ ብምንፃግ ብነፃ ኣካል ክምርመር ፀዊዑ ነይሩ። ሓይልታት ክልል ትግራይ ተወንጨፍቲ ብምትኳሶም እቲ ውግእ ናብ ኤርትራ እውን ዘሊቑ እዩ።ኢትዮጵያ ኣንፃር ምስ ኣል ቃይዳ ርክብ ዘለዎ ዕጡቓት ይዋግኡ ንዝነበሩ ብዙሓት ተጋሩ ኣባላት ሓይሊ ዓቃቢ ሰላም ዕጥቖም ስለዘፍትሐቶም እቲ ግጭት ንሶማል'ውን ተንኪፉዋ እዩ። እዚ ከምዚ ኢሉ እናሃለወ ኢትዮጵያ ኣብ ውሽጢ ዶባ ሕጊ ናይ ምኽባር ሓላፍነታ ዓለምለኸ ሕጊ ብዘኽብር ኣገባብ ከም እትፍፅም ቀዳማይ ሚኒስትር ኣብይ ኣረጋጊፆም ኣለው። ምሉእ ትሕዝቶ ኣብዚ ምስማዕ ይክኣል ። No media source currently available


ቃለ መጠይቕ ምስ ደራሲ መጽሓፍ "ታሪኽ ዩናይትድ ስቴትስ ኣብ ኤርትራ"

ኣብ 80'ታት ናብዚ ናብ ኣመሪካ ዝመጸ ኣማንኤል ቢኢደማርያም :The History of the USA in Eritrea ትብል ናይ እንግሊዝኛ መጽሓፍ ጽሒፉ'ሎ። ካብ 1942 ድሕሪ 2ይ ኩናት ዓለም ክሳብ'ዚ ዘለናዮ ሓዲሽ ጂኦፖለቲካዊ ዳይናሚዝምን ሓዲሽ ዝምድናታትን ብሕጽር ዝበለ ኣስፊራ'ላ። ምስ ደራሲ ኣቶ ኣማንኤል ቢኢደማርያምን ገምጋሙ ዝሃበ ኣቶ ኢብራሂም ዓብደኑርን ዝተገብረ ዕላል ቀዳማይ ክፋል ኣብዚ ምስማዕ ይክኣል ። No media source currently available


'ንህዝቢ ከም ወታሃደራዊ ዒላም ምግባር ‘ጅምላዊ ቅጽዓት’ እዩ'   -ለቲሻ በደር

ቀ/ሚ ኣብዪ ኣሕመድ ‘ሓይልታትን መራሕቲን ክልል ትግራይ ኣብ ውሽጢ 72 ሰዓታት ኢዶም ንክህቡ ድሕሪ ዝገልጽ መልእኽቲ ምቅለሖም፣ ብትዊተር ርእይቶ ዝሃበት ለቲሻ በደር ‘ንሙሉእ ነባራይ ከተማ፣ ዒላማ ክገብር እየ’ ኢልካ ዘረባ ‘ጅምላዊ ቅጽዓትን ግህሰት ዓለምለኸ ሕጊን’ እዩ ክትብል ትገልጾ። እንታይ ማለትኪ እዩ? ዝብል ሕቶ ቀሪቡላ ተመራማሪት ሁማን ራይት ዋች ለቲሻ በደር ‘‘ናይ ኹናት ገበን ዝባሃል ኣሎ። እዚ ዝኾነሉ፣ ኣብ ልዕሊ ሰላማዊያን ሰባት ብኣልማማ ደብዳብ ምፍጻም ዘጠቃልል እዩ። ብመሰረት ናይ ኢትዮጵያ ወታሃደራዊ ወሃቢ ቃል ኣብዚ ቀረባ ዝሃቦ መግለጺ ‘ኢድኩም እንተዘይሂብኩምን ንህወሓት እንተዘይኣግሊልኩምን ብኣልማማ ዒላማ መጥቃዕቲ ክትኮኑ ኢኹም’ ምባሉ ‘ጅምላዊ ቅጽዓት’ ክባሃል ይኽእል እዩ ትብል። ኣማኻሪት ሃገራዊት ጸጥታ ኣሜሪካን ኣምባሳደር ኣሜሪካ ኣብ ቤት ምኽሪ ጸጥታ ሕቡራት ሃገራትን ዝነበራ ሱዘን ራይስ ብወገን ‘እቲ ኣባሃህላ፣ ማዕረ ምፍጻም ‘ገበን ኹናት’ ማለት’ውን’ዩ’ ኢለን ኣለዋ። ምስ ሱዘን ራይስ ትሰማምዒ’ዶ? ንዝብል ሕቶ ክትምልስ ከላ ‘እው ክኾን ይኽእል እዩ። ኣብ ልዕሊ ሰላማዊያን ሰባት ደብዳብ ብኣልማማ ምፍጻም ‘ገበን ኩናት እዩ’ ኢላ። ሕቡራት ሃገራት፣ ኣብ’ቲ ውግእ ዝሳተፉ ኩሎም ወገናት ንህዝቢ ካብ ጥቅዓት ክከላኸሉ ጸዊዑ እዩ። ቤት ምኽሪ ጸጥታ ሕቡራት ሃገራት ብወገኑ ዘይስሩዕ መድረኽ ምይይጥ ከምዘካይድ ምንጭታትና ሓቢሮም ኣለው። ማሕበረ ሰብ ዓለም ነቲ ጉዳይ ብዕቱብ ዝሰርሓሉ ዘሎ ኮይኑ’ዶ ይስማዓኪ? እንታይ’ከ ክግበር ኣለዎ? ትብሊ ዝብል ሕቶ እዩ ቀሪቡላ ለቲሻ በደር ‘እዚ ኩሉ ዓለም ለኸ ትኹረት ዝጠልብ ኮይኑ አሎ። ካብ ክልቲኦም ተዋጋእቲ ወገናት’ውን ኣሻቃሊ መግለጺታት ይቃላሕ አሎ፣ ኣብ ልዕሊ ህዝቢ ዝወርድ ጉድኣት፣ ሕጋዊ ዒላማ ገይሮም ዝቆጽርዎ ስፍራታትን ንልዝብ ቅሩብ ዘይምዃንን እውን ሪኢና ኣለና’ ትብል። ማሕበረ ሰብ ዓለም ካብ ተላዕለ፣ ናይ ትግራይ ውግእ ዓለም ለኻዊ መልክዕ’ዶ ሒዙ ኣሎ ትብሊ? መራሕቲ ትግራይ ‘ንመንግስቲ ኤርትራን ሃገረ ሕቡራት ዓረብ ኢምረትን ኣካል እቲ ውግእ ኮይኖም ኣለው’ ይኸሱ’ እሞ ሁማን ራይት ዋች ብዛዕባ’ዚ ጉዳይ’ዚ እንታይ ይብል? ተባሂላ ‘መልሲ የብለይን፣ ምኽንያቱ፣ ጭብጢ ኣብ ኢድና ስለዘይብልና ነዚ ሕቶ’ዚ ክምልስ ኣይክእልን እየ’ ኢላ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ክልል ትግራይ ንዘሎ ግጭት ብምቅዋም ዝተኻየደ ሰልፍታት

ኣብ ትግራይ ይካየድ ዘሎ ኵናት ጠጠው ክብልን ኣብ ልዕሊ ተጋሩ ይወርድ ኣሎ ዝበሉዎ ዓፈናን ቅትለትን ዓለምለኸ ማሕበረሰብ ጠጠው ከብሎ ዝፅውዑ ሰልፍታት ትማልን ሎምን ኣብዝተፈላለዩ ከተማታት ሃገራት ዓለም ተኻየዶም። ትማሊ ሶኑይ ኣብ ዋሽንግተን ዲሲ ኣብ ዝርከብ ኤምባሲ ሕቡራት ዓረብ ኢማራት ተኣኪቦም ዓረብ ኢማራት ብሰብ ኣልቦ ነፈርቲ ኣብቲ ኵናት ትሳተፍ ኣላ ክብሉ ብምኽሳስ ናይ ተቓውሞ ድምፆም ኣስሚዖም ኣለው። ብተመሳሳሊ ትማሊ ሶኑይ ኣብ ከተማ ሎስ ኣንጀለስ ሎሚ ሰሉስ ድማ ኣብ እስራኤል ከተማ ቴልኣቪቭ ናይ ተቓውሞ ድምፆም ኣስሚዖም ኣለው።


ሚ/ጉዳያት ወጻኢ ጀርመን ኣብ ግጭት ክልል ትግራይ ዘተ ክቕድም ጸዊዖም

ናይ ጀርመን ሚኒስትር ጉዳያት ወፃኢ ሄይኮ ማኣስ እውን ኣብ ክልል ትግራይ ይካየድ ብዛዕባ ዘሎ ወታደራዊ ግጭትን ሰብኣዊ ኩነታትን ብዝምልከት ትማሊ ኣብ ዘውፅእዎ መግለፂ ኢትዮጵያን ጎረባብቲ ሃገራትን ኣብዚ ዓመት ብውሑጅ፣ወራር ኣንበጣን ለበዳ ኮቪድ 19 ከቢድ ፈተና ከምዘጋጠሞም ኣዘኻኺሮም። ሕጂ ድማ ነታ ሃገር ዝኸፍል፣ንህዝቢ ዝጎድእ ዘሎን ኣብ ጎረባብቲ መንግስታት ተፅዕኖ ዘለዎን ኣብ ክልል ትግራይ ወታሃደራዊ ግጭት ይካየድ ኣሎ እዚ ድማ ኣዚዩ ሓደገኛ እዩ ኢሎም። እቲ ግጭት ንምፍታሕ ፈለማ ነቲ ወጥሪ ምህዳእን ዘተን ብምቕዳም ፖለቲካዊ መስርሕን ብቀዳማይ ሚኒስትር ኣብይ ዝተጀመረ ከይዲ ለውጢ ክቕፅልን ኣለዎ ኢሎም። እቶም ወገናት ዝቐረበሎም ሽምግልና ክቕበሉዎ እውን ፀዊዖም። ተመራፃይ ፕረዚደንት ጆ ባይደን ሚኒስትር ጉዳያት ወጻኢ ኣሜሪካ ኽኾኑ ዝሓረይዎም ኣንቶኒ ብሊንከን ኣብ ኢትዮጵያ ብዛዕባ ዘሎ ሰብኣዊ ቅልውላው፣ብሄር ዒላማ ዝገበረህውከትን ኣብ ዞባዊ ሰላምን ፀጥታን ብዘሕደሮ ሓደጋ ብዓሚቕ ከምዘሻቐሎም ገሊፆም።  ንሶም ብቲዊተር ኣቢሎም ኣብ ዝዘርግሑዎ መልእኽቲ ህወሓትን ሰበስልጣን መንግስትን እቲ ግጭት ከብቅዕ፣ሰብኣዊ ሓገዝ ክኣትውን ስቪላት ሓለዋ ክግበረሎምን ስጉምትታት ክወስዱ ፀዊዖም።


ኣብ ከተማ ማይካድራ ብዝተፈጸመ መጥቓዕቲ ብውሑዱ 600 ሰባት ምሟቶም ኮሚሽን ሰብኣዊ መሰላት ኢትዮጵያ ኣፍሊጡ

ኣብ ከተማ ማይካድራ ብዝተፈፀመ መጥቓዕቲ ብውሑዱ 600 ሰባት ከምዝትቐተሉ ናይ ኢትዮጵያ ኮሚሽን ሰብኣዊ መሰላት ኣፍሊጡ። እቲ ኮሚሽን ሎሚ ሶሉስ ኣብ ዘውፅኦ ሪፖርት ናብቲ ከባቢ መርማሪ ጉጅለ ብምልኣኽ ዘስካሕክሕ መግሃስቲ ሰብኣዊ መሰል ምፍፃሙ ኣረጋጊፀ ኣለኹ ይብል። ሪፖርት'ቲ ኮሚሽን እቲ መጥቓዕቲ ሚሊሺያታት ክልል ትግራይ ዘተሓባበሩዎን ኣብቲ እዋን ኣብ ስልጣን ዝነበረ ናይቲ ወረዳ ምምሕዳርን መሓውር ፀጥታን ‘’ሳምሪ’’ ብዝተባህለ ዘይስሩዕ ጉጅለ መናእሰይን እዩ ተፈጺሙ ይብል። መራሒ ክልላዊ መንግስቲ ትግራይ ዶክተር ደብረፅዮን ገብረሚካኤል ኣብ ልዕሊ ንፁሃን ሰባት ዝፍፀመ ዝኾነ ይኹን ግፍዒ ክኹነን ኣለዎ ብምባል፣ኣብ ማይ ካድራ ዝተፈፀመ ቕትለት እውን ንኹንኖ ኢሎም።እቲ ቕትለት ብነፃ ወገን ተፃሪዩ ፈፀምቱ ናብ ሕጊ ይቕረቡ ምባሎም ይዝከር። ብኻልእ ወገን ዓለምለኸ ተሓላቒ ሰብኣዊ መሰላት ኣምነስቲ ኢንተርናሽናል መንግስቲ ኢትዮጵያን ህወሓትን ብዘካይዱዎ ዘለው ኵናት ምስቲ ኵናት ርክብ ዘይብሎም ሰላማዊያን ዜጋታት ድሕንነቶም ክሕልው ኣተሓሳሲቡ።መንግስቲ ኢትዮጵያ ትካላት ሰብኣዊ ረድኤት ናብቲ ከባቢ ኣትዮም ክሕግዙ ኩነታት ከመዓራርይ'ውን'ቲ ትካል ጸዊዑ'ሎ።


2.3 ሚልዮን ቆልዑ ኣብ ክልል ትግራይ ህጹጽ ሓገዝ የድልዮም - ዩኒሴፍ

2.3 ሚልዮን ቆልዑኣብ ክልል ትግራይ ንህጹጽ ሓገዝ ተቃሊዖም ከምዘለውን ዩኒሴፍ(ትካል ህጻናት ሕቡራት ሃገራት) ኣፍሊጡ። ቅድሚ እዚ ዳሕረዋይ ተርእዮ፣ 54 ሽሕ ቆልዑ ኣብ መዓስከራት ስደተኛ፣ 36 ሽሕ ቆልዑ ድማ ውሽጣዊ ተመዛበልቲ ከምዝጸንሑ ሪፖርት ዩኒሴፍ ይሕብር። ምሉእ ትሕዝቶ ኣብዚ ምስማዕ ይክኣል ። No media source currently available


ሕ/ሃ ኣብ ኢትዮጵያ ንዘሎ ግጭት ንምፍታሕ ብሕ/ኣ ዝተመዘዙ ልኡኻት ከምዝተቐበሎም ኣፍሊጡ

ዋና ፀሓፊ ሕቡራት ሃገራት ኣንቶኒዮ ጉተረዝ ኣብ ናይ ኢትዮጵያ ክልል ትግራይ ዘሎ ግጭት ብሰላም ንምፍታሕ ሕብረት ኣፍሪቃ ሰለስተ ኣባላት ዝሓቖፈ ላዕለዋይ ልኡኽ ምሻሙ ብሓጎስ ተቐቢሎምዎ። ኣንቶኒዮ ጉተረዝ ብወሃቢ ቃሎም ስቴፋን ዱጃሪክ ኣቢሎም ኣብ ዘውፅእዎ መግለፂ ኣቦ መንበር ሕብረት ኣፍሪቃ ዝኾኑ ፕረዚደንት ደቡብ ኣፍሪቃ ስሪል ራማፎዛ ንዝወሰዱዎ ተበግሶ ብምምስጋን ናይ ሕቡራት ሃገራት ምሉእ ደገፍ ከምዘለዎ ሓቢሮም።ነዚ ናይ ሰላም ተበግሶ ንዘዳለው ቀዳማይ ሚኒስትር ኢትዮጵያ ኣብይ ኣሕመድ ዘለዎም ናእዳ እውን ገሊፆም ኣለው። እቶም ዋና ፀሓፊ ሕቡራት ሃገራት ሰላም ዝሰፈነላ፣ዝተረጋግአትን ዝበልፀገትን ኢትዮጵያ ንምርግጋፅ ኣብ ዝካየድ ፃዕሪ ንምሕጋዝ ዘለዎም ድልውነት ደጊሞም ኣረጋጊፆም።


መግለጺ ኣሜሪካዊ ዲፕሎማት ቲቦር ናዥን ኣምባ.ማይክል ረይነር ኣብ ህልው ኩነታት ኢትዮጵያ

ምኽትል ሚንስተር ወጻኢ ኣሜሪካ ንጉዳይ ኣፍሪቃ ቲቦር ናጅ ኣብቲ ዝሃቦ ጋዜጣዊ መግለጺ፥ ብዛዕባ'ቲ ምስ ሰበስልጣን ኤርትራ ዝገበሮ ርክብ`ውን ተሓቲቱ ኔሩ። ብዲፕሎማሲያዊ መዳዩ ኣብ መንጎ ኣሜሪካን ኤርትራን ከም ኣካል ዝሓሸ ዝምድና`ዶ ክርኣይ ይክእል ዝብል ሕቶ ቀሪብሉ ከምዚ ክብል መሊሱ፡"ቕድሚ ሓደ ዓመት ኣቢሉ ኤርትራ በጺሐ ኔረ። ሽዕኡ ብወገን ኣሜሪካ እንተኾይኑ ልክዕ ከምቲ ምስ ኢትዮጵያ ዘለና ኣወንታዊ ርክብ ምስ ኤርትራ'ውን ማዕርኡ ዝኾነ ርክብ ክህልወና ከም እንደሊ ገሊጸሎም ኔረ። ነቲ ግጭት ኣህጉራዊ ቅርጺ ንምትሓዝ ብዛዕባ ዝግበር ግን ሓደገኛ 'ዩ ክነውግዶ ኢና ንደሊ። ኤርትራ በቲ ምትኹታኽ መሪሕነት ህወሓት ግብረ መልሲ ብዘይምሃባ ድማ ነመስግና። ዕላማ መሪሕነት ህወሓት ግን ከምኡ'ዩ ኔሩ።" ቲቦር ናጅ ኣተሓሒዙ ህወሓት ዝገበሮ፥ መንግስቲ ኤርትራ ግብረ መልሲ ክህብ`ሞ ኣብ ህዝቢ ትግራይ`ውን ስምዒት ንምልዕዓል`ዩ ኔሩ፥ ኤርትራ ካብ ግብረመልሲ ምቑጣባ ግን ናእዳና ንገልጽ፡ ከምኡ`ውን መንግስቲ ኢትዮጵያ ነቲ ጉዳይ ኣህጉራዊ ቅርጺ ንከይሕዝ ጥንቃቐታት ወሲዱ`ዩ ምኽንያቱ እቲ ዞባ ካብ ኣፍሪቃ እቲ ዘይርጉእ ከባቢ ኮይኑ ጸኒሑ`ዩ ኢሉ። ቀጺሉ ዝቐረበሉ ሕቶ፥ ኣብ ልዕሊ ሰለማውያን ሰባት ጭፍጨፋ ከም ዝተፍፈጸመ ገሊጽካ ኔርካ፥ ኣብ ትግራይ ናይ ምጽናት ዓሌት መረዳእታ ዝርኣኹሞ ኣሎ`ዶ ዝብል ክኸውን ከሎ ሕጽረት መራኸቢ ስለዘሎ ዝመጻና ዘሎ ሪፖርት ሓሓሊፉ ፍጻመታት ከምዘሎን፥ ገለ ትካላት ሰብኣዊ መሰላት ብገበናት ኩናት ዝገለጽዎን`ዩ። ብኸምኡ ኢና ድማ ናጻ መርመራ ክካየድ ንጽውዕ ዘለና ኢሉ። ብዛዕባ`ቲ ግጭት ብሽምግልና ክፍታሕ ይኽእል`ዶ ዝብል ዝቐረበሉ ሕቶ ድማ ከምዚ ይብል፥"ሽምግልና ናብ ዕላማኻ ንምብጻሕ ትጥቀመሉ ታክቲክ'ዩ'ምበር፡ ንባዕሉ ናይ መወዳእታ ሸቶ ኣይኮነን። ዕላማና እቲ ግጭት ብቕልጡፍ ኣብቂዑ ሰላም ክምለስን ሰለማውያን ድሕነቶም ክረጋገጽን ኢና ንደሊ። ሽምግልና ኣብ ዘድልየሉ፥ ክልቲኦም ወገናት ናይ ሽምግልና ድልየት ኣብ ዘርእይሉ እዋን ግን ንሕና ብቐዳምነት ኣብኡ ኣለና።" ብኻልእ ወገን ግን ኢሉ ቲቦር ናጅ፥ ጎኒ ንጎኒ`ቲ ወተሃደራዊ ጎስጓስ ፥ ፖለቲካዊ ጎስጓስ`ውን ይካየድ ኣሎ`ዩ። ተጋሩ ጸላእቲ መንግስቲ ኢትዮጵያ ኣይኮኑን፥ ትግራዎት ኣካል ናይቶም ብዙሓት ብሄረሰባት ኢትዮጵያ`ዮም ዝብል ጎስጓስ ይካየድ`ዩ። ብዛዕባ ህወሓት ክትዛረብ እንተኾይንካ`ውን ህወሓት ኣማኢት ኣሽሓት ኣባላት ዘለውዎ ሰፊሕ ፓርቲ`ዩ፡ ስለዚ መንግስቲ ኢትዮጵያ ምስ ገለ መራሕቲ ህወሓት ጥራይ ጸገም ከምዝጸንሖ`ዩ ዝርድእና ድሮ`ውን ንትግራይ ግዚያዊ ኣመሓዳሪ ሰይሞም ኣለዉ ኢሉ። መንግስቲ ኣቢይ ኣሕመድ ንፖለቲካዊ ተቓወምቱ ከምዝኣሰረን፡ ንዳይሬክተር ውድብ ጥዕና ዶ/ር ቴድሮስ ኣድሓኖም ድማ ንህወሓት ብምሕጋዝ ከምዝኸሰሰን፥ ሰራዊቱ ድማ ኣብ ትግራይ ንሲቪላት ይድብድብ ኣሎ ክብል ዝጠቐሰ ካልእ ሓታቲ ድማ እቲ ክሲ ሓቂ እንተኾይኑን፥ መንግስቲ ኣሜሪካ ድማ ነቲ ግጭት ደው ከብሎን ሲቪላት ክሕለዉን እኩል`ዶ ይገብር ኣሎ ክብል ሓቲቱ፡ ቲቦር ናጅ፥ መንግስቲ ኣሜሪካ ነቲ ግጭት ንምዕራፍ ኩሉ ዝክእሎ ይገብር ኣሎ -ኸምኡ ሲቪ ላት ክምለሱን መራኸቢታት ክኽፈቱን ንጽዕር ኢና- ነቲ ኩናት ደው ከብልዎ ዝኽእሉ ግን ባዕላቶም ክልቲኦም ወገናት`ዮም ኢሉ። ብዛዕባ'ቲ ዘልዓልካዮ ክስታት ናብቶም ምንጪ'ቲ ኽሲ ዝኾኑ ኣካላት ኢኻ ክትወስዶ ዘለካ።ከምቲ ዝበልክዎ ግን ምስ ኩሎም ወገናት ኣብ ጽምዶ ኣለና ናይ ሰላም ዕድላት ኣብ ዝረኣናሉ ድማ ክንሰርሕ ኢና ኢሉ። ምኽትል ሚኒስትር ጉዳያት ወጻኢ ኣሜሪካ ንጉዳይ ኣፍሪቃ ቲቦር ናጅ፥ ምስ ቀዳማይ ሚንስተር ኣቢይ ምስ ህወሓትን ተራኺቡ እንተኾይኑን፥ ካብ ሸነኽ ኣሜሪካ ነቲ ግጭት ብሽምግልና ንምዕራፍ ድፍኢት ኣሎ እንተኾይኑን ተሓቲቱ፥ ኣቐዲመ ከምዝበልክዎ ሽምግልና ሸቶ ኣይኮነን እቲ ሸቶ ሰላም ምምላስ'ዩ፥ ሽምግልና ዝሰርሕ እቶም ተዋሳእቲ ድልዋት ክኾኑ ኸለዉ'ዩ ኢሉ። ነዚ ሕቶ'ዚ ኣብ ኢትዮጵያ ኣምባሳደር ኣሜሪካ ማይክ ረይነር'ውን መልሲ ሂብሉ ኔሩ። ምስቶም መራሕቲ ምርኻቡ'ውን ይገልጽ "ምስ ቀዳማይ ሚኒስትር ኣቢይን ምስ ኣቦ መንበር ህወሓት ደብረጽየንን ተዘራሪበ ኔረ። መጀመርያ ዘልዓልክዎ ነገር ኣገዳስነት ምብቃዕ ኩናት'ዩ። ዕርቂ ወይ ሽምግልና ምጥቃም ዝክኣል እንተኾይኑ'ዩ'ውን ኣልዒለሎም ኔረ። ኣብቲ እዋን ከምኡ ዓይነት ተቐባልነት ኣይረኸብኩን። እቲ ወተሃደራዊ ግጭት ናይ ምቕጻሉ ድልየት'የ ርእየ።" ብኽልቲኦም ወገናት ናይ ልዝብ ሸውሃት እንተዘይሃለወ 'ውን ብዛዕባ ሰብኣዊ መተሓላለፊ መስመራት፥ከምኡ'ውን ብዛዕባ ምቁራጽ ተጻብኦታት ዝግበር ነገራት እንተሎ ዝብል ሕቶ'ውን ቀሪቡ ኣምባሳደር ረይነር "እዚ ምስ ሰብኣዊያን ትካላትን መንግስታትን ብምዃን ክንደፍኣሉ ዝጸናሕና'ዩ።ከም ነዳድን ካልኦት ቀረባትን ዝሓልፍሉ መስመራት ክኽፈቱ ምስቲ መንግስቲ ነልዕሎ ዘለና ጉዳይ'ዩ። ክንሰርሓሉ ኢና'ውን ይብሉና'ዮም። ምስ ህወሓት ምስ ኣልዓልናዮ ከኣ ብዛዕብኡ ዘሎ ተኽእሎ ኣይረኸብናን። ክንደፍኣሉ ኢና ግን ብወገን መንግስቲ ዘሎ ርእይቶ ድማ እቲ ኹናት ኣብ ቀረባ ከምዝውዳእ'ዩ። ሕቡራት ሃገራት ናብ ጽጉማት ሰብኣዊ ረዲኤት ከብጽሕ ግን መተሓላለፊ ክፍጠር ምጽዓርና ክንቅጽል ኢና" ክብል ይምልስ። ንቲቦር ናጅ ቀጺሉ ዝቐረበሉ ሕቶ ኣብ ኢትዮጵያ ዘሎ ኩናት በዚ ኣብ ትግራይ ዘሎ ኩናት'ዶ ይወዳእ ይኸውን ወይስ ቀዳማይ ሚኒስትር ኣቢይ ኣብ ካልኦት ከባብታት'ውን ሓይሉ ከድልድል ይደፍእ ይኸውን? ከምኡ'ውን መራሕ ህወሓት ብዛዕባ ምብትታን ኢትዮጵያ ተዛሪቡ ኔሩ- ስለዚ ስግኣት ኣለኩም'ዶ ተባሂሉ ተሓቲቱ፥ ክምልስ ከሎ ህወሓት ነዚ ክጅምር ከሎ ንቀዳማይ ሚኒስትር ንምዕላው'ምበር ንፍላይ ኣይመስለንን፡ ምኽንያቱ ሕገመንግስቲ ኢትዮጵያ ብሰላም ንምፍላይ የፍቅድ'ዩ። ስለዚ ሕጂ ናብቲ 27 ዓመታት ዝነበሮም ደረጃ ንምምላስ ዝተጠቐምሉ ታክቲክ ኣንጻራዊ ዝኾነ ሳዕቤን ዘምጽኣሎም ይመስለኒ። ድሓር'ውን እቲ ኩነታት እታ ሃገር ኣብ ጎኒ ቀዳማይ ሚንስተር ከምትስለፍ ዝገበረ ይመስለኒ ኢሉ። ቲቦር ናጅ ኣተሓሒዙ፥ እዚ ኣብ መንጎ ክልተ መንግስታት ዝካየድ ግጭት ኣይኮነን ብምባል፥ እዚ ነሓደ ክልል ዘመሓድር ኣካል ኣንጻር ማእከላይ መንግስቲ ተጻብኦታትን ምግባር ወሲኑ ግን ዘይሰለጦ'ዩ' ኢሉ። ብዛዕብኡ መወሰኽታ ዝሃበ ኣምባሳደር ረይነር ብወገኑ፥ እቲ ዝተረፈ ከባብታት ኢትዮጵያ ኣብዚ እዋን'ዚ ህዱእ ከምዘሎን መንግስታት ክልልን ህዝብታትን ኣብ ጎኒ ፈደራል መንግስቲ ከም ዝኾኑ ዝተገብረሉን ኩነታት'ዩ ዘሎ ኢሉ። ኣብ መቐለ ዩኒቨርሲቲ ደብዳብ ነፈርቲ ከምዝተፈጸመን መረጋገጺ ረኺቦም እንተኾይኖምን ዝተሓተተ ቲቦር ናጅ ናይ ርክባት ጸገማት ስለዘሎ ንምጽራዩ ከም ዝኸብድ ኣብታ ናይ ክብሪ ዶክትሬት ዝተዋህበላ ዩኒቨርሲቲ መጥቃዕቲ ተፈጺሙ እንተኾይኑ ግን ዘሕዝን ከምዝኸውን ጠቒሱ። ኣብ መወዳእታ ዝቕረበ ሕቶ ኣብ ኢትዮጵያ ዓሌት ናይ ምጥፋእ ገበናት ምልክት'ዶ ትርኢ ኣለኻ ዝብል'ዩ ኔሩ "እወ ክብለካ ኣይክእልን'የ። ግን ዝኾነ ተፈጺሙ ዝብሃል ግፍዒ የሻቕለና'ዩ። ነዚ ኢና እቲ ኩነታት ብግቡእ ክትሓዝ ኣለዎ ንብል። ዝተፈጸመ ግፍዕታት ብናጻ ወገን ክጻረ ኣለዎ። እቶም ተሓተቲ ድማ ናብ ፍርዲ ክቐርቡ ኣለዎም። እቲ ዓሌታዊ መኣዝኑ ንኹሉ ኣሻቒሉ'ዩ። ምስ ሰበስልጣን ኢትዮጵያ ኣብ ዝገብርክዎ ርክብ ንሳቶም'ውን ከምዘሻቕሎም እየ ርእየ። እቲ ዝነበረ ጭቆና ፍኹስ ስለዝበለን ዝያዳ ውልቃዊ ናጽነታት ምስ ተረኽበን እቲ ዓሌታዊ ግጭታት ክርኣይ ክኢሉ'ዩ።እዚ ድማ ንቐዳማይ ሚንስተር ኣቢይ ኣሕመድ ካልእ ብድሆ'ዩ። " ኣብ ሚኒስትሪ ጉዳያት ወጻኢ ኣሜሪካ ሓላፊ ጉዳያት ኣፍሪቃ ቲቦር ናጅ ነቲ ኣብ ትግራይ ዝቕጽል ዘሎ ኩናትን ኣብ ሲቪላት ዝወርድ ጉድኣትን ኣሜሪካ ብቐረባ ምክትታላ ከምትቕጽልን ኩሉ ፍጻመታት ብዕቱብ ከምዝርእይዎን ኣፍሊጡ ። ምሉእ ትሕዝቶ ኣብዚ ምስማዕ ይክኣል። No media source currently available


ሰበር ዜና:ሕብረት ኣፍሪቃ ንውግእ ኣብ ኢትዮጵያ ዝሽምግሉ ልኡኻት መሪጹ

ኣብ ኢትዮጵያ ናብ ውግእ ዝተጸመዱ ወገናት ዘላዝቡ ስለስተ ፕረዚደንታት ሃገራት ዝነብሩ ሸምገልቲ ከምዝተመዘዙ፣ ፕረዚደንት ደቡብ ኣፍሪቃ ንፕረዚደንት ኢትዮጵያ ወ/ሮ ሳህለወርቅ ዘውዴ ገሊጾምለን። እቶም ኣቦ ወንበር ብቲዊተር ኣብ ዝዘርግሑዎ መልእክቲ እዮም ነዚ ዘፍለጡ። እቶም ንሽምግልና ዝተመዘዙን ፍሉያት ልኡኻት ሕብረት ኣፍሪቃን ንክኾኑ ብፕረዚደንት ሲረል ራማፎዛ ዝተሾሙ መራሕቲ ነበር፣ ፕረዚደንት ሞዛምቢክ ዝነበሩ ዮአኪም ቺሳኖ፣ መራሒት ሴራልዮን ዝነበራ ኢለን ጆንሰን ሰርልፍን ፕረዚደንት ደቡብ ኣፍሪቃ ዝነበሩ ካሌማ ሞታንቴን እዮም። ሰለስቲኦም ልኡኻት ናብ ኢትዮጵያ ተበጊሶም፣ ኣብ ፌደራል ሪፐብሊክ ኢትዮጵያ ንዝጻብኡ ወገናት ኣብ ምሽምጋል ከምዘሕግዙ ፕረዚደንት ሲርይል ራማፎዛ ንፕረዚደንት ሳህለወርቅ ዘውዴ ከምዝገለጹለን ተፈሊጡ ኣሎ።


ኣብ ማይ ካድራ እንታይ እዩ ተፈፂሙ? ካብ ቃል ነባራይ ናይታ ከተማ

ኣብ ትግራይብሰንኪ ይካየድ ዘሎ ኵናት ካብ ምዕራብ ትግራይ ከተማ ማይካድራ ሃዲሙ ኣብ ‘’ሓሻባ ተማኒያ’’ ዝተብሃለ ማእኸል ስደተኛታት ዝርከብ ስደተኛ ኣብ ማይ ካድራ 30 ጥቅምቲ ናብ 1 ሕዳር 2013 ዓ\ም ለይቲ ምሉእ ኣብ ልዕሊ ሰባት ጭፍጨፋ ምፍፃሙ ይገልፅ።ሽሙ ክግለፀሉ ዘይደለ እዚ ነባራይ ማይካድራ መንን መን ከምዝጨፍጨፈንምግልፅ እንተኸበደ እውንጀመርቱግንብዓረብኛ ‘ሳዕሉግ’ ተባሂሎም ዝፅውዑ ስድራን 'ሓላፍነትን’ ዘይብሎም ዝበሎም ኢትዮጵያዊያን ናይ በረኻ ሰራሕተኛታት እዮም ይብል። ፖሊስን ፍሉይ ሓይልን ትግራይ ካብታ ከተማ ምስወፁ እሱራት እውን ካብ ቤት ማእሰርቲ ወፂኦም እቲ ቕትለት ከምዝተኻየደ፣ስድርኡ ኣቐዲሞም ሃዲሞም ንሱ ድማ ሓደ ሕዳር ካብ ማይ ካድራ ወፂኡ ብእግሩ ሃዲሙ ካብ 75 ክሳብ 80 ኪሎ ሜትር ተጓዒዙ ናብቲ መዕቆቢ ስደተኛታት ከምዝኣተወ ይገልፅ። ኣብቲ መዕቖቢ ስደተኛታት ፀገም ምግቢ ከምዘሎ ብምሕባር ክሳብ ሎማዕንቲ ሰባት ካብ ትግራይ ብበዝሒይውሕዙ ከምዘለው ገሊፁ። ምሉእ ድምፂ ኣብዚ ምስማዕ ይክኣል። No media source currently available


ኣብ ኢትዮጵያ ዘሎ ኩነታት ክሃድእን ተጻብኦ ደው ክብልን ኣሜሪካዊ ዲፕሎማት ቲቦር ናዥ ጸዊዖም

ኣብ ኢትዮጵያ ዘሎ ኩነታት ብህጹጽ ክሃድእን ተጻብኦ ደው ክብልን ናብ ሰላም ክምለስን ኣትሪርና ንጽውዕ ክብሉ ሓጋዚ ሚኒስትር ጉዳያት ወጻኢ ኣሜሪካ ቲቦር ናዥ ተዛሪቦም። እቶም ኣሜሪካዊ ዲፕሎማት ምስ ኣምባሳደር ኣሜሪካ ኣብ ኢትዮጵያ ማይክል ረይነር ብምዃን ብዛዕባ’ቲ ኣብ ኢትዮጵያ ዝካየድ ዘሎ ኹናት ኣመልኪቶም ኣብ ዝሃብዎ ጋዜጣዊ መግለጺ’ዩ ም ነዚ ዝበሉ። ቲቦር ናዥ ኣብቲ መግለጺ ካብ ጋዜጠኛታት ዝቐረበሎም ሕቶታት'ውን መሊሶም’ዮም። ምሉእ ትሕዝቶ ኣብዚ ምስማዕ ይክኣል። No media source currently available


ህወሓት ናይቲ ከም ብሓዲሽ ዝትከል ግዚያዊ ምምሕዳር ኣካል ክኸውን ከምዘይፍቀደሉ ዋና ፈጻሚ ስራሕ ግዚያዊ ምምሕዳር ትግራይ ኣፍሊጡ

ብባይቶ ፈደረሽን ኢትዮጵያ ዝተመስረት ግዝያዊ ምምሕዳር ክልል ትግራይ ቀንዲ ፈጻሚ ስራሕ ኾይኖም ዝተመዘዙ ዶ/ር ሙሉ ነጋ ድሕሪ’ቲ ፈደራል መንግስቲ ዘካይዶ ዘሎ ወታሃደራዊ ወፍሪ እቲ ክልል ዝምርሓሉ ቻርተር ተዳልዩ’ሎ ክብሉ ተዛሪቦም። ንሶም ወሲኾም ካቢነ’ቲ ክልል ዳግማይ ክዋደድ’ዩ ክብሉ ንድምጺ ኣሜሪካ ሓቢሮም ኣለው። ባይቶ ፈደረሽን ጥቅምቲ 28,2013 ኣብ ዘካየዶ ህጹጽ ኣኼባ’ዩ ተጸዋዕነቱ ንፈደራል መንግስቲ ዝኾነ ግዝያዊ ምምሕዳር ክምስረት ውሳነ ዘሕለፈ፥ እቲ ውሳነ ኣብ ሕገ መንግስቲ’ታ ሃገር ፈደራል መንግስቲ ኣብ ክልል ጣልቃ ዝኣትወሉ ዓንቀጽ ኣዋጅ 359/1995 መሰረት ምዃኑ ባይቶ ፈደረሽን ኣፍሊጡ። ቤት ምኽሪ ሚኒስተራት ኸአ ነዚ መሰረት ጌሩ ኣብ ክልል ትግራይ ዝተመስረት ግዝያዊ ምምሕዳር ኣመልኪቱ ተግባራዊ ዝኸውን ስሪት ኣጽዲቑ : ንዶ/ር ሙሉ ነጋ ካሕሳይ ናይቲ ግዝያዊ ምምሕዳር ቀንዲ ፈጻሚ ስራሕ ጌሩ መዚዝዎም። እዚ ግዝያዊ ምምሕዳር ብመሰረት ውሳነ ባይቶ ፈደረሽን ብውሑዱ 6 ወርሒ ዝኸው ዝጸንሕ’ዩ ዝበሉ ዶ/ር ሙሉ ነጋ ብአና ወገን ንኹሉ ዘሳተፈ ህዝቢ ዝመረጾ ዲሞክራሲያዊ ዝበልዎ ህዝቢ ብዝመረጾ ኣመራርሓ ክሳብ ዝምስረት ናብዚ ንምስግጋርን’ዩ’ቲ ቀንዲ ስርሑ ኢሎም። ዶ/ር ሙሉ ነጋ ቀንዲ ፈጻሚ ስራሕ ‘ቲ ብቤት ምኽሪ ሚኒስተራት ዝተመስረት ጊዝያዊ ምምሕዳር ክልል ትግራይ: ህውሓት ኣብቲ ጊዝያዊ ምምሕዳር ክሳተፍ ኣይተፈቀደሉ: እቶም ኣብ ስልጣን ምምሕዳር ዘለው’ውን በቲ ባይቶ ፈደረሽን ዘይሕጋዊ ዝበሎ ምርጫ’ቲ ክልል ዝተመረጹ’ዮም ኢሎም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ዋና ጸሓፊ ሕ/ሃ ንዶ/ር ቴድሮስ ኣድሓኖም 'ከምዝተኣማመኑሎም' ገሊጾም

ትማሊ ኣብ ልዕሊ ዳይረክተር ውድብ ጥዕና ዓለም ዝኾኑ ዶ/ር ቴድሮስ ኣድሓኖም ድሕሪ ዝተቃለሀ ወቀሳ ሕቶ ዝቀረበሉ ወሃቢ ቃል ሕቡራት ሃገራት ግብረ መልሲ ሂቡ። ሚስተር ስተፈን ያሪክ ኣብ’ቲ ትማሊ ዝነበረ ጋዜጣዊ መግለጺ "ዋና ጸሓፊ ሕቡራት ሃገራት፣ ኣብ ልዕሊ ዶ/ር ቴደሮስ አድሓኖም ሙሉእ እምነት አለዎም፣ ዶ/ር ቴድሮስ፣ ኣብነታዊ ዓለምለኻዊ ኣገልጋሊ እዮም" ኢሉ። "ዶ/ር ቴድሮስ ንውድብ ጥዕና ዓለም ዝመርሐሉ ኣገባብ ተዓዚብናዮ ኢና። ንሱ፣ ኣብ እዋን ኢቦላ፣ ኮቪድ፣ እዋናት ህጹጽ ጊዜን፣ ቅድሚ ኩሉ ዓለምለኸ ህጹጽ ጥዕና ከጓንፍ ከሎ ትኩር ሰብ ኮይኑ ኢና ረኺብናዮ" ከምዝበለ ነቲ ጋዜጣዊ መግለጺ ዝተኸታተለት ወኪል ድምጺ ኣሜሪካ ገሊጻ። ዶ/ር ቴድሮስ ኣድሓኖም ብግዲኦም ኣብ ዝፈነውዎ ትዊተር "በቲ ኣብ ዓደይ ኢትዮጵያ ተኸሲቱ ዘሎ ቅስመይ ተሰይረ ኣለኹ፣ ኩሎም ወገናት ንሰላም ንክጽዕሩን ጥዕናዊ ኣገልግሎትን ሰብኣዊ ሓገዛትን ናብ ተጸበይቲ ንክባጻሕ ንከሕግዙ መጸዋዕታይ ኣቅርብ" ኢሎም።  ዶ/ር ቴድሮስ: ሞት ሰላማዊያን ሰባትን ብርክት ዝበሉ ካልኦትን ናብ ሱዳን ይስደዱ ከምዘለው ብምስማዐይ ተሰናቢደ እየ ዝበሉ ፣ ኣብ እዋን ለበዳ ምዃኑ ድማ ብዛዕባ ጥዕናኦም ዝያዳ ዘሻቅል እዩ ኢሎም።


ሰልፊ ኤርትራዊያን ነበርቲ ከተማ መቐለን ከባቢኣን

ኣብ መቀለን ከባቢኣን ዝነብሩ ኤርትራዊያን፣ ኣብ ልዕሊ ህዝቢ ትግራይ ዝተኣወጀ ኹናት ንዝበልዎ ብሰላማዊ ሰልፊ ተቃውሞኦም ገሊጾም። ብርክት ዝበሉ ኤርትራዊያን ነበርቲ መቀለን ከባቢአን ፣ ኣብ 6 ሕዳር 2013 ዓ/ም አብ ጎደናታት ከተማ መቀለ ብምዝውዋር ተቃውሞኦም ገሊጾም ። ምሉእ ትሕዝቶ ኣብዚ ምስማዕ ይክኣል ። No media source currently available


ምኽትል ዋና ጸሓፊ ሕቡራት ሃገራት ኣብ ሰሜናዊ ኢትዮጵያ ዘሎ ኩነታት ከምዘሻቐሎ ገሊጹ

ምኽትል ዋና ጸሓፊ ሕቡራት ሃገራት ንሰብኣዊ ጉዳይን ምትሕብባር ደርኤትን ማርክ ሎውኮክ ኣብ ሰሜናዊ ኢትዮጵያ ዘሎ ኩነታት ከምዘሻቐሎ ገሊጹ። ቅድሚ'ዚ ግጭት ምጅማሩ'ውን ኣብ ክልል ትግራይ ኣስታት ሓደ ሚልዮን ዝኾኑ ኣብቲ ኸባቢኡ'ውን ካልኦት ብሚልዮናት ዝቑጸሩ ሰብኣዊ ሓገዝ ዝደልዩሉ ሰባት ዝነብርሉ እዋን'ዩ ዝበለ ማርክ ሎውኮክ፥ እቲ ግጭት ነቲ ኩነታት ኣብ ልዕሊ ምብእኣሱ ሰራሕተኛታት ረድኤት'ውን ንስርሖም የተዓናቕፎ'ሎ ኢሉ። ሕቡራት ሃገራት ቅልጡፍ ሰብኣዊ ረድኤት ዝበጽሓሉ መስመራት ንምኽፋት ምስ መንግስቲ ኢትዮጵያን ዝምልከቶም ኣካላትን ኣብ ጽምዶ ከምዘሎ'ውን ጠቒሱ። ኣብ ክልል ትግራይ ካብ ዘሎ ኩናት ናብ ሱዳን ዝሃደሙ ልዕሊ 30 ሺሕ ከምዝበጽሑን፥ንመዓልቲ ልዕሊ ኣርባዕተ ሺሕ ከምዝውሰኹን ወሃቢ ቓል ኮሚሽን ስደተኛታት ሕቡራት ሃገራት ባባር ባሎች ኣፍሊጡ። ባባር ባሎች ንድምጺ ኣሜሪካ ኣብ ዝሃቦ ሓበሬታ እቲ ኩነታት ምሉእ ሰብኣዊ ቅልውላው ምዃኑን ኩሎም ወገናት ተጻብኦታት ደው ኣቢሎም ሲቪላት ናብ ዓዶም ዝምለስሉ ኩነታት ክፈጥሩን ጸዊዑ።


ፈደራል ዓቃቢ ሕጊ ባንኪ ሒሳብ 34 ናይ ህወሓት ትካላት አጊዱ

34 ናይ ህወሓት ፋይናንሳውን ዝተፈላለዩ ኢንዱስትሪያዊ ትካላትን ናይ ባንኪ ሕሳበን ከምዝኣገደ ናይ ፈደራል ጠቕላሊ ዓቃቢ ሕጊ ኣፍሊጡ። ጠቕላሊ ዓቃቢ ሕጊ ንሃብቲ'ተን ትካላት ዝሕሉ ኣመሓዳሪ ከም ዝሸውም'ውን ተገሊጹ'ሎ። ሱር ኮንስትራክሽን፥ ጉና ትካል ንግዲ፥ ትራንስ ኢትዮጵያ፥ መስፍን እንዳስትሪያል ኢንጂነሪንግ፥ ሰላም ናይ ህዝቢ መመላለሲ ማሕበር፥ መጋ ትካል ሕትመት፥ ኤፈርት፥ ገንዘቦም ካብ ዝተኣገዶም 34 ትካላት ገሊኦም'ዮም። ኣብ ቤት ጽሕፈት ዓቃቢ ሕጊ ዳይሬክተር ክፍሊ ምምላስ ብገበን ዝተታሕዘ ሃብቲ ዕላማ ተኣግዶ እተን ትካላት ምስ ዘይሕጋውያን ኣካላት ርክብ ብምግባርን ብምትሕብባርን ከምዝተጠርጠራ ሓቢሩ'ሎ። ከምኡ'ውን እተን ትካላት ሃብተን ንምህዳም ይፍትና ከምዘለዋ እኹል መረዳእታ ስለዝተረኽበ እቲ ንብረት ከይሃደመ ግቡእ ቁጽጽር ምግባር ኣድላዪ እዩ ኢሉ። ነተን ትካላት ዝሕሉ ሓዲሽ ኣመሓዳሪ ከምዝሽወም ዝገለጸ ዓቃቢ ሕጊ ኢትዮጵያ፥ እቲ ኣመሓዳሪ ክሳብ ዝምደብ ግን ሓለፍቲ'ተን ትካላት ዝግባእ ሓለዋ ክግብሩ ተነጊሮም ከምዘሎ ኣፍሊጡ'ሎ።


ህውሓት አካል'ቲ ሓድሽ ግዝያዊ ምምሕዳር ክልል ትግራይ ከምዘይከውን ተገሊጹ

ህወሓት ናይቲ ከም ብሓዲሽ ዝትከል ግዚያዊ ምምሕዳር ኣካል ክኸውን ከምዘይፍቀደሉ ዋና ፈጻሚ ስራሕ ግዚያዊ ምምሕዳር ክልል ትግራይ ኣፍሊጡ። ዶ/ር ሙሉ ነጋ ኣብ ዘረብኡ፥ ኣብዚ ሕጂ ኣብ ምምሕዳር ክልል ትግራይ ዘለዉ መብዛሕቲኦም ብዘይ ሕጊ ዝተመረጹ'ዮም ኢሉ። ብዝተሓሓዝ ዜና፥ ንህወሓት ድጋፍ ኣብ ምሃብን ብተጽዕኖ ኣብ ልዝብ ክንኣቱን ይሰርሕ ኣሎ ንዝበሎ ዳይሬክተር ውድብ ጥዕና ዓለም ኣብ ልዕሊኡ ብዛዕባ ዝውሰድ መርገጺ ኣብ ግልጺ ውሳነ ከምዘይተበጽሐ ወሃቢ ቓል ህጹጽ ኣዋጅ ኣምባሳደር ረድዋን ሑሴን ሓቢሩ'ሎ። ኣምባሳደር ረድዋን ኮይኑ ግን መንግስቲ ናይ ቴድሮስ ምንቅስቓስ ይፈልጥ'ዩ ኢሉ ። ዶ/ር ቴድሮስ ኣድሓኖም ኣባል ፈጻሚ ስራሕ ህወሓትን ሚንስተር ወጻኢ ኢትዮጵያን ምንባሩ ይዝከር።


መንግስቲ ኢትዮጵያ መራሕቲ ህወሓት ተወሳኺ ገበናት ካብ ምፍጻም ኢድኩም ሃቡ ክብል ጸዊዑ

መራሕቲ ህወሓት ተወሳኺ ገበናት ካብ ምፍጻም ኢድኩም ሃቡ ክብል መንግስቲ ኢትዮጵያ ጸዊዑ። ብክፍሊ ኣዋጅ ህጹጽ ግዜ ዝወጸ መግለጺ ንመራሕቲ ህወሓት ብተደጋጋሚ ገበናት ከሲሱ'ሎ። ኣብ ማይ ካድራ ዝተፈጸመ ካብቲ ገበናት ሓደ ምዃኑ ዝጠቐሰ መንግስቲ ኢትዮጵያ፥ እቶም ተሓተትቲ ናብ ፍትሒ ክቐርቡ'ዮም ኢሉ። ጠቕላሊ ሓለቓ ወታሃደራዊ ስታፍ ጀነራል ብርሃኑ ጁላ ብወገኑ፥ መራሕቲ ህወሓት ኢዶም ሂቦም ፍትሒ ካብ ምርኣይ ወጻኢ ዝኾነ ካልእ መውጽኢ የብሎምን ኢሉ። እቲ ጀነራል ብተወሳኺ ንዳይሬክተር ውድብ ጥዕና ዓለም ቴድሮስ ኣድሓኖም ንህወሓት ዲፕሎማሲያውን ናይ ኣጽዋርን ድጋፍ ክግበር ብፍታን ከሲስዎ'ሎ። ብኻልእ ዜና ፖሊስ ኣዲስ ኣበባ ምስ ህወሓትን ኦነግ ሸኔን ርክብ ኔርዎም ንዝበሎም 287 ሰባት ኣብ ትሕቲ ቐይዲ ምእታው ኣፍሊጡ። ወሃቢ ቓል ፈደራል ፖሊስ ኣብዲ ጀላን ንድምጺ ኣሜሪካ ከምዝሓበሮ፥1032 ብረት፥ 131 ሸጓጉጥ፥ ከምኡ'ውን ልዕሊ 46 ሺሕ ጠያይቲ ተታሒዙ'ሎ። ፈደራል ፖሊስ ኢትዮጵያ ከምኡ'ውን ወታሃደራዊ ኣልባሳት ፓስፖርትታት ዝኣመሰለን ሰነዳት'ውን ምትሓዙ ኣፍሊጡ'ሎ ።


ልዕሊ 30 ሽሕ ኢትዮጵያዊያን ስደተኛታት ኣብ ሱዳን ኣትዮም ኢሉ ሕቡራት መንግስታት

ኣብ ትግራይ ብሰንኪ ይካየድ ዘሎ ወታደራዊ ግጭት ልዕሊ 30,000 ኢትዮጵያዊያን ካብ ትግራይ ናብ ሱዳን ሃዲሞም ኣለው ብመሰረት ወሃቢ ቃል ናይ ሕቡራት መንግስታት ላዕለዋይ ኮሚሽነር ስደተኛታት ባባር ባሎች። ደቂ ኣንስትዮን ህፃውንትን ዝርከቡዎም በብማዕልቱ ልዕሊ 4,000 ስደተኛታት ህወቶም ንምድሓን ናብ ሱዳን ይውሕዝ ከምዘሎብምሕባር ምሉእ ሰብኣዊ ቅልውላው ኣጋጢሙ ስለዘሎግጭት ጠጠው ክብል፣ስቪላት ሓለዋ ክግበረሎምን ማሕበረሰብ ዓለም ድማ ንስደተኛታት ክሕግዝን ፀዊዖም ኣለው። ኩነታት ኢትዮጵያዊያን ስደተኛታት ኣብ ሱዳን ክገለፁ ዝተሓተቱ ወሃቢ ቃል ትካል ስደተኛታት ሕቡራት መንግስታት ባባር ባሎች መብዛሕቲኦም ካብ ትግራይ ዝኾኑ ስደተኛታት ኣብቶም ዝሓለፉ ሸውዓት ማዕልታት ምብራቕ ሱዳን ኣትዮም ኣለውኢሎም።‘’ማዕልታዊዝኣቲ ዘሎ ስደተኛ ኣዚዩ ዝለዓለ እዩ። ኣብ ማዕልቲ ብማእኸላይ ኣስታት 4,000 ስደተኛታት ይኣትው ኣለው’’ ክብሉ ገሊፆም። ሰላም ናብቲ ንቡር ክምለስ ኩሎም ወገናት ኩሉ ተፃብኦ ጠጠው ከብሉዎ ኣለዎ፤ መሰላት ስቪላትሰባት ክኸበርንማሕበረሰብ ዓለም ድማ በብዕለቱ ኣሽሓት ስደተኛታት ትቕበል ንዘላ ሱዳን ክሕግን ኣለዎ ክብሉ መልእክቶም ኣሕሊፎም ወሃቢ ቃል ባባር ባሎች። ምሉእ ድምፂ ኣብዚ ምስማዕ ይክኣል። No media source currently available


መግለጺ ዶ/ር ደብረጽየን ገ/ሚካኤል ኣብ ህልው ኩነታት ክልል ትግራይ

ዶ/ር ደብረጽየን ካብ መንግስታት ኢትዮጵያ: ኤርትራን ክልል ኣምሓራን ብተወሳኺ ኣፍሪቃዊ ብዘይኾነ አካል ኣብ ልዕሊ ህዝቢ ክልል ትግራይ መጥቓዕቲ ይፍጸም ኣሎ ኢሎም። ብተወሳኺ ብመንግስቲ ኢትዮጵያን ኤርትራን ኣብ ዝተታሕዘ ከተማታት ንጹሃን ወገናት ይቕተሉ ኣለው:ንብረት'ውን ይዝረፍ ኣሎ ኢሎም። እዚ ኣብዚ ጸብጻብ ብሰብ ኣልቦ ነፈርቲ ዓረብ ኢማራት መጥቓዕቲ ተኻይዱ ዝብል ብካልእ ነጻ አካል ክረጋገጽ ከምዘይከአለን ከምኡ'ውን ኤርትራ ኣብቲ ኹናት ትኻፈል ኣላ ንዝብል ሚኒስትር ጉዳያት ወጻኢ ኤርትራ ኣቶ ዑስማን ሳልሕ ኣብ ዝሓለፈ ሰሙን ነቲ ክሲ ምንጻጎም ይዝከር። ምሉእ ትሕዝቶ ኣብዚ ምስማዕ ይክኣል። No media source currently available


ሰራዊት ምክልኻል ኢትዮጵያ ንከተማ ሽረን ካልኦት ከተማታት ክልል ትግራይን ምቁጽጻሩ ተሓቢሩ

ሰራዊት ምክልኻል ኢትዮጵያ ሕጊ ንምኽባር ንዝበሎ ወፍሪ ኣብ ዝተፈላለየ ግንባራት ዓወት ንረኽብ ኣለና ክብሉ ሓላፊ ስታፍ ጀነራል ብርሃኑ ጁላ ገሊጾም። እቲ ሰራዊት ነጻ ኣብ ዘውጽኦም ከባቢታት ራያን አላማጣን ኣገልግሎት መብራህቲ: ዝስተ ማይን ቴሌፎንን ጀሚሩ ክብሉ ድምጺ ኣሜሪካ ዘዘራረቦም ነበርቲ ገሊጾም። እዚ ከምዚ ኢሉ ከሎ ብውሳነ ባይቶ ፈደረሽን ናይ ዝተመስረተ ግዝያዊ ምምሕዳር ክልል ትግራይ ፈጻሚ ስራሕ ዶ/ር ሙሉ ነጋ ባይቶ’ቲ ክልልን ካቢነን ዳግማይ ክምስረት’ዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኣብ ኢትዮጵያ ትግራይ 'ምሉእ ሰብኣዊ ቅልውላው' የጋጥም ከምዘሎ ናይ ሕቡራት መንግስታት ትካል ስደተኛታት ገሊፁ

ኣብ ትግራይ ብሰንኪ ይካየድ ዘሎ ኣሰቃቒ ኵናት ህወይቶም ከድሕኑ ናብ ሱዳን ይውሕዙ ዘለው ስደተኛታት ልዕሊ 30 ሽሕ በፂሑ ኣሎ ብመሰረት ናይ ሕቡራት መንግስታት ትካል ስደተኛታት UNHCR።እቶም ስደተኛታት ዝብላዕ ይኹን ዝስተ ከምኡ እውን መፅለልን ሕክምናን ዝብሃል ከምዘይረኽቡ፣ኣደዳ ጥምየትን ዓፀቦን ይኾኑ ከምዘለው ይገልፁ።ዘሕለፉዎ ዝርከቡሉን ኩነታት ኣካፊሎምና ኣለው። ጉዕሽ ወልደምህረት ይብሃል።ብዓል ሓዳርን ኣቦ ክልተ ቆልዑትን እዩ።ንሱ ንመዋእሉ ዝነበረላ ከተማ ሑመራ 1 ሕዳር 2013 ዓ\ም ካብ ዝተፈለለየ ኣንፈት ከቢድ ብረት ኣብ ልዕሊኣ ክዘንብ ምስ ጀመረ ህወቱ ከድሕን ምስ ስድርኡ ናብ ሱዳን ከምዝሃደመ ይገልፅ።ብኣንፈት ደቡብ ካብ ምክልኻል ሰራዊት ኢትዮጵያ ብኣንፈት ሰሜን ድማ ካብ ኤርትራ ይውንጨፉ ብዝነበሩ ከበድቲ ብረት ኣብ ሕፅኖት ዝነበረት ሓንቲ መርዓትን ሓንቲ ካልእቲ ጓል ኣንስተይትን ከምዝተቐተላ ይገልፅ።ሽዑ ዝቖሰለ ህፃን እውም ምማቱ ድሕሪ ከምዝሰምዐ ይዛረብ።ኣብ ግዚያዊ መዕቖቢ ስደተኛታት ሓምዳይት ሱዳን ምስ ካልኦት ዓሰርተታት ኣሽሓት ስደተኛታት ኣብ ፀገም ከምዝርከብ ይሕብር። ምሕረትኣብ ገብረሚካኤል ዝብሃል ስደተኛ እውን ብዛዕባ ብዓይነይ ሪኢዮ ዝበሎ ቅትለትን ኣብ ሱዳን ሰሎ ሽግርን ይዛረብ።ንሱ ኣብ ከባቢ ሑመራ ሓሙሽተ ሰባት ብዕጡቓት ክቕተሉ ከለው ብዓይኑ ከምዝርኣየን ሃዲሙ ናብ ምሸላ ኣትዩ ህይወቱ ከምዘድሓነን ይዛረብ።ኣብ ጊዚያዊ መዕቖቢ ስደተኛታት ሓምዳይት ሰብ ብጥምየት ይጉዳእ ከምዘሎ እውን ይሕብር። ወሃቢ ቃል ናይ ሕቡራት መንግስታት ትካል ስደተኛታት ባባር ባሎች እዚ ኣጋጢሙ ዘሎ ምሉእ ሰብኣዊ ቅልውላው እዩ ኢሎም ብምፅዋዕ ዋሕዚ ስደተኛታት ማዕልታዊ ካብ ትግራይ 4,000 ስደተኛታት ናብ ሱዳን ይኣቲ ኣይሎ ኢሎም።እዚ ግጭት ብቕልጡ ጠጠው ክብል ፀዊዖም ኣለው። ምሉእ ፀብፃብ ኣብዚ ምስማዕ ይክኣል። No media source currently available


መንግስቲ ኢትዮጵያ ምስ ህወሓት ዝኾነ ይኹን ድርድር ኣይግበርን ኢሉ

ህወሓት ኣብ ልዕሊ ሰራዊት ምክልኻል ኢትዮጵያ መጥቓዕቲ ምፍፃሙ ምእማኑ ንወስዶ ዘለና ሕጊ ናይ ምኽባር ስጉምቲ ምኽኑይነት ዘረጋግፅ እዩ ክብል ፌደራል መንግስቲ ኢትዮጵያ ኣፍሊጡ። ናይ ህወሓት ተግባር ገበን ክሕደት ሃገር እዩ ዝበሉ ወሃቢ ቃል መንግስቲ ኢትዮጵያ ኣምባሳደር ሬድዋን ሑሴን ዝኾነ ይኹን ዓይነት ልዝብ ኣይህልን ኢሎም። መንግስቲ ኢትዮጵያ ሕጊ ናይ ምኽባር ወፍሪ ኢሉ ብዛዕባ ዝፀውዖ ወታደራዊ ዘመተ መግለፂ ዝሃቡ ወሃቢ ቃል ዋሕዚ ሓበሬታ ህፁፅ ኣዋጅን ምንስቴር ድኤታምንስትሪ ጉዳያት ወፃኢን ኣምባሳደር ሬድዋን ሑሴን ህወሓት 24 ጥቅምቲ 2013 ዓ\ም ዝፍፀሞ መጥቓዕቲ ‘’ቅድም ክብል ክሕደት ሃገር ኢልና ዝፀዋዕናዮ እዚ ተግባር ናይ መንግስቲ ሕጊ ናይ ምኽባር ምንቅስቓስ ምኽኒያታዊ ይገብሮ’’ኢሎም። ኣብ ናይ ትግራይ ክልል ቴሌቪዥን ዝቐረቡ ኣባል ህወሓት ኣቶ ሴኮ ቱሬ ጌታቸው ብዛዕባ እቲ መጥቓዕቲ ክገለፁ ከለው ‘’ንትግራይ ንምጭፍላቕ ብኹሉ ኣንፈት ዝተሓሰበ ውዲት ኣብ ጫፍ ምብፁሑ ብምርዳእ ቕልጡፍ ስጉምቲ ክወስድ ነይሩዎ’’ኢሎም።’’ዳርጋ ኣብ ውሽጢ 45 ደቓይቕ ነቲ እዚ ብምሉእ ንምቁፅፃር ዝተኽኣለሉ እዩ ነይሩ፤ብዘይካ ዝተረፉ ውሱናት’’ክብሉ ብምሳኽ ገሊፆም። ‘’ህዝቢ ትግራይ ኣብ ውሽጢ ብቐጥታ ኣብ ትሕቲ ሰንሰለት እዚ ዘሎ 30 ሽሕ ሰራዊት ኣርባዕተ መካናይዝድ ክፍለ ሰራዊት ኣብ ዘለዎ ኩነታት ብታሕቲ ኣሃዳዊያን ወረርቲ፣ካብ ላዕሊ ኢሳያስ ኣፈወርቂ ኣብ ዘለዎ፣ኵናት እናተዳለወሉ ኣብዘለሉ ኩነታት ኢዱ ዓፃፂፉዶ ኮፍ ክብል ነይሩዎ?ክብል የብሉን’’ ክብሉ ንምክልኻል ዝተወስደ ስጉምቲ ብምዃኑ ግቡእ ከምዝነበረ እዮም ኣቶ ሶኩቱሬ ወሲኾም ዝገለፁ።። ኣቶ ሴኮ ቱሬ ጌታቸው ሓዊሱ ኣስታት ሓደ ምእቲ ዝኾኑ መሪሕነት ህወሓትን መኮነናት ሰራዊትን ትእዛዝ ማእሰርቲ ዘውፅአ መንግስቲ ኢትዮጵያ ወታደራዊ ስጉምቲ ጠጠው ዝብል ናብ ፍርዲ ክቐርቡ ከለው ጥራሕ ምዃኑ ግልፂ ገይሩ ኣሎ።ኣምባሳደር ሬድዋን እውን ነዚ እዮም ዘረድኡ ኣብ መግለፂኦም። ምኽትል ቀዳማይ ምንስቴርን ናይ ወፃኢ ጉዳይ ምንስቴርን ኣቶ ደመቀ መኮነን ኣብ ዩጋንዳን ብሓፈሻ ኣብ ሽዱሽተ ሃገራት እቲ ዞባ ዑደት ይፍፅሙ ዘለው ነዚ መርገፂ እዚ ንምርዳእ ምዃኑ ሓቢሮም ኣምባሳደር ሬድዋን። ‘'እቲ ልኡኽ ጉጅለ ናብተን ሃገራት ዝተጉዓዘ መራሕቲ ጉጅለ ህወሓት ናብ ፍርዲ ክሳብ ዝቐርቡ ዝኾነ ይኹን ኣደራዳሪ ኣይንደልን ዝብል ናይ ቀዳማይ ምንስቴር መልእኽቲ ንምብፃሕ እዩ።ምኽኒያቱ ካብ ተሓታትነት ምምላጥን ንዘይሕጋውነት ዘተባብዕ ዝኾነ ይኹን ሽምግልና ተቐባልነት የብሉን’’ ኢሎም። ትማሊ ሶኑይ ኣብ ከባቢ መቐለ ደብዳብ ነፈርቲ ከምዝነበረ እውን ኣምባሳደር ሬድዋን ኣረጋጊፆም ኣለው።’'ደብዳብ ነፈርቲ ነይሩ።ኣብ መቐለ ከይኮነስ ኣብ ወሰና ወሰን እታ ከተማ እዩ፤እተነ ነፈርቲ ሓያል ድምፂ ስለዘለወን መስቲያት ከንቅዕ ይክእል እዩ’’ ኢሎም።ኣብ ልዕሊ ወታደራዊ ትሕቶታት መሪሕነት ህወሓትን ፍሉይ ሓይልን ተዘይኮይኑ ስቪላዊ ዒላማ ኣይተወቕዐን ኢሎም ብምውሳኽ። ወሃቢ ቃል ሰራዊት ምክልኻል ሜጀር ጀነራል ቅጢላ ቡልቱ እውን እቲ ሰራዊት ስቪል ከይጉዳእ ጥንቃቐ ከምዝገብር ተዛሪቦም ኣለው። ኣብ መቐለ ዝርከብ ወኪል ቪኦኤ ኣብ ውሽጢ ከተማ መቐለ ብዝተፈፀመ ደብዳብ ኣብ ልዕሊ ሓደ ሰብ ጉድኣት ምውራዱ ነበርቲ ከምዝገለፅሉ፣ናይ ቅዱስ ጊዮርግስ ተምሃሮ ፈለገ ህይወት ዝነብርሉ ከባቢ ምፍራሱ፣ናይቲ ከባቢ መንበሪ ኣባይቲ ሓደጋ ከምዝወረዶም ብዓይነይ ሪአ ኣልኹ ኢሉምፅብፃብ ይዝከር። እዚ ከምዚ ኢሉ እናሃለወ ንምክልኻል ሰራዊት ኢትዮጵያ ድጋፍ ንምሃብ ኣብ ከተማታት ኣዲስ ኣበባ፣ ደሴ፣ ሃዋሳ፣ኣዳማን ሰልፍታት ተኻይዶም ኣለው።


ሚኒስተር ጉዳያት ወጻኢ ኣመሪካ ማይክ ፖምፒዮ: ንመጥቃዕቲ ህወሓት ኣብ ልዕሊ ኤርትራ ኮኒኑ

ሚኒስተር ጉዳያት ወጻኢ ኣመሪካ ማይክ ፖምፒዮ: ህወሓት ኣብ ልዕሊ ኤርትራ ዝገበሮ መጥቃዕቲ ብጽኑዕ ንኹንን ኢሉ። ፖምፒዮ ሎሚ ኣብ ዝዘርግሖ ናይ ትዊተር መልእኽቲ: ህወሓት ኣብ ልዕሊ ኤርትራ ዝገበሮ መጥቃዕትን ነቲ ግጭት ኣህጉራዊ ቅርጺ ከትሕዞ ምፍታኑን ብትሪ ንኹንን ክብል ጠቒሱ። ኣምስዚ ብምትሕሓዝ ሚኒስተር ጉዳያት ወጻኢ ኣሜሪካ ማይክ ፖምፒዮ: ህወሓትን ሰበ-ስልጣን ኢትዮጵያን ነቲ ግጭት ከህድኡን ሰላም ክዕቅቡን ንሲቪላት ክሕልዉን ኣተሓሳሲቡ። ኣቐድም ኣቢሉ'ውን ኣብ ሚኒስትሪ ጉዳያት ወጻኢ ኣሜሪካ ሓላፊ ጉዳያት ኣፍሪቃ ቲቦር ናዥ: ተመሳሳሊ መልእኽቲ ኣመሓላሊፉ ምንባሩ ይዝከር።


ልዕሊ 25 ሽሕ ኢትዮጵያዊያን ናብ ሱዳን ምስዳዶም ሕቡራት ሃገራት ገሊጹ

ልዕሊ 25 ኢትዮጵያውያን ካብቲ ኣብ ክልል ትግራይ ዘሎ ግጭት ናብ ሱዳን ከምዝሃደሙ ናይ ሕቡራት ሃገራት ትካል ስደተኛታት ኣፍሊጡ። እቲ ትካል እቶም ስደተኛታት መብዛሕቲኦም ቆልዕትን ኣንስትን ዝርከብዎም ምዃኖም`ውን ኣፍሊጡ`ሎ። ዝሓለፈ ሰንበት ጥራይ ኣስታት 5,000 ስደተኛታት ናብ ዶብ ሱዳን ከምዝኣተዉ`ውን ናይ ሕቡራት ሃገራት ትካል ስደተኛታት (UNHCR) ሓቢሩ`ሎ። ረድኤት ይገብርሎም እንተሃለዉ`ኳ እኹል ከምዘይኮነ`ውን ትካላት ረድኤት ይገልጻ`ለዋ። No media source currently available  ቀዳማይ ሚንስተር ኢትዮጵያ ኣቢይ ኣሕመድ ብወገኑ ናብቶም ዝሃድሙ ዘለዉ ኣብ ዘመሓላለፎ መልእኽቲ፥ ናብ ጎረባብቲ ሃገራት ትሃድሙ ዘለኹም ኢትዮጵያውያን ናብ ዓድኹም ክትምለሱን ተቐቢልና ምስ ሕብረተሰብኩም ክነወሃህደኩምን ተቐሪብና ኣለና ኢሉ`ሎ። ቀ/ሚ ኣቢይ ብትዊተር ኣብ ዝለኣኾ መልእኽቲ፥ ሃዲምኩም ዘለኹም ንጹሃን ዜጋታት፥ ናብ ሃገርኩም ኣብ ትምለስሉ እዋን ንብረትኩም ክሕሎን ብሰራዊት ምክልኻል ዘድሊ ዘበለ ድጋፍ ክግበረልኩም ምዃኑን ፥ ሰላምኩም ክነውሕስ ምዃናን ቃል ንኣትወልኩም ኢሉ`ሎ።


ብሚኒስትር ጉዳያት ወጻኢ ኢትዮጵያ ዝምራሕ ልኡኽ ኣብ ሃገራት ምብራቕ ኣፍሪቃ ዑደት የካይድ'ሎ

ብምኽትል ቀዳማይ ሚኒስትርን ሚኒስትር ጉዳያት ወጻእን ደመቀ መኮንን ዝምራሕ ላዕላዋል ልኡኽ ኢትዮጵያ፥ ኣብ ምብራቕ ኣፍሪቃ ወግዓዊ ዑደት ይገብር ኣሎ። ኣቶ ደመቀ ኣብ ኡጋንዳ ምስ ፕረዚደንት ዩወሪ ሙሰቪኒ ኣብ ኬንያ ድማ ምስ ፕረዚደንት ኡሁሩ ኬንያታ ተራኺቦም ብዛዕባ እዋናዊ ኩነታት ኢትዮጵያ ሓሳብ ተለዋዊጦም። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ኢትዮጵያ ንኽብሪ ሰራዊት ምክልኻል ዝተፈላለዩ ሰልፍታትን ምርኢታትን ምክያዶም ተገሊጹ

ንሰራዊት ምክልኻል ኢትዮጵያ ዘለዎም ድጋፍን ሓድነትን ዘርእዩ ሰልፍታትን ምርኢታትን ኣብ ዝተፈላለዩ ከባብታት'ታ ሃገር ክርኣዩ ውዒሎም። ኣብ ክልላት ደቡብን ሲዳማን ብፍላይ ኣብ ከተማ ሃዋሳ: ኣብ ክልል ኣምሓራን ኦሮሚያን ከምኡ'ውን ኣዲስ ኣበባን ካልኦት ብርክት ዝበላ ከተማታትን ነቲ ሰራዊት ድጋፍ ዝገልጽ ሰልፍታትን መደባትን ምክያዱ ተገሊጹ።  እቲ 'ንኽብሪ ሰራዊት ምክልኻል ደው ክብል'የ" ብዝብል ቴማ ዝካየድ ፕሮግራም፥ የማናይ ኢድ ኣብ ኣፍልብኻ ንሓደ ደቂቕ ድሕሪ ምግባር ብጣቕዒትን ጥሩንባ መካይንን ዝፍጸም'ዩ። ርእሰ ምምሕዳር ክልል ኣምሓራ አገኘሁ ተሸገር ንልኡላውነት ሃገር ንምኽባር ክሳብ ህይወቱ ንዝኸፍል ሰራዊት ምክልኻል ፍሉይ ክብሪ ይግብኦ'ዩ ኢሉ። ኣብ ከተማ ደሴ ድማ ንሰራዊት ምክልኻል ዘለዎም ክብሪ ኣብ ልዕሊ ምግላጽ ደም'ውን ምልጋሶም ካብ ወኪልና ንምፍላጥ ተኻኢሉ'ሎ። ኣብ ኣዲስ ኣበባ ኣብ ስታድየም ኣበበ ቢቅላ ኣብ ዝተኻየደ ስነ ስርዓት መደረ ዘስምዐት ምኽትል ከንቲባ ኣዳነች ኣቤቤ፥ ኢትዮጵያውያን ኩሉሻዕ ብሓድነት ደው ምስ በሉ'ዮም ኢላ።፡፡ እቲ "ንክብሪ ሰራዊት ምክልኻል ደው እብል" ብዝብል ብደረጃ ሃገር ዝተጸውዐን ንሰራዊት ምክልኻል ዝዝክርን መርሃ ግብሪ ኣብ ዙርያ'ታ ሃገር ከም ዝተኻየደ ተፈሊጡ'ሎ።


መንግስቲ ኢትዮጵያ ኣብ ክልል ትግራይ ዝተፈጥረ ውጥረት ብዝምልከት ልዝብ ከምዘይህልው ኣፍሊጡ

ህውሓት ኣብ ልዕሊ ሰራዊት ምክልኻል መጥቓዕቲ ምፍጻሙ ምእማኑ ንወስዶ ዘለና ሕጊ ናይ ምኽባይ ስጉምቲ ምክንያታዊነቱ ዘረጋግጽ’ዩ ክብል ፈደራል መንግስቲ ኢትዮጵያ ኣፍሊጡ። ኣምባሳደር ሬድዋን ሁሴን ህውሓት ገበን ክህደት ሃገር ፈጺሙ’ዩ ዝኾነ ዓይነት ልዝብ’ውን ኣይክህልውን ኢሎም። ሚኒስተር ጉዳያት ወጻኢ ኣቶ ደመቀ መኮነን’ውን ኣብ ሃገራት’ቲ ከባቢ ነዚ ንምርዳእ ዝዓለመ ዑደት ይገብሩ ኣለው ኢሎም። ሓድሽ ዝተመዘዙ ሚኒስተር ጉዳያት ወጻኢ ደመቀ መኮነን መንግስቲ’ታ ሃገር ቀዳምነት ንምኽባር ሰብኣዊ መሰላት ከምዝህብን ንኣተሓሕዛ ሰብኣዊ መሰላት ዜጋታት ውሽጢን ወጻኢን ምሉእ ሓላፍነት ክወስድ’ዩ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኣሜሪካ ኣብ ልዕሊ ኤርትራ ዝተፈነወ መጥቓዕቲ ኮኒና

ኣብ ኣብ ሚኒስትሪ ጉዳያት ወጻኢ ኣሜሪካ ሓላፊ ጉዳያት ኣፍሪቃ ቲቦር ናዥ ህወሓት ብቅድሚ ትማሊ ቀዳም ኣብ ልዕሊ ኤርትራ ዝፈፀሞ ዘይምኹኑይ መጥቓዕቲን ናይ ክልል ትግራይ ግጭት ዓለምለኻዊ ክኸውንይገብሮ ንዘሎ ፃዕሪን ኣሜሪካ ብትሪ ትኹንኖ ኢሎም። ቲቦር ናዥ ብቲዊተር ኣብ ዝዘርግሕዎ መልእኽቲ ንስቪላት ንምክልኻል፣ወጥሪ ንምህዳእን ሰላም ንምስፋንን ቕልጡፍ ስጉምቲ ክውሰድ ፃውዕትና ይቕፅል ኢሎም። ኣብ ካልእ ናይ ቲዊተር መልእክቶም ኣብ ማይ ካድራ ኣብ ልዕሊ ስቪላት ዝተፈፀመ ጭፍጨፋ ንኹንን ኣብ መላእ ክልል ትግራይ ግጭት ንምህዳእን ጠጠው ንምባል ቕልጡ ስጉምትታት ክውሰዱ ብጥብቂ ንፅውዕ ኢሎም።ሰላም ክምለስን ስቪላት ሓለዋ ክረኽቡን ኣገዳሲ እዩ ኢሎም። ናዥ ወሲኾም ሰበስልጣን ኢትዮጵያ ዝተፈፀመ ጭፍጨፋ ምርመራ ከካይዱን ተሓተቲ ብሕጊ ናብ ፍትሒ ከቕርቡን ንፅውእ ኢሎም ኣለው ። ኣብ ዝሓለፈ ዓርቢ ምሸት ኣብ ከተማታት ባህርዳርን ጎንደርን ብቅድሚ ትማሊ ምሸት ዓርቢ ድማ ኣብ ከተማ ኣስመራ ካብ ክልል ትግራይ ብዝተወንጩፉ ሚሳይላት ከምዝተወቕዓ ይፍለጥ።


ኣብ ከተማ መቐለ ደብዳብ ነፈርቲ ተኻይዱ

ሎሚ ሶኑይ ረፋድ ኣብ ከተማ መቐለ ደብዳብ ነፈርቲ ተኻይዱ።በቲ ደብዳብ ኣብ ሓደ ሰብ ጉድኣት ከምዝወረደን መንበሪ ኣባይቲ እውን ከምዝፈረሱን ናይ ዓይኒ መሰኻኽርገሊፆም። ምሉእ ትሕዝቶ ኣብዚ ምስማዕ ይክኣል ። No media source currently available


ጸብጻብ ኣምንስቲ ኣብ ጭፍጨፋ ማይካድራ

ዓለምለኸ ተሓላቒ መሰል ኣምነስቲ ኢንተርናሽናል ትማሊ ኣብ ዘውጽኦ ሓዲሽ ሪፖርት፥ ኣብ ክልል ትግራይ ደቡባዊ ምዕራብ ኣብ ትርከብ ማይ ካድራ ትብሃል ከተማ ብዘስቅቕ ኩነታት ዝተቐተሉ ብኣማኢት ዝቑጸሩ ኣስክሬናት ከም ዝረኸበ ኣፍሊጡ። ኣብ ኩናት ዝኾነ ተሳትፎ ንዘይብሎም ንጹሓን ሰባት ምጭፍጫፍ ብገበን ኩናት ዘሕትት ተግባር ምዃኑ'ውን ኣምነስቲ ኣፍሊጡ'ሎ። ወሃቢ ቃል ሚኒስትሪ ጉዳያት ወጻኢ ኢትዮጵያ ኣምባሳደር ሬድዋን ሓሰን ንድምጺ ኣሜሪካ ኣብ ዝሃብዎ ቃል እቲ ቕትለት ብህወሓት'ዩ ተፈጺሙ ኢሎም ኣለው:: ኣምንስቲ ኣብ ሪፖርቱ ነቲ ቕትለት ዝፈጸመ አካል እንተዘይጠቀሰዃ ዘዘራረቦም ናይ ዓይኒ መሰካኽር ግን ነቲ ቕትለት ናይ ህወሓት ሰራዊት'ዩ ፈጺምዎ ምባሎም ኣብ ሪፖርቱ ሓቢሩ'ሎ:: መንግስቲ ክልል ትግራይ ነቲ ክስታት ነጺግዎ'ሎ:: ምሉእ ትሕዝቶ ኣብዚ ምስማዕ ይክኣል:: No media source currently available


መግለጺ መራሒ ክልል ትግራይን ግብረ መልሲ ፈደራል መንግስቲን

ኣብ ክልል ትግራይ ይካየድ ኣብ ዘሎ ኹናት ልዕሊ 10 ሽሕ ሰራዊት ማሪኽና ክብሉ መራሒ’ቲ ክልል ዶ/ር ደብረጽየን ገብረሚካኤል ገሊጾም። ንሶም ወሲኾም ካብቶም ዝተማረኹ ኤርትራዊያን ይርከብዎም ኢሎም ኣለው። ዶ/ር ደብረጽየን ኣብ መግለጺኦም ፈደራል መንግስቲ ህዝቢ ትግራይ ቐረብ ሓይሊ ኤሌትሪክ ከይረኽብ ንመመንጨዊ ሓይሊ ኤሌትሪክ ተኸዘ ብነፋሪት ደብዲቡ ኢሎም። መንግስቲ ኤርትራ ብመንገዲ ሚኒስትሪ ጉዳያት ወጻኢ ኣቢሉ ንሮይተርስ ኣገልግሎት ዜና ዝሓለፈ ሰሙን ኣብ ዝሃቦ ቃል ነቲ ክሲ ነጺግዎ። ፈደራል መንግስቲ ኸአ ነቲ መመንጨዊ ሓይሊ ኤሌትሪክ ተደብዲቡ ዝብል ክሲ ብምንጻግ እቲ ግድብ ተሃሪሙ እንተዝኸውን ከቢድ ምዕልቕላቅ መጋጠመ ኔሩ ክብል ምላሽ ሂቡ’ሎ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ትግራይ ይካየድ ንዘሎ ኵናት ብምቅዋም ኣብ ከተማታት ዩናይትድ ስቴትስን ኣውሮፓን ሰልፍታት ይካየዱ ኣለው

ኣብ ኢትዮጵያ ኣብ ልዕሊ ትግራይ ይካየድ ኣሎ ዝበሉዎ ኵናት ጠጠው ክብል ዝፅውዑ ናይ ተቓውሞ ሰልፍታት ኣብ ዝተፈላለያ ከተማታት ዩናይትድ ስቴትስን ኣውሮፓን ይካየዱ ኣለው።ትማሊ ሓሙስ ኣብ ከተማታት ኮሎራዶ፣ ሲያትልን በርሊንን ተኻይዱ ሎማዕንቲ ድማ ኣብዚ ኣብ ከተማ ሚኒያፖልስ ሚኒሶታን ኣብ ዘሄግ ሆላንድን ኣብ ምክያድ ይርከብ። ምስ ኣተሓባበርቲ ናይቲ ሰልፊ ወይዘሮ ዙሪያሽ ኣማረ ካብ ክፍለ ግዝኣት ኮሎራዶ ከተማ ደንቨር፣ ኣቶ ኤሊያስ ጎድፋይ ካብ ክፍለ ግዝኣት ዋሽንግተን ከተማ ሲያትልን ዶክተር ግርማይ በርሀ ካብ ጀርመን ከተማ በርሊንን ዝተኻየደ ቃለ ምልልስ ኣብዚ ምስማዕ ይክኣል። No media source currently available


ሴነተር ጂም ሪሽ:ኣብ ኢትዮጵያ ኩሎም ወገናት ንተጻብኦ ኣቋሪጾም፣  ልዝብ ንክጅምሩ ጸዊዖም

ኣሜሪካዊ ሴነተር ጂም ሪሽ ኣብ ኢትዮጵያ ናብ ውግእ ዝኣተው ኩሎም ወገናት፣ ንተጻብኦ ኣቋሪጾም፣ ልዝብ ንክጅምሩ ጸዊዖም። ኣባል ኮሚቴ ወጻኢ ጉዳያት ሴነት ኣሜሪካ ሚስተር ሪሽ ኣብ ዝዘርግሕዎ መግለጺ"ኢትዮጵያ ናብ ውግእ ሕድ ሕድ ትጥሕለሉ ዕድል ጋህዲ እዩ፣ ንዞባዊ ህድኣት ቀጥታዊ ስግኣት’ውን እዩ፣ ልዕሊ ኩሉ ግና፣ ንድሕነት ህዝቢ ኢትዮጵያን ዴሞክራሲያዊ ስግግር’ታ ሃገርን ኮይኑ ኣሎ’ ኢሎም። ኣሜሪካን ማሕበረ ሰብ ዓለምን፣ ኩሎም ወገናት ናብ ልዝብ ንክኣትው ክደፍኡ፣ ድሕነት ሰላማዊያን ሰባት ክረጋገጽ፣ ሰብኣዊ ሓገዝ ናብ ህዝቢ ክቀርብ፣ ኣገልግሎት ኢንተርኔትን ቴለፎንን ክምለስን ብልዝብ ሰላማዊ ፍታሕ ክርከብን አተሓሳሲቦም።


ኣማኸርቲ ሕ/ሃ  ብዛዕባ ኣብ ኢትዮጵያ ዝረአ ዘሎ ኹናት ሻቅሎተን ገሊጸን

ፍልይቲ ኣማኻሪት ሕቡራት ሃገራት ምክልኻል ጅምላዊ ህልቂት ከምኡውን ፍልይቲ ኣማኻሪት ሕ/ሃ ንምኽልካል ህልቂት ንፕራሚላ ፓተንን ኬረን ስሚስን በቲ ኣብ ኢትዮጵያ ዝረአ ዘሎ ውጥረትን ኣብ ክልል ትግራይ ዘሎ ኹናትን ዓሚቅ ሻቅሎት ከምዝሓደረን ገሊጸን። ፕራሚላ ፓተንን ኬረን ስሚስን ብሓባር ኣብ ዘውጸአኦ መግለጺ ‘ሃይማኖታዊን ዓሌታዊን ዘረባ ጽልኣት ዝሕብሩ ሪፖርታት ከምዝበጽሐን፣ ንዓመጽ ምልዕዓላት፣ ከበድቲ መግሃስቲ ሰብኣዊ መሰላት፣ ብሃውሪ ምእሳር፣ ምቅታል፣ ምፍንቃልን ዕንወት ንብረትን ኣብ መላእ እታ ሃገር ከምዝተፈጸመን ጠቂሰን። ንሳተን ኣብ ልዕሊ ዜጋታት ብዓሌቶምን ሃይማኖቶምን ዝፍጸሙ መጥቃዕታት ብብርቱዕ ዝኹነኑ እዮም ኢለን። እተን ፍሉያት ኣማኸርቲ ሕ/ሃ ወሲኸን፣ አብ’ዘን ዝሓለፋ ክልተ ዓመታት፣ ኣብ ኢትዮጵያ፣ ዓሌታዊ ጽልኣትን መጥቃዕቲን ሰማይ ዓሪጎም ኣለው። ኣብ ልዕሊ ተጋሩ፣ ኣምሓሩ፣ ሶማሌን ኦሮሞን ዝቀንዐ ጽልኣትን መድልዎን፣ ኣብ’ታ ሃገር ዓሌታዊ ዘይምክእኣል ፈጢሩ ኣሎ ይብላ። እዚ ክስተት’ዚ፣ ንሃገራዊን ዞባዊን ህውከት ኣበርክቶ ይገብር ስለዘሎ፣ ብቅጽበት ደው ክብልን ናብ ዝኸፍአ ጸገም ቅድሚ ምዕራጉ ፍታሕ ንክግበረሉን’ ጸዊዔን ። ምስዚ ብዝተሓሓዝ ትካል ህጻናት ሕቡራት ሃገራት (ዩኒሴፍ) ብወገኑ፣ ብሰንኪ እቲ ኣብ ክልል ትግራይ ይካየድ ዘሎ ኹናት፣ ድሕነት ቆልዑ ከምዘስግኦ ኣብ ዘውጽኦ መግለጺ ሓቢሩ። እቲ ትካል ወሲኹ፣ ኣብ’ቲ ውግእ ዝሳተፉ ኩሎም ወገናት፣ ንዓለም ለኸ ሕጊ ንክኽተሉን፣ ንህጻናት ክኸታተሉን’ ጸዊዑ። ኩሎም ወገናት፣ ዓለምለኻዊ ትካላት ናብ’ቲ ከባቢ ብዘይገደብ ንክበጽሑ ከሐግዙን ናብ ሰላማዊያን ሰባትን ናብ ቆልዑን መሰረታዊ ቀረባት ንከባጽሑን ኣዘኻኺሩ።


መልእኽቲ ኮምሽነር ሰብኣዊ መሰላት ሕቡራት ሃገራት ኣብ ኹናት ክልል ትግራይ

ኮምሽነር ሰብኣዊ መሰላት ሕ/ሃ ሚሸል ባችለት ሎሚ ዓርቢ ኣብ ዝሃብኦ መግለጺ ‘ነቲ ብናህሪ የንቆልቁል አሎ ዝበለኦ ኩነተ ክልል ትግራይ’ ከምዘተሓሳሰበን ጠቂሰን። ንሰን "ሰራዊት ክልል ትግራይን ሰራዊት ፌደራል መንግስቲን፣ ነቲ ዝጀመርዎ ውግእ እንተቀጺሎም፣ ኩነታት ካብ ቁጽጽር ወጻኢ ክኸውን እዩ፣ ከቢድ ሞትን ጥፍኣት ንብረትን፣ ከምኡውን ኣብ ውሽጢ ኢትዮጵያን ዶብ ሰገርን ምፍንቃልን ስደትን ክውስኽ እዩ"ኢለን። ጠንቂ እቲ ኣብ ማይካድራ ተፈጺሙ ዝባሃል ጅምላዊ ቅትለት ንጹር ሓበሬታ ኣይተረኸበን ዝበላ ኮምሽነር ሰብኣዊ መሰላት ሕ/ሃ ሙሉእ መስርሕ ምጽራይ ንክካየድ ጸዊዔን። እቲ መጥቃዕቲ፣ ኣብ’ቲ ውግእ ይሳተፉ ብዘለው ወገናት ኮነ ተባሂሉ ተፈጺሙ እንተኾይኑ ፣ ብገበን ኩናት ዘሕትት ከምዝኾነ ገሊጸን። ናብ ክልቲኦም ወገናት ኣብ ዘሕለፈኦ መልእኽቲ ‘ኣብ ከምዚ ዝዓይነቱ ውግእ ተዓዋቲ ኣይህሉን፣ ስለዚ ከይደንጎዩ ንኣፈላላዮም ብልዝብ ንክፈትሑ’ ኣዘኻኪረን። ኮምሽነር ሰብኣዊ መሰላት ሕ/ሃ ሚሸል ባችለት ክቅጽል ዝኽእል ኲናት፣ ንትግራይን ኢትዮጵያን ኣዕናዊ ውጽኢት ከስዕበለንን፣ ዓመታት ንዝተመዝገቡ ምዕባለታት ንድሕሪት ከምዝመልስን’ውን ጠቂሰን። ካብኡ ዝኸፍአ ኢለን ሚሸል ባችለት ‘እቲ ህውከት ናብ ጎረባብቲ ክልሕኹን ንመላእ እቲ ዞባ ክዘርግን ይኽእል እዩ’ ከምዝበላ ዝመጸ ዜና ሓቢሩ።


ላዕላዋይ ልኡኽ ኤርትራ ምስ ፕረዚደንት ሉአላዊ ቤት ምኽሪ ሱዳንን ቀ/ሚ ዓብደላ ሃምዶክን ተራኺቦም:ተዘራሪቦም

ላዕላዋይ ልኡኽ ኤርትራ ምስ ፕረዚደንት ሉአላዊ ቤት ምኽሪ ሱዳንን ዓብዱልፈታሕ ኣል ብርሓን ቀ/ሚ ዓብደላ ሃምዶክን ኣብ ካርቱም ተራኺቦም:ተዘራሪቦም ::። ብሚንስተር ወጻኢ ኤርትራ ዑስማን ሳልሕ ዝምራሕ ልኡኽ ትማሊ ኣብ ካርቱም ምስ መራሕቲ ሱዳን ኣብ ዝተራኸበሉ እዋን፡ መልእኽቲ ፕረዚደንት ኢሳያስ ኣፈወርቂ ዘብጽሐ ክኸውን ከሎ፡ ኣብ ክልቲኣውን ዞባዊን ጉዳያት ምዝርራቡ'ውን ሚንስተር ዜና ኤርትራ ኣቶ የማነ ገብረመስቀል ብትዊተር ሓቢሩ'ሎ።  እቲ ምስ ቀዳማይ ሚንስተር ዓብደላ ሓምዶክ'ውን ዝተዘራረበ ጉጅለ ልኡኽ ኤርትራ፡ብዛዕባ ኣብ ኢትዮጵያ ዝርአ ዘሎ ሓዲሽ ምዕባለታት'ውን ሓሳባት ከምዝተለዋወጡ እቲ ሓበሬታ ይጠቅስ። ሱዳን ናይ'ዚ እዋን'ዚ ኣደ መንበር ኢጋድ'ያ።


ሕቶ ናይ ትግራይ መንነትን ኣምላሲ መሬትን ማሕበርን ግብረ መልሲ መንግስቲ ክልል ኣምሓራ

ናብ ካልእ ግዝኣታት ዝተኸለሉ መሬትን መንነትን ትግራይ ንምምላስ ዝዓለመ ኣኼባ በቲ ነዚ ዕላማ ዝቖመ ኮሚቴ ኣብ መወዳእታ ዝሓለፈ ወርሒ ጥቅምቲ ኣብ ከተማ መቐለ ተኻይዱ ነይሩ።እዚ ኮሚቴ ብደረጃ ንኡስ ኮሚቴታት ኣኼባ ክገብር ዝፀንሐ'ኳ እንተኾነ እዚ ዳሕረዋይ ግን ህዝባዊ ኣኼባ ምንባሩ ተገሊፁ ኣሎ። ክልላዊ መንግስቲ ክልል ኣምሓራ ናይ ትግራይ መንነትን ኣምላሲ መሬትን ማሕበር ክሳብ ዳባት ዝበፅሕ ናይ ወሰንን መንነትን ሕቶታት ኣለና ምባሉ ህወሓት ኣብ ውሽጢ ሕልሚ ዘሎ ጉጅለ ምዃኑ መርኣያ እዩ ክብል ነፂጉዎ'ሎ። ምሉእ ትሕዝቶ ኣብዚ ምስማዕ ይክኣል። No media source currently available


ሓደጋ ውግእ ሰራዊት መንግስቲ ኢትዮጵያን ሰራዊት ክልል ትግራይን

ውግእ ኣብ መንጎ ሰራዊት መንግስቲ ኢትዮጵያን ሰራዊት ህወሓትን ካልኣይ ሰሙን ሒዙ ኣሎ። ብሰንኪ’ቲ ግጭት ኣስታት 8000 ኢትዮጵያዊያን ዶብ ሰጊሮም ኣብ ሱዳን ኣትዮም ኣለው፣ ትካላት ረድኤት ብወገነን ኣብዘን ዝቅጽላ መዓልታት ተወሰኽቲ ስደተኛታት ይጽበያ ኣለዋ። ዳይረክተር ፕሮግራም ዓለምለኸ ቅልውላው (International Crisis Group) ኮምፎርት ኢሮ "ኣብዚ እዋን’ዚ ንሪኦ ዘለና ተወሳኺ ውግኣት እዩ። ክልቲኦም ሓይልታት ዕርዶም እዮም ዘሐይሉ ዘለው። ሰራዊት ክልል ትግራይ ዋላ’ውን እንተተደፍአን እንተሳሓበን፣ ናብ ውግእ መኸተን፣ ውግእ ጉሪላን እዩ ዝሰግር። ተጋሩ ኣብ ዝሓጸረ እዋን ኣብ ትሕቲ ምምሕዳር አዲስ አበባ ዝኣትውሉ ኩነታት ኣይራኣየናን። ዝተናወሐ ውግእ ከምዝህሉ እዩ ገምጋምና’ ኢላ። አብቲ ውግእ ዝካየደሉ ከባቢታት ብዛዕባ ዘሎ ኩነታት ዝርከብ ሓበሬታ ዝተወሰነ እዩ። መንግስቲ ንኢንተርኔት ካብ ረቡዕ ጀሚሩ ስለዘቋረጸ፣ ኩነታት ሰብኣዊ ጠለባት ንምግምጋም ኣይተካእለን። ቶማስ መርፍይ፣ ኣብ ሪስክ አድቫይሰርይ ግሩፕ ተንታኒ ስለያዊ ምዕባለታት ትሕቲ ሳሃራ ኣፍሪቃ እዩ። ንሱ "መንግስቲ ንተዋጋእቲ ትግራይ ዘይምስዓሩ፣ ንኢትዮጵያ ተወሳኺ ጸገም ክፈጥር’ዩ’ ድሕሪ ምባል"ሰራዊት መንግስቲ ንህወሓት ክስዕር እንተዘይኪኢሉ፣ ዕልዋ መንግስቲ ናይ ምፍጻም ዕድል ኣብ ቦትኡ እዩ ዘሎ። ካብ’ቶም ምስ ህወሓት ምትእስሳር ዘለዎምን ጸለውቲ ዝነበሩን ኣባላት ሰራዊት እዩ ዕልዋ ክፍጸም ዝኽእል"ኢሉ። ፈደራል መንግስቲ ኢትዮጵያ፣ ውግእ ኣብ ክልል ትግራይ ዝዛዘም፣ ሰሜናዊ ክፋል’ታ ሃገር ናጻ ድሕሪ ምውጽኡን ሓድሽ ምምሕዳር ምስ ዝትከለሉን ጥራሕ እዩ ምባሉ ይዝከር። ምሉእ ትሕዝቶ ኣብዚ ምስማዕ ይክኣል። No media source currently available  ምሉእ ትሕዝቶ ኣብዚ ምስማዕ ይክኣል ።


ተንተንቲ: ኣብ ኢትዮጵያ ዝረአ ዘይምርግጋእ ነቲ ዞባ ከይጸልው የስግእ ይብሉ

ንዓመታት ብዓሌታዊ ዘይምስምማዓት ክትሳቀ፟ ዝፀንሐት ኢትዮጵያ ኣብ ዝሓለፈ ሰሙን ኣብ መንጎ ሓይልታት መንግስትን ሰራዊት ክልል ትግራይን ዝተላዕለ ዂናት ምናልባት ናብ ዘይምለሰሉ ኩነታት ዘምርሕ ዘሎ ይመስል ክብሉ ተንተንቲ ፖለቲካ ስጋኣቶም ይዛረቡ ። ኣብ ኦስሎ ዩንቨርሲቲ Bjorkens ሰላምን ኣተኣላልያ ጎንፅን ፕሮፌሰር kjetil Tronvoll “ኣብ ዱርኩኺት ውግእ ሕድሕድ ንርከብ ኣይኮንናን ንብል ዘለና ኢትዮጵያ ኣብ ማእከል ኲናት ሕድሕድ ኣላ ኢና ንብል ዘለና “ ይብል ። ኣብ ሰሜናዊ ክፋል ኢትዮጵያ ይካየድ ብዘሎ ጎንፂ ብኣማኢት ዝቁ፟ፀሩ ሰባት ምሟቶምን ብሰንኪ እቲ ቅልውላው ኣገልግሎት ኢንተርኔት ብምቁራፁ ወሃብቲ ሰብኣዊ ሓገዝ ኣብቲ ኸባቢ ዘሎ ኩነታት ንምርዳእ ኣፀጋሚ ከምዝኾኖምን ተንተንቲ ይዛረቡ ። ትካል ስደተኛታት ሕቡራት ሃገራት(UNHCR) ብወገኑ፥ ብሰንኪ'ቲ ኣብ ክልል ትግራይ ዘሎ ኩናት ካብታ ሃገር ዝሃድሙን ዘስዕቦ ሰብኣዊ ቅልውላውን ከም ዘሻቕሎ ሓቢሩ'ዩ። ካብ ግዝኣት ማሳቹሰትስ ዝተወከለት ኣባል ባይቶ ኣሜሪካ ኣያና ፕረስሊ ብወገና ኣብ መንጎ መንግስቲ ኢትዮጵያን ኣብ ክልል ትግራይ ዘለዉ ሰበስልጣንን ዝንህር ዘሎ ግጭት ብኣማኢት ዝቑጸሩ ቀቲሉ'ሎ ብምባል ንምቁራጽ ተኹሲ ክልቲኦም ወገናት ንዝግበር ጻውዒት ከምእትድግፍን ሓይሊ ኤለክትሪክን መራኸብን ናብ ዝነበሮ ክምለስን ጸዊዓ። ንሳ ኣስዒባ ዝተናውሐ ግጭት ንኢትዮጵያን ኣብቲ ዞባን ዘይምርግጋእ ከስዕብ ይኽእል'ዩ ዝብል ስኽፍትኣ ገሊጻ'ላ። ቀዳማይ ሚንስተር ኣቢይ ኣሕመድ ፥ መራሕቲ ህወሓት ናብ ፍርዲ ከይቀረቡ እቲ ወተሃደራዊ ስጉምቱ ደው ከምዘይብል ትማሊ 'ውን ዳግማይ ኣፍሊጡ'ዩ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ዝተፈላለዩ ክልላት ኢትዮጵያ ንሰራዊት ምክልኻል ዝድግፍን ንመጥቃዕቲ ህወሓት ዝኹንን ሰልፍታት ተካይዱ

ኣብ ኢትዮጵያ ኣብ ዝተፈላለዩ ክልላት ንሰራዊት ምክልኻል ዝድግፍን ንመጥቃዕቲ ህወሓት ዝኹንን ሰለማዊ ሰልፍታት ክካየድ ውዒሉ። ኣብ ክልል ሶማሌ ኣብ 11 ዞናትን ኣብ ሽዱሽቲኣን ን ከተማታትን፥ ህወሓት ኣብ ልዕሊ ሰሜናዊ እዚ ንዝፈጸሞ መጥቃዕቲ ዝኹንን ሰልፍታት ተኻይዱ። ህወሓት ካብ ኩሎም ብሄረሰባት ብዝተፈለየ ኣብ ልዕሊ ሶማሌ ግፍዒ ፈጺሙ'ዩ ዝበሉ መራሕቲ'ቲ ክልል ፥ ሕጂ ግን ንኣመራርሓ ህወሓት ናብ ፍርዲ ንምቕራብ ዝጀመርናዮ ስራሕ ክንደፍኣሉ ኢና ኢሎም። ኣብ ምብራቕ ሃረርጌ'ውን ተመሳሳሊ ሰልፍታት ዝትኻየደ ክኸውን ከሎ ልዕሊ 150 ከብቲ ንሰራዊት ምክልኻል ኣበርኪቶም ምብርካቶም'ውን ተገሊጹ። ተመሳሳሊ ሰልፍታት`ውን ኣብ ክልላት ኦሮሚያ ክልል ሲዳማን ኣብ ክልል ዓፋርን ኣብ ዝርከባ ከተማታት ናይ ድጋፍ ሰልፍታት ምክያዱ ካብ ወኪላት ድምጺ ኣሜሪካ ንምፍላጥ ተኻኢሉ`ሎ።


'ምዕራባዊ ክፋል ክልል ትግራይ ናጻ ወጺኡ'ሎ'ቀ/ሚ ኣቢይ ኣሕመድ

ሰራዊት ኢትዮጵያ ኣብ ምዕራብ ክልል ትግራይ ኣብ ልዕሊ ሓይልታት ክልል ከም ዝተዓወተ ቀዳማይ ሚንስተር ኢትዮጵያ ኣቢይ ኣሕመድ ኣፍሊጡ። ብመሰረት ጸብጻብ ኣገልግሎት ዜና ሮይተርስ ኣብቲ ንቀርኒ ኣፍሪቃ ከይህውኽ ተሰጊኡ ዘሎ ኩናት፡ ሓይልታት ክልል ትግራይ ኣብ ልዕሊ ሰለማውያን ሰባት ጭፍጨፋ ብምፍጻም`ውን ከሲስዎም ኣሎ። ምዕራባዊ ክፋል ክልል ትግራይ ናጻ ወጺኡ'ሎ ዝበለ ቀ/ሚ ኣቢይ ኣሕመድ፥ እቲ ሰራዊት ሰብኣዊ ኣገልግሎት'ውን ይህብ ኣሎ ኢሉ። ሰራዊት ኢትዮጵያ ንሽራሮ ክቆጻጸር ከሎ፥ ኢዶምን እግሮምን ተኣሲሮም ዝተረሸኑ ኣባላት ሰራዊት ምክልኻል ከምዝረኸቡ'ውን ገሊጹ'ሎ ።


መንግስቲ ክልል ትግራይ መምርሒ ‘ህጹጽ ጊዜ ኣዋጅ’ ተግቢሩ

መንግስቲ ክልል ትግራይ እቲ ካብ ባሕቲ ሕዳር ጀሚሩ ዝትግበር ኣዋጅ፣ ኣብ ልዕሊ ክልል ትግራይ ንዝተኣወጀ ኩናት ንምምካት ዝዓለመ እዩ ኢሉ ። ትሕዝቶ እቲ ኣዋጅ ብኮማንድ ፖስት ዝተፈላለዩ ከባቢታት ከምዝትግበር’ውን እቲ መምርሒ ይሕብር። እቲ መግለጺ"መንግስቲ ኣብ ስራሕ ዘለዉ ስሩዕ ሕግታት ተጠቒሙ ኣብ ልዕሊ ህዝብናን ልኡላዊ ግዝኣትናን ንዘጋጠመ ወራር ኮነ ሓደጋ ህልውናን ድሕንነትን ክሕሉን ክቆፃፀርን ከቢድ ብምዃኑ እዮ" ይብል ። እቲ ድንጋገ ህፁፅ እዋን "ገበን ኣንፃር ህልውናን ድሕንነት ህዝብን ወይ ልኡላውነትን ማለት ኣብ ልዕሊ ህዝቢ፣ መንግስቲ፣ ውድብ ፖለቲካ ትግራይ፣ መንግስታዊ ወይ ውልቀ ትካል ገበን ራዕዲ፣ ስለላ፣ምፍራስ ሕገ መንግስታዊ ስርዓት ትግራይ፣ ዝተወደበ ገበን ክትራን ኮነ ካልእ፣ ኣብ ልዕሊ መሰረተ ልምዓት ብዝኾነ ሰብ (ዜግነቱ ኮነ ዝመፀሉ ከባቢ ብዘየገድስ) ዝፍፀም ገበን ዘካትት ኮይኑ ተወሰኽቲ ዝርዝራት ገበን ዝምልከት ብኮማነድ ፖስት መኸተ መመርሒ ከምዝወጸሉ’ውን ይጠቅስ። ምሉእ ትሕዝቶ ኣብዚ ምስማዕ ይክኣል። No media source currently available


'ሰራዊት ኢትዮጵያ ዝኾነ ናይ ወጻኢ ሓይሊ ደገፍ ከይደለየ “ጉጅለ ጥፍኣት ህውሓት” ንዝበልዎ ንምድምሳስ ዓቕሚ ኣለዎ' ሚ/ምክልኻል

ሰራዊት ኢትዮጵያ ዝኾነ ናይ ወጻኢ ሓይሊ ደገፍ ከይደለየ “ጉጅለ ጥፍኣት ህውሓት” ንዝበልዎ ንምድምሳስ ዓቕሚ ኣለዎ ክብሉ ሚንስተር ምክልኻል ኢትዮጵያ ዶ/ር ቀንዓ ያደታ ሓቢሮም። ሓይሊ ኣየር ኢትዮጵያ ኸአ ዒላማታት ህውሓት ንዝበልዎ መጥቓዕቲ ብምክያድ ካብ ጥቅሚ ወጻኢ ጌርና ኢሉ'ሎ። ብካልእ ዜና መንግስቲ ኢትዮጵያ 17 ጀነራላትን መኮንንናትን ሰራዊት ኢትዮጵያ መራከቢ ብምብታኽ ንህውሓት ንሰሜን እዝ ንኸጥቕዕ ምቹእ ኩነታት ፈጢሮም ብዝብል ከምዝኣሰረ ገሊጹ’ሎ። ካልኦት ክልላት’ውን ከምኡ ኣባልት 'ኦነግ ሸኔን ህውሓትን’ዮም' ዝበልዎም ከምዝኣሰሩ ይገልጹ ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያ: 17 ወታሃደራዊ ሰበ ስልጣን ኣብ ትሕቲ ቐይዲ ምእታዎም ተሓቢሩ

ሓይሊ ኣየር ኢትዮጵያ ፀላኢ ክጥቀመሎም ሓሲቡ ዝበሎም ዒላማታት ካብ ጥቕሚ ወፃኢ ከምዝገበረ ገሊፁ። ዋና ኣዛዚ ሓይሊ ኣየር ሜጀር ጀነራል ይልማ መርዳሳ ነፈርቲ ውግእ ሓይሊ ኣየር ኢትዮጵያ መዋህለሊ ነዳዲ ፣ ናይ ኣፅዋር መኽዘናትን ካልኦት ዝተመረፁ ዒላማታትን ምዕናወን ሓቢሮም። ናይ መራኸቢ ኣገባብ ብምቁራፅ ን ሰሜን እዚ ሃሪሞም ዝተባህሉ 17 ጀነራላትን መኮነናትን ኣብ ትሕቲ ቀይዲ ምእታዎም ኮሚሽን ፌደራል ፖሊስ ኣፍሊጡ። እዚ ከምዚ ኢሉ እናሃለወ ናይ ኢትዮጵያ ምኽትል ቀዳማይ ሚንስተርን ሚንስተር ጉዳያት ወጻኢ ኢትዮጵያ ኣቶ ደመቀ መኮነን ንእዋናዊ ጉዳይ ኢትዮጵያ ብዝምልከትምስ ኣብ ሚንስትሪ ጉዳያት ወፃኢ ኣሜሪካ ሓላፊ ጉዳያት ኣፍሪቃ ቲቦር ናዥ ብስልኪ ከምዝተዘራረቡ ዝበፀሐና ዜና ሓቢሩ። ሚንስተር ጉዳያት ወጻኢ ኢትዮጵያ ኣቶ ደመቀ መኮነን ወታሃደራዊ ዓቕሚ ህወሓት ክጠፍእ ከሎ፣ መጥቓዕቲ ዝተፈፀሞም ኣባላት ሰራዊት ነፃ ክወፁ ከለውን ኣብቲ ክልል ልዕልነት ሕጊ ክረጋገፅ ከሎን እቲ ወታሃደራዊ ወፍሪ ጠጠው ከምዝብል ን ቲቦር ናዥ ምግላጾም’ውን ተሓቢሩ’ሎ።  ኣብ ሚንስትሪጉዳያት ወፃኢ ኣሜሪካ ሓላፊ ጉዳያት ኣፍሪቃ ቲቦር ናዥ ናይ ኢትዮጵያ ሰላም ኣብቲ ዞባ ሰላም ንምርግጋፅ ወሳኒ ምዃኑ ገሊፆም ።


' ንዳንሻን ሑመራን ምሉእ ንምሉእ ተቖጻጺርና ኣለና' ኣዛዚ ሰሜን እዚ ጀነራል በላይ ስዩም

ቀዳማይ ሚንስተር ኢትዮጵያ ኣቢይ ኣሕመድ፥ ኣብ ክልል ትግራይ ዝካየድ ልዕልና ሕጊ ናይ ምኽባር ወተሃደራዊ ስርሒት ኣብ ዝቐልጠፈ ግዜ ክዛዘም'ዩ ኢሉ። ብኻልእ ወገን ወተሃደራዊ ሓይሊ'ታ ሃገር ንከተማ ሑመራ ኣብ ትሕቲ ምሉእ ምቁጽጻር ከም ዘእተወ ኣፍሊጡ'ሎ። መራሒ ኢትዮጵያ ዶ/ር ኣቢይ ሎሚ ኣብ ዝለኣኾ ናይ ትዊተር መልእኽቲ፥ እቲ ወተሃደራዊ ስርሒት በቲ ዝተለምናዮ መንገዲ ይቕጽል ኣሎ ኢሉ። ኣስዒቡ፥ ተሓቢኦም ዘለዉ ገበነኛታት ምስ ተታሕዙን ሕጋዊ ምምሕዳር ምስ ተተኽለን'ዩ እቲ ወፍሪ ደው ዝብል ኢሉ'ሎ። ብሕጊ ዝድለዩ ገበነኛታት ናብ ፍትሒ ክቐርቡ'ዮም ዝበለ ቀ|ሚ ኣቢይ ኣሕመድ፥ ኣብ ውሽጢ ህወሓት ዘለዉ ጁንታ ዕጥቆም ምስ ፈትሑን፥ ተቐባልነት ዘለዎ ሕጋዊ ምምሕዳር ምስ ተመስረተን እቲ ወፍሪ ክዛዛም'ዩ ኢሉ። ናብቲ ቦታ ተጓዕዙ ዝነበረ ሌ/ጀነራል ባጫ ደበሌ ድማ ህወሓት ኣብ ልዕሊ ሰራዊት ምክልኻል ዝፈጸሞ መጥቃዕቲን ኣፈጻጽምኡን ታሪኽ ይቕረታ ዘይብሎ'ዩ ኢሉ። "ንዝተሰውኡ ኣባላት ምክልኻል፡ ክዳኖም ገፊፎም ጥርሖም ኣውጺኦም ኣብ ጸሓይ ሰጢሖሞም ክሳብ ሎሚ ረስኦም ኣይተቐብረን ቀለብ ኣሞራን ዝብእን ኮይኑ'ሎ"ኢሉ። ብኻልእ ወገን ናይ ሰሜን ወተሃደራዊ እዚ፥ ምስ ማእከል ዝህልዎ ናይ መራኸቢ መርበብ ከም ዝቋረጽ ብምግባር ብጉጅለ ጥፍኣት መጥቃዕቲ ንኽፍጸም ዘመቻችዉ ዝነበሩ ዝተባህሉ ላዕለዎት ወተሃደራዊ መኮንናት ኣብ ትሕቲ ቁፅጽር ከም ዝኣተዉ ኮሚሽን ፈደራል ፖሊስ ኣፍሊጡ።  በቲ ተግባር ድማ ዝተጠርጠረ መጀር ጀነራል ገብረመድህን ፍቓዱ (ወዲ ነጮ )ምስ ተሓባበርቱ ኣብ ትሕቲ ቁፅጽር ምእታዎም'ውን ወሲኹ ሓቢሩ'ሎ-ከም ሓበረታ ኣገልግሎት ዜና ፋና።  ሎሚ ንጋዜጠኛታት ወጻኢ መግለጺ ዝሃበ ኣምባሳደር ረድዋን ሁሴን ብወገኑ፥ ቀይሕ መስመር ምስጋርን ይቕረታ ዘይግበረሉን ተግባር ንሰራዊት ምክልኻል ምጥቃዕ'ዩ ኢሉ። ኣተሓሒዙ እዚ ወተሃደራዊ ስጉምቲ ኣብ ሓጺር ግዜ ዝውዳእ'ዩ ዕላምኡ'ውን ግልጺ'ዩ፡ ሰለማዊ ህዝቢ ንኸይጉዳእ ድማ ዝክኣሎ ክገብር'ዩ ኢሉ። ኣዛዚ ሰሜን እዚ ጀነራል በላይ ስዩም ብወገኑ ኣብ ልዕሊ ጉጅለ ሕወሓት ከቢድ ክሳራ ብምውራድ ንዳንሻን ሑመራን ምሉእ ንምሉእ ተቖጻጺርና ኣለና ኢሉ።


ኤርትራ: ብክልላዊ መንግስቲ ትግራይ ዝቐረበ 'ወራር ፈጺሙ' ዝብል ክሲ ትነጽግ

ኤርትራ ብክልላዊ መንግስቲ ትግራይ -‘መንግስቲ ኤርትራ ብግንባር ባድመ ሎሚ ሰሉስ ወራር ፈጺሙ’ ንዝብል ዝተዋሃበ መግለጺ ነጺጋቶ ። መንግስቲ ኤርትራ: ብመንገዲ ሚኒስተር ጉዳያት ወጻኢ ኤርትራ ኣቶ ዑስማን ሳልሕ ‘እቲ ኣብ ኢትዮጵያ ዝተፈጠረ ውግእ፣ ውሽጣዊ ጉዳይ ስለዝኾነ፣ ኤርትራ ኣካል እቲ ግጭት ኣይኮነትን’ ክትብል እያ ነጺጋቶ ክብል ኣገልግሎት ዜና ሮይተርስ ሓቢሩ። ኣቐዲሙ ‘መንግስቲ ኤርትራ ብግንባር ባድመ ሎሚ ሰሉስ ወራር ፈጺሙ’ ክብል መንግስቲ ክልል ትግራይ ከሲሱ ነይሩ። መራሒ ክልላዊ መንግስቲ ትግራይ ዶ/ር ደብረጽየን ገ/ሚካኤል ሎሚ ሰሉስ ኣብ ዝሃብዎ መግለጺ ‘ብሰራዊት ፌደራልን ክልል ኣምሓራን ዝተፈጸመ ወራር፣ ኣብ ንምክተሉ እዋን፣ መንግስቲ ኤርትራ ንክልቲኦም ሓይልታት ንምሕጋዝ ኢሉ ብድሕሪት ወጊኡና’ ኢሎም ከሲሶም ነይሮም።


መንግስቲ ኤርትራ ኣብ ግንባር ባድመ ወሪሩና ይብሉ መራሒ ክልል ትግራይ

‘መንግስቲ ኤርትራ ብግንባር ባድመ ሎሚ ሰሉስ ወራር ከምዝፈጸመ’ መንግስቲ ክልል ትግራይ ገሊጹ። መራሒ’ቲ ክልላዊ መንግስቲ ዶ/ር ደብረጽየን ገ/ሚካኤል ሎሚ ኣብ ዝሃብዎ መግለጽ ‘ብሰራዊት ፌደራልን ክልል ኣምሓራን ዝተፈጸመ ወራር፣ ኣብ ንምክተሉ እዋን፣ መንግስቲ ኤርትራ ንክልቲኦም ሓይልታት ንምሕጋዝ ኢሉ ብድሕሪት ወጊኡና’ ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ክልተ ሴነተራት ኣሜሪካ  ኣብ ክልል ትግራይ ዝተወለዐ ውግእ ከምዘሻቕሎም ገሊጾም

ኣሜሪካዊያን ኣባላት ሴነት ብዛዕባ እቲ ኣብ ክልል ትግራይ ዝተወለዐ ውግእ ሻቅሎቶም ገሊጾም። ብመሰረት’ዚ፣ ሴነተር ኢልዛቤት ዋረን ‘በቲ ኣብ ኢትዮጵያ ዝተወለዐ ውግእ ተሻቂለ ኣለኹ። መራሕቲ፣ ነቲ ውግእ ብቅጽበት ደው ከብልዎ ይግባእ። ሰብኣዊ ሓገዛት’ውን ናብ ክልል ትግራይ ንክኣቱን ከኽእሉ፣ ኩሉ ሓቆፍ ልዝብ ብምክያድ፣ ንመሰል ኩሎም ዜጋታት ዘረጋግጽ ነጻን ርትዓዊን ምርጫንከካይዱ’ ጸዊዔን። ሴነተር ባብ መመንደዝ ብወገኖም ‘ፌደራላዊ መንግስቲ ኢትዮጵያን መራሕቲ ክልል ትግራይን፣ ንቅጽበታዊ ምቁራጽ ተጻብኦ ክትግብሩ ምስ ዝጽውዕ ድምጺ ማሕበረ ሰብ ዓለም ተጸምቢረ ኣለኹ’ ኢሎም። ኣባል ኮሚቴ ጉዳያት ወጻኢ ሴነት ኣሜሪካ ዝኾኑ ሴነተር መነንደዝ ወሲኾም ‘ክልቲኦም ሓይልታት ኣብ ክልል ትግራይ ዝኸፈትዎ ውግእ ዓሚቅ ሻቅሎት ዝፈጠረን፣ ከቢድ ሰብኣዊ ጥፍኣትን ሰብኣዊ ቅልውላውን ኣለዎን ይብሉ።  ዝተናወሐ ውግእ፣ ነቲ ዛጊት ዘይተረረ ዴሞክራሲያዊ ሽግግር ኢትዮጵያ ዘልምስ፣ ንህዝቢ ኢትዮጵያ ሰላምን ህድኣትን ዝኸልእን ከምዝኾነ’ውን ጠቂሶም።  ብዘይካ’ዚ፣ ኣብ ኢትዮጵያ፣ ውግእን ህድኣት ዘይምህላውን፣ ኣብ መላእ’ቲ ዞባ ጽልዋ ዘሕድር ስለዝኾነ፣ ክልቲኦም ወገናት ነቲ ህውከት ኣቋሪጾም ፖለቲካዊ ኣፈላላዮም ብሰላማዊን ኩሉ ሓቆፍን ልዝብ ንክፈትሑ ሴነተር ሜነንደዝ ጸዊዖም።


አቦ መንበር ኮምሽን ሕብረት ኣፍሪቃ ኣብ ትግራይ ዝተጀመረ ውግእ ደው ንክብል ጸዊዖም

አቦ መንበር ኮምሽን ሕብረት ኣፍሪቃ ሙሳ ፋቂ መሃመት ትማሊ ኣብ ዝዘርግሕዎ መግለጺ ‘ኣብ ኢትዮጵያ ይጓሃሃር ብዛዕባ ዘሎ ወታሃደራዊ ረጽሚ ብዘለዎም ሻቅሎት’ ገሊጾም። እቶም ኣቦ መንበር ኣብ መግለጺኦም ‘ንሕገ መንግስታዊ ስርዓት፣ ግዝኣት፣ ሓድነትን ሉኣላዊነትን ፌደራላዊት ዴሞክራሲያዊት ኢትዮጵያ ከምዝግደሱን፣ ህድኣት ኢትዮጵያን እቲ ዞባን ክረጋገጽ' ጸዊዖም። ብመንጽር’ዚ ይብሉ ንሶም ‘ውግእ ብህጹጽ ደው ክብል፣ ኩሎም ወገናት ንምርግጋጽ ሰብኣዊ መሰላትን ድሕነት ሰላማዊያን ሰባትን ክሰርሑን’ ጸዊዖም። ኩሎም ወገናት ስለ ረብሓ’ታ ሃገር ኢሎም ‘ኣብ ሃናጺ ጽምዶ ንክኣትው’ውን’ ተማሕጺኖም። ንሰላምን ህድኣትን ኢትዮጵያ፣ ሕብረት ኣፍሪቃ ኣብ ጎድኒ ‘ኢትዮጵያዊያን ዘካይድዎ ልዝባት’ ከምዝኾን እውን አረጋጊጾም።


ሱዳን ኣብ ትግራይ ዘሎ ግጭት ክሳብ ዝሃድእ ንዶብ ኢትዮጵያን ሱዳንን ምዕፃዋ ኣፍሊጣ

ተሓጋጋዚ ኣማሓዳሪ ክፍለ ግዝኣት ከሰላ ፈታል ራሕማን ኣል-ኣሚን ካብ ዶብ ብዙሕ ኣብ ዘይርሓቐ ክልል ትግራይ ዘሎ ውግእ ክሳብ ዝሃደእ እቲ ዶብ ተዓፂዩ ከምዝፀንሕ ተዛሪቦም። ዝሓለፈ ዓርቢ ቀዳማይ ምንስቴር ኢትዮጵያ ኣብይ ኣሕመድ ሰራዊት እታ ሃገር ኣብ ልዕሊ ሓይልታት ፀጥታ ትግራይ ደብዳብ ነፈርቲ ብምፍፃም ተወንጨፍትን ካልኦት ከበድቲ ኣፅዋራትን ምዕናዎም ገሊፆም ኣለው። ኣል-ኣሚን ከምዝሓበሩዎ ሰበስልጣን ክፍለ ግዝኣት ከሰላ ካብን ናብን ኢትዮጵያንን ሱዳንን ኣብ ዘእትው ወድ ኣል-ሐሊዮ ነቲ ኹነታት ዝከታተል ሓደ ኮሚቴ ኣጣይሾም ኣለው።ኣብ ኢትዮጵያ ዘሎ ህወከት ብምህዳም ንዝኣድሙ ክሕግዙ እዮም ኢሎምሰበስልጣን ሱዳን። ሰበስልጣን ከሰላ ዝኾነ ይኹን ጉጅለ ናብ ሱዳን ምእታው ኣይፍቀደሉን ሱዳን ዓውዲ ኵናት ኣይክትኸውንን እያ ኢሎም ኣል-ኣሚን። ‘’ብረት ዝተዓጠቐ ዝኾነ ይኹን ናብ ከሰላ ክኣቲ ኣይንፈቅድን።ንዘይተዓጥቑ ዝሕግዙ ግን ኣብ መእተዊ ዶብ ወድ ኣል-ሐሊዮ ኮሚቴ ኣጣይሽና ኣለና’’ ኢሎም። ቀዳማይ ምንስቴር ኣብይ ኣሕመድ መራሕቲ ህወሓት ከበድቲ ኣፅዋርን ንብረትን ንምዝራፍ ንወታደራዊ ካምፕታት ኣጥቒዖም ኢሎም ምስ ከሰሱ እዩ እቲ ግጭት ዝተወልዐ። ድሕሪ ናይ ዝሓለፈ ሰሙን ምዕባለ ኣል-ኣሚን ወታደራዊ ሓይሊ ሱዳን ሓዊሱ መሓውራ ድሕነት ሱዳን ኣብ ዶብ ኢትዮጵያን ሱዳንን ጥንቃቐ ክገብሩ ኣዚዞም። ‘’ዝኾነ ይኹን ዓይነት ዘይሕጋዊ ምትእኽኻብ ክንርኢ ኣይንደልን።ኣብ ሃገሮም ዘይምርግጋእ ዝፈጠሩ ዝኾነ ይኹን ብረት ዝተዓጠቑ ሰባት፣ጉጅለታት ኣይንፈቅድን። ዶብና ካብ ሎሚ ጀሚሩ ንዘይተወሰነ ግዜ ብወግዒ ዓፂናዮ ኣለና’' ኢሎም ኣል-ኣሚን። መሰኻኽር ዓይኒ ኣብ ካብ ከሰላ ከምዝሓበሩዎ ዕጡቓት ሓይልታት ሱዳን ኣብታ ከተማ ብበዝሒ ተዋፊሮም ኣለው።ብቅድሚ ትማሊ ሰንበት እውን ሓገዝቲ ሓይልታትን ዕጡቓት ጉጅለታትን ምሸት ናብ ዶብ ኢትዮጵያ ክጉዓዙ ሪኢኦም ኣለው እዞም መሰኻኽር።


' ኣብ ልዕሊ ህውሓት ዝውሰድ ዘሎ ስጉምቲታት - ገበነኛታት ናብ ፍርዲ ብምቅራብ ኣብ ቀረባ ጊዜ ክዛዘም'ዩ ' ቀዳማይ ሚኒስተር ኢትዮጵያ ዶ/ር ኣብይ ኣሕመድ

ኣብ ልዕሊ ህውሓት ዝውሰድ ዘሎ ስጉምቲታት ገበነኛታት ናብ ፍርዲ ብምቅራብ ኣብ ቀረባ ጊዜ ክዛዘም’ዩ ክብሉ ቀ/ሚ ኢትዮጵያ ዶ/ር ኣብይ ኣሕመድ ኣፍሊጦም።ንሶም በቲ ህልው ኩነታት ሻቅሎቶም ዝገለጹ ፈተውቲ ነመስግን ድሕሪ ምባል ዝውሰድ ዘሎ ስጉምቲ ናይ ሓንቲ ሉኣላዊት ሃገር ጉዳይ’ዩ ክብሉ ውን ሓቢሮም። ብካልእ ወገን ነፋሪት ኩናት ሓይሊ ኣየር ኢትዮጵያ ኣውዲቕና ንዝብል መግለጺ ህውሓት ሚንስትሪ ምክልኻል’ታ ሃገር ነጺግዎ’ሎ። ኣብ ሚንስትሪ ምክልኻል ኢትዮጵያ ዳይሬክተር ክፍሊ መምርሒ ሜጀር ጄነራል መሀመድ ተሰማ ዝተሃርመ ነፋሪት የለን ክብሉ ንድምጺ ኣሜሪካ ተዛሪቦም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኣመሓዳሪ ክልል ትግራይ - መጸዋዕታ ሰላም ናብ ሕብረት ኣፍሪቃ ልኢኾም

ኣብ ከባቢ ከተማ መቐለ ደብዳብ ንምክያድ ዝኸደት ነፋሪት ብሓይሊ ጸረ ኣየር ነፈርቲ ተወቒዓ ክብል መንግስቲ ክልል ትግራይ ኣፍሊጡ። ኣመሓዳሪ ክልል ትግራይ ዶ/ር ደብረጽየን ገብረሚካኤል ኢትዮጵያ ናብ ዝኸፍአ ኹናት ሓድሕድ ከይትኣትው ብምባል ናብ ሕብረት ኣፍሪቃ መጸዋዕታ ሰላም ልኢኾም ኣለው። ምሉእ ትሕዝቶ ኣብዚ ምስማዕ ይክኣል። No media source currently available


ኢትዮጵያዊያን ተወለድቲ ትግራይ ኵናት ጠጠው ክብል ብምፅዋዕ ኣብ ዋሽንግተን ዲሲ ናይ ተቓውሞ ድምፆም ኣስሚዖም

ኣብ ዝተፈላለያ ክፍለ ግዝኣታት ዩናይትድ ስቴትስ ዝነብሩ ኢትዮጵያዊያንን ኢትዮጵያዊያን ኣሜሪካዊያንን ተወለድቲ ትግራይ ኣብ ልዕሊ ህዝቢ ትግራይ ዝተኣወጀ ዝበሉዎ ኵናት ብምቅዋም ሎማዕንቲ ሶኑይ ኣብዚ ኣብ ዋሽንግተን ዲሲ ኣብዝርከብ ምንስቴር ጉዳያት ወፃኢ ናይ ተቓውሞ ድምፆምከስምዑ ውዒሎም። ኣተሓባበርቲ ናይቲ ሰልፊ ቅድሚ ሎሚ ተራእዩ ዘይፈልጥ በዝሒ ተወለድቲ ትግራይን ካልኦትኢትዮጵያዊያንን ከምኡ እውን ኤርትራዊያን ዝተረኸቡሉ ዝበሉዎ ኵናት ጠጠው ይበል ኢሎም። ዕላማ ናይቲ ሰልፊ ናይ ኣብይ ኢሎም ዝፀውዕዎ መንግስቲ ኣብ ልዕሊ ህዝቢ ትግራይ ኵናት ኣዊጁ መጠነ ሰፊሕ ዝኾነ ወታደራዊ ዘመት የካይድ ስለዘሎ መሰረት ዘይብሉን ምኹንዩን ዘይኮነ ኣብ ልዕሊ ነፃነትን ባህግን ህዝቢ ዝካየድ ዘሎ ወራር ስለዝኾነ ህዝቢ ዓለም ፈሊጡ ጠጠው ከብሎ ፃውዕቲ ንምግባር እዩ ኢሉ ካብ ኣተሓባበርቲ ሓደ ዝኾነ ኣቶ የማነ ሓለፎም። ኣብቲ ሰልፊ ኵናት ኣይፋልን፣ኣብይ ይውረድ ዝብሉን ካሎትን ጭርሖታት የስምዑ ነይሮም።ህዝቢ ዓለም ብፍላይ ድማ ዩናይትድ ስቴትስ ኵናት ጠጠው ንክብል ድፍኢት ክገብሩ ዝፅውዕ መልእኽቲ ንምስቴር ጉዳያት ወፃኢ ደብዳበ ምቕራቦም ገሊፁ ኣሎ ኣቶ የማነ ሓለፎም። መዓዛ ጊደይ ዝተብሃለት ነባሪ ክፍለ ግዝኣት ቨርጂኒያን ተሓላቒት ሰብኣዊ መሰላትን ዝተሳተፈትሉ ምኽኒያት ምእንቲ ሰላም ህዝቢ ትግራይ ድማ ደላዩ ሰላም ኮይኑ ግን ኣብ ልዕሊኡ ተኣዊጁ ዘሎ ኵናት ጠጠው ንምባል ዓለምለኸ ማሕበረሰብ ጣልቃ ክ ኣቲ ንምፅዋዕ እዩ ኢላ።እቲ ኵናት ንትግራይን ኢትዮጵያን ጥራሕ ከይኮነ ነቲ ዞባ ሓደገኛ እዩ እውን ኢልካ። ምሉእ ትሕዝቶ ኣብዚ ምስማዕ ይክኣል። No media source currently available  ነቲ ሰልፊ ዘዋደድኦ ኣብዚ ኣብ ዋሽንግተን ዲሲና ከባቢኣን ዝርከባ ውዳበታት ተጋሩ እየን ብመሰረት ኣቶ የማነ። ብድምፂ ኣብዚ ምስማዕ ይክኣል።


ደሞክራሲያዊ ምትሕብባር ትግራይ: ህወሓት ንህዝቢ ትግራይ ግጉይ መረዳእታ ይህብ ኣሎ ክብል ከሲሱ

ኣቦ መንበር ፓርቲ ደሞክራሲያዊ ምትሕብባር ትግራይ ዶ/ር ኣረጋዊ በርሀ፥ ህወሓት ብዛዕባ’ቲ ብፈደራል መንግስቲ ዝውሰድ ዘሎ ወታሃደራዊ ስጉምቲ፡ ንህዝቢ ትግራይ ግጉይ መረዳእታ ይህብ ኣሎ ኢሉ። እቲ ፓርቲ ሎሚ ኣብ ዝሃቦ ጋዜጣዊ መግለጺ እቲ ወታሃደራዊ ስጉምቲ ኣብ ልዕሊ ክልል ትግራይ ኮነ ኣብ ልዕሊ ህዝቢ ትግራይ ዝውሰድ ዘሎ ኣይኮነን ዝበለ ዶ/ር ኣረጋዊ በርሀ፥ ህወሓት ግን ከምኡ እናበለ`ዩ ንህዝቢ ዘደናግር ክብል ከሲሱ ።


ቤት ምኽሪ ፈደረሽን ኢትዮጵያ ኣብ ክልል ትግራይ ግዚያዊ መንግስቲ ከቕውም ኣዚዙ

ቀዳማይ ሚንስተር ኢትዮጵያ ኣቢይ ኣሕመድ፥ ኣብ ክልል ትግራይ ዝካየድ ዘሎ ልዕልና ሕጊ ናይ ምኽባር ስራሕ ኣብ ሓጺር ግዜ ክውዳእ`ዩ ኢሉ። ኢትዮጵያ ነቶም ሻቕሎቶም ዝገለጹ መሓዙታ ተመስግን ዝበለ ዶ/ር ኣቢይ ፥ እቲ ስርሒት ሓንቲ ልዑላዊት ሃገር ንውሽጣዊ ጉዳያታ ተመሓድረሉ ዓቕሚ`ዩ ኢሉ። ብደብዳብ ነፈርቲ ዝተሰነየ ኣብ ክልል ትግራይ ዝካየድ ኩናት ኣብ ዝቐጸለሉ እዋን፥ ኣባል ፈጻሚ ኮሚቴ ህወሓት ጌታቸው ረዳ፥ ሓንቲ ነፋሪት ውግእ ኣውዲቕና ክብል ከሎ፥ ወሃቢ ቓል ሚንስትሪ ምክልኽል ኢትዮጵያ ጀነራል መሓመድ ተሰማ ንድምጺ ኣሜሪካ ክዛረብ ከሎ ድማ፥ ነቲ ዝተባህለ ብምንጻግ ኩለን ነፈርትና ኣማን`የን ዘለዋ ተልእኮኣን ድማ ብዝግባእ ይፍጽማ`ለዋ ኢሉ። ብኻልእ ወገን ትማሊ ሰንበት ቀዳማይ ሚንስተር ኣቢይ፥ ሓዲሽ ኣዛዚ ሰራዊት፡ ሓዲሽ ሓላፊ ስለያን፥ ሓዲሽ ሚንስተር ጉዳያት ወጻእን ሸይሙ`ሎ። ብኻልእ ወገን፥ ቤት ምኽሪ ፈደረሽን ኢትዮጵያ፥ ብቐዳም ኣብ ዘካየዶ ህጹጽ ኣኼባ፥ ፈደራል መንግስቲ ኣብ ክልል ትግራይ ግዚያዊ መንግስቲ ከቕውም ኣዚዙ`ሎ። ብቤት ምኽሪ ፈደረሽን ዝተመሓላለፈ ውሳነ 359/2003 ኣብ ክልል ትግራይ ዘሎ ክልላዊ መንግስቲ ንሕገመንግስታዊ ስርዓት ኣብ ሓደጋ ስለዘእተወ መንግስቲ ብመሰረት ሕገመንግስታዊ ዓንቀጽ 62/9 ናብቲ ክልል ኣትዩ ሕጊ ከኽብር ኣለዎ ይብል።


'ኣብ ከባቢ መቐለ ዝነበረ ተወንጫፊ ሮኬታትን ከበድቲ ኣጽዋርን ተደብዲቡ' ቀ/ሚ ኣብይ

ሓይሊ ኣየር ኢትዮጵያ ኣብ መቐለን ከባቢኡን ዝፈጸሞ ደብዳብ ነፈርቲ ኣብ ዝተፈላለዩ ከባቢታት ዝነበሩ ሮኬታትን ከበድቲ ኣጽዋርን ምሉእ ንምሉእ ምዕናው ቀ/ሚ ኣብይ ኣሕመድ ኣፍሊጦም። ኣብቲ ቦታ ዝነበሩ ሮኬታት ክሳብ 300 ኪሎ ሜትሮ ክውንጨፉ ዝክእሉ ምንባሮም'ውን ተሓቢሩ'ሎ። እቲ ትማሊን ሎሚ ዝተኻየደ ደብዳብ ነፈርቲ ከምዝቅጽል ዝሓበሩ ቀ/ሚ ኣብይ ኣሕመድ እቲ መጥቓዕቲ መዓስ ደው ከምዝብል: "ጽፍሪ ዝነቀሉ: ሰብ ዝቐተሉ: ሃብቲ ዝዘረፉ ገበነኛታት ናብ ሕጊ ምስ ቐረቡ ሽዑ ደው ክብል'ዩ" ክብሉ ገሊጾም። ብዛዕባ እቶም ናይ ልዝብን ዕርቂ ሓሳብን ዘልዕሉ ወገናት ተሓቲቶም ክምልሱ ከለው ነቲ ሓሳብ ከምዘይቅበልዎ'ውን ሓቢሮም ኣለው። እቲ ወታሃደራዊ ስጉምቲ ደው ዝብል ገበነኛታት ናብ ሕጊ ክቐርቡ ከለው ጥራይ'ዮም ኢሎም። ቀ/ሚ ኣብይ ቀጺሎም ሰላማዊያን ሰባት ካብቲ መጥቓዕቲ ዝካየደሉ ቦታ ክርሕቑ'ውን ኣተሓሳሲቦም ኣለው።


ርእይቶታት ተወለድቲ ትግራይ ኣብ ጉዳይ ኩናት ክልል ትግራይ

ኣብ መንጎ ማእከላይ መንግስቲ ኢትዮጵያን ክልል ትግራይን ዝተወልዐ ኹናት ስለምንታይ ኣማራጺ ኾይኑ? ዕላምኡ እንታይ'ዩ? ናበይ ገጹ'ዩ ? ብኸመይ'ከ ክፍታሕ ኣለዎ ዝብል መዛረቢ ነጥብታት ሒዙ ፥ ንክልተ ዝተፈላለየ ርእይቶታት ዘለዎም ኢትዮጵያውያን ተወላዶ ክልል ትግራይ ኣዘራሪብና'ሎ። ኣቶ መሓሪ ኣበራ ካብ ካናዳ ክኸውን ከሎ፥ ኣቶ ጌታቸው ገብረኪሮስ ካብ ኣመሪካ'ዮም። ምሉእ ትሕዝቶ ኣብዚ ምስማዕ ይክኣል። No media source currently available


ቀ/ሚ ኣብይ ኣብ ልዕሊ ህውሓት ዝተወስደ ፈላማይ ስጉምቲ ብዓወት ምዝዛሙ ሓቢሮም

ቀ/ሚ ኣብይ ኣሕመድ ኣብ ልዕሊ ህውሓት ዝተወስደ ፈላማይ ዙር ስጉምቲ ብዓወት ተዛዚሙ ክብሉ ኣፍሊጦም ህውሓት ንተወሳኺ መጥቓዕቲ ወስ ክብል ኣብ ዘይክእለሉ ደረጃ ኣብጺሕናዮ ኣለና ዓቕሙ አዳኪምናዮ ዝበሉ እቶም ቀዳማይ ሚንስትር:ሎሚ ምሸት ንህዝቢ ኣብ ዝሰምዕዎ መደረ ጉጅለ ህውሓት ብምሉኡ ናብ ፍርዲ ክሳብ ዝቀርብ እቲ ወፍሪ ክቅጽል'ዩ ኢሎም። እቶም ቀ/ሚ ብጽሑፍ ኣብ ዘውጽእዎ መግለጺ ሰራዊት ምክልኻል ዝወስዶ ዘሎ ስጉምቲ ውሱንን ክፍጸም ዝከአልን ዒላማታት ዘለውዎ'ዮም ኢሎም። ምሉእ ትሕዝቶ ኣብዚ ምስማዕ ይክኣል። No media source currently available


ኣገልግሎት መብራህቲ ከተማ መቐለ ምጅማሩ ተገሊጹ

ኣብ ዋና ከተማ ክልል ትግራይ መቐለ ካብ ትማሊ ምሸት ጀሚሩ ኣገልግሎት መብራህቲ ጀሚሩ'ሎ። ሓደ ላዕለዋይ ኣመራርሓ'ቲ ክልል ንድምጺ ኣሜሪካ ኣብ ዝሃብዎ ቃል መንግስቲ ክልል ብባዕሉ ኣብቲ ክልል ካብ ዝርከቡ መመንጨዊ ሓይሊ ኤሌትሪክ ህዝቢ ክጥቀም ከምዝገበረ ኣፍሊጦም ኣለው ። ኣብቲ ክልል ዝንቀሳቀሳ ተቓወምቲ ውድባት ባይቶና: ሳልሳይ ወያነን ውድብ ናጽነት ትግራይን ኣብ ጎኒ ህዝብን መንግስቲን ብምዃን ክንምክት ኢና ዝብል መግለጺ ኣውጺኣን ኣለዋ ። ምሉእ ትሕዝቶ ኣብዚ ምስማዕ ይክኣል ። No media source currently available


ኣብ ዝተፈላለዩ ክልላት ተዛረብቲ ትግርኛ ይእሰሩ ከምዘለው ነበርቲ ገሊፆም

ኣብ ዝተፈላለዩ ክልላት ኢትዮጵያ ትግርኛ ተዛረብቲ ተጋሩ ብበዝሒ ይእሰሩ ከምዘለው ነበርቲ ገሊፆም።ኣብ ጋምቤላን ቤንሻንጉል ጉምዝን ዝነብሩ ከምዝገለፁልና ኣብ ንግድን ስራሕ መንግስትን ዝተዋፈሩ ይእሰሩ ከምዘለው ገሊፆም።ፖሊስ ኮሚሽን ክልል ቤንሻንጉል ጉምዝ ኣባላትን መራሕትን ህወሓትን ነጋዶን 30 ተጋሩን ሸውዓት ኣባላት ኦነግሸኔን ኣብ ቁፅፅር ወዒሎም ኣለው።እቲ ማእሰርቲ ቀፃሊ እዩ ኢሎም።ኣብ ጋምቤላ እውን ኣብ መንጎ ብሄረሰባት ግጭት ክፈጥሩ ፈቲኖም ዝበሎም 19 ኣባላት ህወሓትን ኦነግ ሸኔን ኣብ ቁፅፅር ምውዓሉ ሃገራዊ ድሕነት ኣፍሊጡ።ብኻሊ ወገን ላዕለዎት መኮነናት ሓዊሱ ትግርኛ ተዛርብቲ ኣባላት ሰራዊት ምክልኻልን ፌደራል ፖሊስን ዕጥቖም ፈቲሖም ኣብ ገዛውቶም ኮፍ ክብሉ ከምዝተኣዘዙ ንቪኦኤ ገሊፆም።ብኻሊእ ዜና ትግርኛ ተዛረብቲ ኣብ ውሽጢ ሃገር ይኹን ዓለምለኸ በረራ ከይገብሩ ኣብ ቦሌ ዓለምለኸ መዕረፎ ነፈርቲ ከምዝተኸልከሉ መንገደኛታት ገሊፆም። ሽሞም ክግልፀሎም ዘይደለዩ ነባራይ ከተማ ጋምቤላ ኣብቲ ከባቢ ይኸውን ብዛዕባ ዘሎ ተሓቲቶም ‘’ኣብ ከተማ ጋምቤላ ንኣባላት ሓይልታት ምክልኻልን ፌደራል ፖሊስን ዕጥቖም የፍትሑዎም ኣለው’’ ኢሎም። ብርክት ዝበሉ ተጋሩ ተኣሲሮምን ይእሰሩን ኣለው ክብሉ ሽሞም ዘርዚሮም ኣለው። ብተተመሳሳሊ ኣብ ክልል ቤንሻንጉል ጉሙዝ ከተማ ኣሶሳ ብርክት ዝበሉ ተወለድቲ ትግራይ ብሓይልታት ፀጥታ ይእሰሩ ከምዘለው ሓደ ሽሞም ክግለፀሎም ነጋዳይ ገሊፆም።ኣብታ ከተማ ወነንቲ ኣለው ዝብሃሉ ናይ ንግዲ ትክላትን ሆቴላትን ይእሰሩ ኣለው ይብሉ እዞም ብስልኪ ዘዘራረብኩዎም። ናይ ቤንሻንጉል ጉሙዝ ክልል ኮሚሽነር ዓብዲ ዓዚዝ መሓመድ ኣብቲ ክልል ፀገም ንምፍጣር ዝንቀሳቐሱ ኣባላትን መራሕትን ህወሓት ከምኡ እውን ኣብ ንግዲ ዝተዋፈሩ 30 ትግርኛ ተዛረብቲን ሸውዓት ኣባላት ኦነግ ሸኔን ብድምር 37 ሰባት ኣብ ትሕቲ ቁፅፅር ምውዓሎም ገሊፆም።እቲ ማእሰርቲ ከምዝቕል እውን ሓቢሮም ኣለው። ሃገራዊ ድሕነት ብወገኑ ኣብ ጋምቤላ ኣብ መንጎ ብሄረሰባት ግጭት ንምፍጣር ውዲት ይፈጥሩ ነይሮም ዝበሎም 19 ኣባላት ህወሓትን ኦነግን ኣብ ትሕቲ ቁፅፅ ምውዓሉ መራኸቢ ብዙሃን ውሽጢ ሃገር ፀቢበን ኣለዋ። እዚ ከምዚ ኢሉ እናሃለወ ትግርኛ ተዛረብቲ ብምዃኖም ናይ ወፃእን ውሽጥን ሃገር በረራ ከይንገብር ተኸልኪልና ኢሎም መንገደኛታት። ሽሙ ክግለፀሉ ዘይደለየ ኣብ ወፃኢ ሃገር ዝነብር ነጋዳይ ኢትዮጵያዊ ሃገር ሰላም ኢሉ ንምጉዓዝ ናብ ቦሌ ዓለምለኸ መዕረፎ ነፈርቲ ከምዝኸደን ኣብኡ ግን ዘይገመቶ ነገር ከምዘጋጠሞን ይገልፅ።’’ተጋሩ ንዘይተወሰነ እዋን ከይጉዓዙ ተኸልኪሉ እዩ ኢሎምኒ።ኣዚየ እየ ሓዚነ’’ ኢሉ። ንሱ ብምውሳኽ ኣብ እዋም ደርጊ ኣብ ልዕሊ ተወለድቲ ትግራይ ይፍፀም ነይሩ ዝበሎ ብምዝኽኻር ታሪኽ ንርእሱ ይደግም ኣሎ፤ተወልደቲ ትግራይ ኣብ ዓዶም ከይወፁ ኢልካ ምኽልካል ዘሕዝን እዩ ኢሉ። ካብ ኢምግረሽን ቦሌ ዓለምለኸ መዕረፎ ነፈርቲ ይኹን ካብ ካልኦት ኣካላት መብርሂ ንምርካብ ዝተገብረ ፃዕሪ ኣይሰለጠን። ብኻሊእ ወገን ተወለድቲ ትግራይ ዝኾኑ ኣባላት ሓይልታት ምክልኻልን ፖሊስ ፌደራልን ዕጥቖም ፈቲሖም ኣብ ገዛውቶም ኮፍ ክብሉ ከምዝተኣዘዙ ዘዘራረብናዮም መኮነናት ገሊፆም።ዝተውሃቦም ምኽኒያት ‘’ንድሕንነትኩም’’ ዝብል ከምዝኾነ ገሊፆም ኣለው።ኣብ ኣዲስ ኣበባን ከባቢኡን ካብ ዝተመደቡ ንድሕንነቶም ክብሉ ሽሞም ክግለፀሎም ዘይደለዩ መኮነናት እቲ ውሳነ ምድንጋር ከምዝፈጠረሎም ሓቢሮም።ዝርዝሩ ድምፂ ኣብዚ ምስማዕ ይክኣል። No media source currently available


መግለጺ ዓለምለኸ ማሕበር ቀይሕ መስቀል ኣብ ህልው ኩነታት ክልል ትግራይ

ኣብ ሰሜናዊ ኢትዮጵያ፣ ኣብ ግጭት ተጸሚዶም ዘለው ወገናት፣ ንህይወት ሰብን ንብረትን ካብ ሓደጋ ንክከላኸሉን፣ ህዝቢ ሕክምናዊን ካልኦት ሓገዛትን ንክረክብ ከኽእሉን ዓለምለኸ ማሕበር ቀይሕ መስቀል ጸዊዑ። ቀይሕ መስቀል‘ብሰንኪ እቲ አብ’ቲ ከባቢ ዝተወለዐ ጎንጺ፣ ኣብ ካልኦት ከባቢታት’ውን ክበጽሕን፣ ህዝቢ ክፈናቀልን መሰረታዊ ቀረባት ንከይረክብን ስለዝገብር’ ዓሚቅ ሻቅሎት ዝፈጥር እዩ ይብል ። ዓለምለኸ ማሕበር ቀይሕ መስቀል፣ ኣብ አዲስ አበባን መቀለን ብዘለው ወኪላቱ ኣቢሉ ነቲ ኩነታት ይከታተሎ ከምዘሎ’ውን ሓቢሩ ኣሎ። እቲ ግጭት ምስ ዝቅጽል፣ ማሕበር ቀይሕ መስቀል፣ ንዝቆሰሉን ሓገዝ ናብ ዝደልዩን ኣምቡላንስን ኪኢላታትን ንከእትው ንክፍቀደሉ’ውን ሓቲቱ። ኣብ ሰሜን ኢትዮጵያ ውግእ ዝተወለዐ፣ ኣብ መላእ ኢትዮጵያ ተደጋጋሚ ህውከት ኣብ ዝኽሰተሉ እዋን ከምዝኾነ’ውን ቀይሕ መስቀል ኣዘኻኺሩ። ዓለም ለኸ ማሕበር ቀይሕ መስቀል ወሲኹ ኣብ ዝተፈላለዩ ከባቢታት ኢትዮጵያ፣ ብርክት ዝበሉ ሰባት፣ ተቀቲሎም፣ ቆሲሎምን ተፈናቂሎምን እዮም ይብል ።


ግብረ መልሲ ዝተፈላለዩ ክልላት ናብ ክልል ትግራይ ዝተፈጥረ ኩነታት

ምኽትል ርእሰ ምምሕዳር ደቡብ ኢትዮጵያ ኣቶ ርስቱ ይርዳው ህወሓት ኣነ እንተዘይመሪሐ ሃገር ክትፈርስ ኣለዋ ብዝብል ኣብ ልዕሊ ህዝቢ ተደጋጋሚ መጥቃዕቲ ክፍጽም ድሕሪ ምጽናሕ፥ ኣብ ሰራዊት ምክልኻል ሃገር ዝፈጸሙ መጥቃዕቲ ካብ ስነልቦናን ሞራልን ኢትዮጵያ ዝወጸ እኩይ ተግባር'ዩ ኢሉ ። ንሱ ኣስዒቡ ኢትዮጵያ ሓድነታ ተሓልዩ ክቕጽልን ሰባት በሰላም ወፊሮም ክኣትዉን፡ ብዝለዓለ ትኹረት ክንሰርሕ ኢና ኢሉ። ርእሰ ምምሕዳር ክልል ሲዳማ ኣቶ ደስታ ሌዳሞ ብወገኑ፥ ተስፋ ዝቖረጸ ጉጅለ ህወሓት ኣብ ልዕሊ መዓስከር ሰራዊት ምክልኻል ዝፈጸሞ ኢ-ሰብኣዊ ተግባር ሃገር ንምፍራስ ዝግበር ግልጺ ፈተነ'ዩ ድሕሪ ምባል፥ ሰራዊት ምክልኻል ንልኡላውነት ሃገር ንምኽባር ብዘለዎ ሓላፍነት ነቲ መጥቃዕቲ ዝተኻየደሉ ከባብታት ብምቁጽፃር ነቲ ጽንፈኛ ጉጅለ ኣብ ናይ ምድምሳስ ስራሕ ይርከብ ኣሎ ኢሉ ። እዚ ከምዚ ኢሉ ከሎ ኣብ ክልል ቤንሻንጉል ጉሙዝ ' መንግስቲ የለን እናበሉ ካብ ሕጊ ወጻኢ ኣብ ዝኾነ ተግባራት ክንቀሳቐሱ ዝጸንሑ 37 ውልቀ ሰባት ሒዘ ክብል ኮሚሽን ፖሊስ"ቲ ኽልል ኣፍሊጡ። ኮሚሽነር ፖሊስ ዓብደልዓዚዝ መሓመድ 30 ካብኣቶም ኣባላት ሕወሓትን ሰብ ሃብትን ክኾኑ ኸለዉ 7 ድማ ኣባላት ኦነግ ሸነ'ዮም ኢሉ ። ገለ ነበርቲ ንቪኦኤ ኣብ ዝሃብዎ ሓበረታ ድማ ተጋሩ ስለዝኾና ጥራሕ ንእሰርን ንከላበትን ኣለና ኢሎም። ብተመሳሳሊ ኩነታት ኣብ ክልል ጋምቤላ'ውን ብሄር ምስ ብሄር ንምግጫው ሸርሒ ዝፍጽሙ ዝነበሩ'ዮም ተባሂሎም ዝተጠርጠሩ 19 ውልቀ ሰባት ኣብ ትሕቲ ቁፅጽር ከምዝወዓሉ ሃገራዊ ኣገልግሎት ድሕነትን ስለያን ኣፍሊጡ።


'ክልላዊ መንግስቲ ኣብ ልዕሊ ሓይልታት ምክልኻል መጥቓዕቲ ፈጺሙ' ምኽትል ኢታማዦር ሹም ጀነራል ብርሃኑ

ሎሚ ኣብ ምንስቴር ምክልኻል ኣብ ዝተውሃበ መግለፂኣብ መንጎ ፌደራል መንግስትን ክልላዊ መንግስቲትግራይን ናብ ኵናት ካብ ዝእተ እዚ ንመጀመሪያ ግዜእዩ።ምኽትል ኢታማዦር ሹም ሓይልታት ምክልኻልኢትዮጵያ ጀነራል ብርሃኑ ጁላ ንጋዜጠኛታት ኣብዝሃቡዎ መብርሂ ሰራዊት ምክልኻል ሰሜን እዚዘይሓሰቦ መጥቓዕቲ ተፂምዎ ኢሎም። ‘’ሰሉስ ምሸት ስዓት ኣርባዕተ ናይ ሰሜን እዚ ሰራዊትናበብዘለዎ ትፅቢት ዘይተገበረሉ፣ዘይተሓሰበመጥቓዕቲተፈፂሙዎ’’ እዮም ኢሎም። ነቲ መጥቓዕቲ ዝፈፀመ ሓይሊ ናይ ወፃኢ ወራሪኣይኮነን፤ተዓጢቑን ሸፊቱን ምስ መንግስቲ ኣብ ግጭትዘሎ ሓይሊ ከይኮነስ ናይ ባዕልና ናይ መንግስቲ ኣካል ካብዝኾነ ናይ ትግራይ ክልላዊ መንግስቲ ውሽጢ ዘለውሓይልታት ፅንፊ እዮም ኢሎም። ንልዕሊ 20 ዓመታት ኣብ ጉድጓድ ኮይኑ ናይ ትግራይህዝብን ናይ ኢትዮጵያ ህዝብን ዝሕሉ ዝነበረ ናይ ሰሜንእዚ ዝብሃል ብናይ ባዕሉ መንግስትን ወገኑን ወራርተፍፂሙዎ ኢሎም ጀነራል ብርሃኑ። ሰራዊት ምክልኻል ነቲ መጥቓዕቲ ብጅግንነት መኪቱዎእውን ኢሎም። ‘’ሰራዊትና ብዝለዓለ ደረጃ ተኸቢቡ ኢድካ ሃብ፣ዕጥቕኻፍታሕ ተባሂሉ እናሃለወ ዝተወደበሉ ዕላማነዚ ስለዘይኮነ ብዘለዓለ ጅግንነት መኪቱዎም፣ኣብ ምምካትእውን ይርከብ ኣሎ’' ኢሎም። እቲ ዝተረፈሰ ሰራዊት ምክልኻል ነቲ ሓይሊ ንምድሓንብዝተፈላለየ ኣንፈት እውን ኢሎም ናብኡየምርሕ ኣሎኢሎም። ህዝቢ ትግራይ ነቲ ናይ ህወሓት ተግባር ተቓዊሙዎ እዩዝበሉ ጀነራል ብርሃኑ ጁላ ንምክልኻል ሓይሊ ኢትዮጵያክኸብብ ተልእኾ ዝተወሃቦ ሓይሊ ከይተረፈ ነቲ ውግእኣብ ምቅዋም ከምዝርከብ ወሲኾም ገሊፆም።ሰራዊትኢትዮጵያ ኣጋርነቱ ኣብ ምርግ ጋፅ ይርከቡ ዝበሉ ንሶምዝቖሰሉ እናልዐሉ ናብ ሕክምና የምፅኡዎም ከምዘለውወሲኾም ገሊፆም።ምስ ሓደ ፀቢብን ፅንፍኛን ኢሎምዝፀውዕዎ ዝካየድዘሎ ኵናት እምበር ንህዝቢ ትግራይኣይውክልን ኢሎም ብምውሳኽ።እቲ ውግእ ሓይልታት ምክልኻልዝምክቱዎን ኣብ ዝኾነ ይኹን ቦታ ዘይበፅሕ ግን ህዝቢ ከይጉዳእ ሰራዊት ምክልኻልብጥንቃቐይሰርሕ ኣሎ ኢሎም። እቲ ውግእ ናብ ማእኸል ሃገር ኣይመፅእን፣ ኣብኡ ክውዳእ እዩ ኢልና ኢና ንሰርሕ ዘለና ኢሎምምኽትል ኤታማዦር ሹም ጀነራል ብርሃኑ ጁላ። እዚ ከምዚ ኢሉ እናሃለወ ናይ ዩናይትድ ስቴትስ ምንስቴርጉዳያት ወፃኢ ማይክ ፖምፒዮ ህወሓት ኣብ ትግራይዝርከቡ ካምፕታት ሓይልታት ምክልኻል መጥቓዕቲምፍፃሙ ዝገልፁ ሪፖርትታት ኣዚዩኣተሓሳሲቡና ኣሎ ኢሎም።ሰላም ንምምላስን እቲ ወጥሪ ንምህዳእንቕልጡፍ ስጉምቲ ንክወሰድ እውን ኣተሓሳሲቦም ይብልፀብፃብ እስክንድር ፍሬው ካብ ኣዲስ ኣበባ። ብኻሊእ ዜና ኣብ ክልል ኣምሓራ ኣዋሰንቲ ከባቢ ዝኾኑሶሮቃን ቅርቃርን ኣብ ዝተኻየደ ውግእ ብርክት ዝበለ ናይህወሓት ሓይሊ ብሰላም ኢዱ ሂቡ ክብሉ ርእሰ ኣመሓዳሪኣቶ ተመስገን ጥሩነህ ገሊፆም።  ካብ ትማሊ ፍርቂ ለይቲ ክሳብ ንጉሆ ተደጋጋሚመጥቓዕቲ ፈኒዩ ከምዝነበረ ዝገለፁ ኣቶ ተመስገንጥሩነህ ኣብ ዝተኻየደ መሊስካ ናይ ምጥቓዕ ብርክትዝበሉ ቦታታት ኣብ ትሕቲ ቁፅፅር ውዒሉ ኣሎ፤እቲ ውግእዕዉት ነይሩ ኢሎም። ናይቲ ክልል ፍሉይ ሓይሊ፣ሚሊሺያን ሰራዊት ምክልኻልንብዝተወዳደ ኣብ ዘካየዱዎ ቓልሲ ኣብ ሶሮቃን ቅርቃርንብዘይድልየቱ ክዋጋእ ዝተገበረ ዝበሉዎ ናይ ትግራይሓይሊ ፀጥታ ኢዱ ሂቡ ኣሎ ኢሎም። እቲ ከባቢ ምሉእ ብምሉእ ኣብ ትሕቲ ሓይሊ ፀጥታ ክልልኣምሓራ ምእታው እውን ገሊፆን ይብል ፀብፃብ ኣስቴርምስጋናው ካብ ባህር ዳር። ብዝተኣሳሰረ ሰራዊት ኢትዮጵያ ኣብ ልዕሊ ህወሓትይወስዶ ዘሎ ስጉምቲ ከምዝድግፉ ክልላት ደቡብህዝብን ሲዳማን ገሊፆም ብመሰረት ፀብፃብ ዮናታንዘብዲዮስ ካብ ሃዋሳ።። ብኻሊእ ብኻሊእ ወገን ኣብ ልዕሊ ህወሓት ዝተወስደስጉምቲ ኣብ ካልኦት ክፋላት እታ ሃገር ናይ ፖለቲካዕላማታቶም ብሓይሊ ንምፍፃም ኣብ ልዕሊ ዝንቀሳቐሱሓይልታት እውን ክውሰድ ከምዝግባእ ኢዜማኣተሓሳሲቡ።እቲ ሰራዊትን ሓይልታት ፀጥታንዝወስዱውም ሓይሊ ናይ ምኽባር ስጉምትታት ናይ ኩሎም ዜጋታት ሰብኣውን ዴሞክራሲያዊን መሰላትከኽብሩ ፀዊዑ ኣሎ።  እቲ ፓርቲ ሎማዕንቲ ኣብ ዝሃቦ ጋዜጣዊ መግለፂ ናይሃገር ሰላምን ሓድነትን ንምርግ ጋፅ ዝውሰድ ስጉምቲብቕልጡፍ ክዛዘም ኣተሓሳሲቡ ኣሎ ይብል ፀብፃብመለስካቸው ኣምሃ ካብ ኣዲስ ኣበባ።


መቐለ - ደብዳብ ነፋሪት ኲናት ተኻይዱ ክብል መንግስቲ ክልል ትግራይ ከሲሱ

ኣብ ከተማ መቐለ ነፋሪት ኩናት ፈደራል መንግስቲ ደብዲባ ክብል መንግስቲ ክልል ትግራይ ኣፍሊጡ። እዚ ናይቲ ስርዓት ጸረ ህዝብነት ዘርኢ'ዩ ከም ዝበለ'ውን ተሓቢሩ፡ሎ።\nብዛዕባ ዝወረደ ጉድኣት እንተልዩ ግን ኣይሓበረን። ኣብ ከተማ መቐለ ሰዓት 3 ድሕሪ ቀትሪ ኣቢሉ ብርቱዕ ናይ ኣውሮፕላን ድምጺ ከምዝተሰምዐ'ውን ወኪልና ሙሉጌታ ኣጽብሃ ሓቢሩ'ሎ። ብዛዕባ ቲ ደብዳብ ካብ ፈደራል መንግስቲ ዝተረኽበ ሓበሬታ የለን።


ቀ/ሚ ኣብይ ኣሕመድ ኣብ ጉዳይ ክልል ትግራይ ምስ ናይ ሱዳን መዘንኡ ብስልኪ ምዝርራቡ ተገሊጹ

ቀዳማይ ሚንስተር ኢትዮጵያ ኣቢይ ኣሕመድ ብዛዕባ`ቲ ኣብ ክልል ትግራይ ተፈጢሩ ዘሎ ኩነታት ምስ ናይ ሱዳን ቀ/ሚ ዓበደላ ሓምዶክ ብስልኪ ከም ዝተዘራረበ ኣገልግሎት ዜና ፋና ሓቢሩ። ዶ/ር ኣቢይ ኣሕመድ ኣብቲ እዋን፥ ብዛዕባ`ቲ ዝተፈጸመ ተግባራትን ሰላም ንምምጻእ ዝካየድ ዘሎ ስራሕን ንናይ ሱዳን መዘንኡ ከምዝሓበሮ ተጠቒሱ`ሎ። ቀዳማይ ሚንስተር ሱዳን ዓበደላ ሓምዶክ ብወገኑ፡ ሃገሩ ኣብታ ሓፍቲ ዝኾነት ኢትዮጵያ ዝተፈጥረ ኩነታት ብቀረባ ከምዝከታተሎን ንሱዳንን ነቲ ዞባን`ውን ከምዘገድስ ምግላጹ ንኣገልግሎት ዜና ሱዳን ሱና ዝጠቐሰ ፋና ሓቢሩ`ሎ። ክልቲኦም መራሕቲ ብመሰረት ኣብ መንጎ ክልቲአን ሃገራት ዘሎ ጽኑዕ ምሕዝነት ብቐጻሊ ርኽበን ክቅጽላ ምስምምዐን ሱና ጠቒሱ`ሎ።


መግለጺ ሚኒስተር ጉዳያት ወጻኢ ኣሜሪካ ንኣብ ክልል ትግራይ ዘሎ ኩነታት

ጉዳያት ወጻኢ ኣመሪካ ማይክ ፖምፒዮ፥ ህዝባዊ ወያነ ሓርነት ትግራይ ኣብ ልዕሊ`ቲ ኣብ ትግራይ ዝርከብ መዓስከራት ሓይልታት ምክልኻል ሃገር መጥቃዕትታት ፈጺሙ ዝብል ሪፖርት ከምዘሻቐሎ ኣፍሊጡ። ማይክ ፖምፒዮ ኣተሓሒዙ ሰላም ናብ ንቡር ንምምላስ ህጹጽ ስጉምቲ ክውሰድን ውጥሪ ክሃድእን ኣተሓሳሲቡ`ሎ።


መንግስቲ ኢትዮጵያ ኣብ ክልል ትግራይ ዝጀመሮ ወታሃደራዊ ወፍሪ ኣብ ሓጺር ጊዜ ብትሑት ኪሳራ ክዛዝሞ'የ ኢሉ

መንግስቲ ኢትዮጵያ ኣብ ልዕሊ ኣብ ክልል ትግራይ ዝርከብ ሓደ ናይ ሸፋቱ ጉጅለ ዝጀመሮ ወተሃደራዊ ወፍሪ ኣብ ሓጺር ግዜን ብትሑት ክሳራን ክዛዝሞ'የ ኢሉ። ወሃቢ ቓል ናይቲ ነቲ ወተሃደራዊ ወፍሪ ክመርሕ ዝቖመ ኮሚቴ ኣቶ ረድዋን ሑሴን ንሪፖርተራት ክገልጽ ከሎ፥ መንግስቲ ሕገ-መንግስቲ ናይ ምሕላውን ግዝኣተ ሕጊ ናይታ ሃገር ናይ ምኽባርን ግዴታ ኣለዎ ኢሉ።ኣስዒቡ መንግስቲ ነቲ ስራሕ ብዝተሓተ ክሳራ ከምዝፍጽሞ ኣፍሊጡ'ሎ። ቀዳማይ ሚንስተር ኢትዮጵያ ኣቢይ ኣሕመድ ትማሊ ምሸት ነታ ሃገር ኣብ ዘመሓላለፎ መልእኽቲ፥ህወሓት ኣብ ክልል ትግራይ ኣብ ልዕሊ ዝርከብ ሰራዊት ምክልኻል ኢትዮጵያ መጥቃዕቲ ከምዝፈጸመ ድሕሪ ምግላጽ፥ ሰራዊት ምክልኻል ሃገር ኣብ ልዕሊ ህወሓት ወተሃደራዊ ስጉምቲ ክወስድ ኣዚዙ'ሎ። ካብ ክልል መንግስቲ ትግራይ ብዛዕባ'ቲ መጥቃዕቲ ዝተሰምዐ ነገር የለን። ወሃቢ ቓል'ቲ ወተሃደራዊ ስርሒት ኣቶ ረድዋን ሑሴን፥ እቲ መጥቃዕቲ ኣብ ልዕሊ ሓደ ጸቢብ ፖለቲካዊ ረብሓ ዘለዎ ንእሽቶ ጉጅለ ዝካየድ'ዩ ኢሉ'ሎ። ኣተሓሒዙ፥ ህዝቢ ትግራይ'ውን ናይቲ ኣብ ኢትዮጵያ ዘሎ ደሞክራሲያውን ሲቪላውን መሰላት ተቛዳሲ መታን ክኸውን፥ እቲ ኩነታት ኣብ ዝሓጸረ ግዜ ኣብ ትሕቲ ቁጽጽር ብምእታዉ ክነረጋግጽ ኢና ኢሉ'ሎ። ምኽትል ቀዳማይ ሚንስተር ደመቀ መኮነን ብወገኑ፥ እቲ ወተሃደራዊ ስርሒት ዝግበር ዘሎ፡ ፍሉይ ሓይሊ ክልል ትግራይ ኣብ ልዕሊ ሰራዊት ፈደራል መጥቃዕቲ ስለዝፈጸመ'ዩ ኢሉ'ሎ። ብኻልእ ወገን ቤት ምኽሪ ሚንስተራት ኣብ ክልል ትግራይ ናይ ህጹጽ ሓደጋ እዋን ኣዊጁ'ሎ። ነቲ ህጹጽ ኣዋጅ ዘፈጽም ብጠቕላሊ ሓለቓ ወተሃደራዊ ስታፍ ዝምራሕ ሓይሊ ዕማም'ውን ኣቑሙ'ሎ። ብኻልእ ወገን ኣመሓዳሪ ክልል ኣምሓራ ኣቶ ተመስገም ጥሩነህ፥ ብህወሓት ኣብ ዝኾነ ከባቢ ንዝፍጸም መጥቃዕቲ ናይ ምምካት ዓቕሚ ኣለና ኢሉ። ብሰላም ናብ ክልል ኣምሓራ ንዝመጹ ናይ ትግራይ ፍሉይ ሓይሊ' ውን ውሕስነት ክንህብ ኢና ኢሉ። ኣመሓዳሪ ክልል ኦሮሚያ ኣቶ ሽመልስ ኣብዲሳ'ውን ግብኣተ -መሬት ህውሓት ክፍጸም'ዩ ኢሉ። ኣስዒቡ ህዝቢ ትግራይ ኣብ ጎኒ ፈደራል መንግስቲ ደው ክብል ጸዊዑ። ኮሚሽነር ፖሊስ ክልል ኣምሓራ ኣበረ ኣዳሙ ሎሚ ንድምጺ ኣሜሪካ ክገልጽ ከሎ፡ ህወሓት ዝልለየሉ ተንኮሉ፥ ኣብ ልዕሊ ንጹሓት ሰባት ባዕሉ መጥቃዕቲ ፈጺሙ ፖለቲካዊ ቁማር ምጽዋት ስለዝኾነ፥እቲ ሕብረተሰብ ንርእሱን ንከባቢኡን ክሕሉ ይግባእ ክብል መጸዋዕታ ኣቕሪቡ። ብተመሳሳሊ መንገዲ ምምሕዳራት ክልል ቤንሻንጉል ጉሙዝ,:ክልል ሶማል፡ ክልል ዓፋር፡ ክልል ጋምቤላ ኣብ ጎኒ ፈደራል መንግስቲ ደው ከምዝብሉ ዝገልጽ መልእኽትታት ኣሕሊፎም ኣለዉ።


" ሕወሓት ኣብ ልዕሊ ኣብ ትግራይ ዝርከብ መዓስከር ሰራዊት ምክልኻል ኢትዮጵያ መጥቃዕቲ ኣካይዱ " ቀ/ሚ ኢትዮጵያ ኣብይ ኣሕመድ

ቀዳማይ ሚኒስተር ኢትዮጵያ ኣብይ ኣሕመድ ሕወሓት ኣብ ልዕሊ ኣብ ትግራይ ዝርከብ መዓሰከር ሰራዊት ምክልኻል መጥቃዕቲ ኣካይዱ፤ ንእዚ ሰሜን ድማ ክዘርፎ ፈቲኑ ክብሉ ኣፍሊጦም። ቀዳማይ ሚኒስተር ኣብይ ኣሕመድ ኣብቲ ኣብ ፈይስቡክ ኣብ ዝዘርግሕዎ መግለጺኦም: ሕወሓት ንህዝቢ ትግራይ ክሕልው ንዝጸንሐ ሰራዊት ምክልኻል ሃገር ከም ናይ ግዳም ሃገርን ወራሪ ሓይሊን ቆጺርዎ፤ በዴልሻህ ኣብ ዝተባህለ ቦታ ድማ ኲናት ከፊቱ ኢሎም። ሰራዊት ምክልኻል ኢትዮጵያ ብኮማንድ ፖስት እናተመርሐ ሃገር ናይ ምድሓን ተልእኾኡ ክፍጽም ሓላፍነት ተዋሂቦኣሎ ክብሉ ድማ ቀዳማይ ሚኒስተር ኣብይ ኣሕመድ ኣፍሊጦም። ብዘይካ'ዚ እቶም ቀዳማይ ሚኒስተር: ቀይሕ መስመር ተረጊጹዩ፤ ሃገርን ህዝብን ናይ ምድሓን ሓላፍነት ድማ ናይ መወዳእታ ኣማራጺ ኮይኑ ኣሎ ኢሎም። ንሶም: ህዝቢ ነቲ ኩነታት ስኽን ብዝበለ መንፈስ ክከታተልን - ኣብ ከከባቢኡ ንዝፍጠሩ ተንኮይቲ ነገራት ብንቕሓት ክከታተል ብተወሳኺ ኣተሓሳሲቦም። መንግስቲ - ህዝቢ ትግራይ ንኸይጉዳእ ብምሕሳብ ኲናት ከይኽሰት ክሳብ ናይ መወዳእታ ትዕግስቱ ከምዝተዓገሰ ብምግንዛብ: ኲናት ክተርፍ ዝኽእል ብድሌት ሓደ ወገን ጥራይ ኣይኮነን ክብሉ ቀዳማይ ሚኒስተር ኣብይ ኣሕመድ ኣፍሊጦም።


መግለጺ ክልል ትግራይ ኣብ ክልል ኦሮምያ ንዘጋጠመ መጥቓዕቲ

መንግስቲ ክልል ትግራይ ብግፍዒ ናይ ዝተቐተሉ ንፁሃት ዜጋታት ደም ብምጥቃም ፖለቲካ ትርፊ ንምርካብ ምጉያይ: እቲ ሓቂ ንምሕባእ ዝግበር ፀረ ህዝቢ ሽርሒ እዩ ኢሉ :: መንግስቲ እቲ ክልል ኣብ ክልል ኦሮሚያ ምዕራብ ወለጋ ኣብ ልዕሊ ንፁሃት ዜጋታት ዝተፈፀመ ቕትለት ብምኹናን ሓዘኑ ገሊፁ:: ምሉእ ትሕዝቶ ኣብዚ ምስማዕ ይክኣል:: No media source currently available